
Ad recuperandum Sallustii textum sincerum non solum 
libros manu scriptos adhibendos^ sed primas partes diligenti 
observationi Sallustianae dicendi consuetudinis tribuendas esse 
inter omnes constat. Accedit aliud adjumentum, quod in judi- 
candis libris maximi esse momenti fere omnes consentiunt: testi- 
monia scriptorum veterum atque grammaticorum. Haec jam a 
Dietschio collecta et in editione ad suos locos ascripta sunt; 
spicilegium suppeditavit Woelfflinus Philol. XVII p. 528 sqq. 
Ex his testimoniis in Sallustio ab editoribus permultae jam lectio- 
nes restitutae sunt*). Et id quidem optimo jure: nam illi 
scriptores et grammatici Sallustii libris vetustate valde prae- 
cellunt. Sed tamen non negligendum est, scriptores veteres et 
grammaticos, cum libri satis rari et ipsi in veteribus scriptis 
studiose et multum volutati essent, saepius non de scripto locos 
allegasse, sed memoriae suae confisos esse. De hac re judicium 
pendet ex loci cujusque natura. NonnuIIos scriptores plerumque 
vel semper Sallustii verba accurate exscripsisse facile perspici- 
tur, alios indiUgentiae cujusdam absolvi non posse. Ad hoc in 
eis ipsis verbis; propter quae totus locus allatus est, majorem 
fidem grammaticis habendam esse patet quam in reliquis sen- 
tentiae verbis. Tum vero quaerendum est, nonne jam ei libri, 



*) Cf. Cat. 5,9; 6,2 (Jord.); 8,4; 15,5; 25,2; 33,2; 49, 1; 51,4 
(Dietsch.); 51, 9 (J.); 52,20 (D.); 56,4; 59,5 (D.); 60,2 (J.); Jug. 
1,5 (D.); 6,1; 17,5 (D.); 18,11; 19,4; 28,5 (J.); 36,2 (D.); 37,4 
(D.); 44,4; 44,5; 46,1; 48,3(D.); 49,2(J.); 49,4; 61,1; 79,2; 85,31; 
93^ 4 (J.); 97,3; 97,5; 113, 3 (J.); Hist. III, 61, 14 (D.); IV, 61, 16 (D.); 
Cat. 2,8; 3,2; 25,3 (J.); 40,5; 53,1; 30, 3 ; 36, 5 ; Jug. 84, 3 ; 103^6 (J.V 



qui scriptoribus antiquis et grammaticis ad manus essent, aliqua 
ex parte corrupti fuerint. Nam antiquitus in Sallustii exempla- 
ribus sinceras lectiones importunissime mutatas esse testis est 
Gellius N. A. XX, 6, 14. — De multis testimoniis Fahri jam in 
editione breviter dixit; Brentano (de Sallustii codicibus recen- 
sendis p. 27 — 38) eo consilio, ut secundo generi librorum Sallustia- 
norum nulium praesidium ex eis oriri ostenderet, enumeravit 
magis quam pertractavit testimonia Prisciani, Charisii, Diome- 
dis, Gellii, Nonii, Sacerdotis, Probi, Quintiliani, Frontonis, Aru- 
siani, Donati, Servii, Augustini, Lactantii, Hieronymi. Accuratius 
de testimoniis Charisii, Diomedis, Prisciani disseruit -4n AaZ^ (quae 
ratio in libris recensendis Sall. recte adhiberi videatur, p. 25 — 
38), quanquam de multis copiosius dici oportebat. Quare cum 
de multis lectionibus scriptorum et grammaticorum veterum 
haud satis accurate, de plerisque omnino non expositum sit, 
testimonia omnia pertractare institui. Inspexi editiones novissi- 
mas et ex eis accurate lectiones transcripsi — apud Dietschium 
permulta corrigenda sunt, quae omnia infra enumerare longum 
est — congessi uniuscujusque scriptoris testimonia et addidi 
ea, quae a Dietschio et WoelfFIino praetermissa sunt. Singu- 
lorum seriptorum testimonia observato temporum ordine enar- 
rabo ac, si varietates lectionis inveniuntur, removebo ea, quae 
aut inscitiae incuriaeque librariorum aut indiligentiae atque 
socordiae scriptorum tribuenda videantur, de eis locis, quos 
in libris, quibus scriptores veteres usi sunt, aliter atque in 
nostris codicibus scriptos fuisse dicendum fuerit, dijudicare 
conabor, utrum Sallustium ita scripsisse an librum, quo scriptor 
usus est, jam corruptum fuisse existimandum sit. Excussis 
testimoniis omnibus quae concludi possunt de textu SuIIustiano 
eo, qui ante nostrorum librorum aetatem vulgabatur, colligenda 
sunt; exponendum erit, quae antiquis, quae recentioribus tem- 
poribus in libris Sallustii interpolata ac depravata esse con- 
firmari possit, quibus scriptoribus meliores et integriores libri, 
quibus jam corruptiores ad manus fuerint, quorum nostrorum 
codicum testimoniis veterum confirmetur, quorum imminuatur 
auctoritas: hanc alteram totius quaestionis partem posteriore 
tempore edemus. 

Seneca rhetor, qui controv. XVII, 18 (;,deduxi ad vos 
reum, omnium quos terra sustinet nocentissimum") verba illa, 
quae Jug. 14, 2 leguntur („homo omnium quos terra sustinet 
sceleratissimus") imitatus esse videtur, controv, IX, 13 p. 249 
ed. Burs. scribit: ,,Tunc retulit aliquam Tfaucydidis sententiam 
Seirai ycxQ al tvTtqalE,iai dvyxQi;t})at xal dvdxiddai rd IxddTcov 
aii{tqvfi[iaxa, deinde Sallustianam : res secundae mire sunt vitiis 
optentuL^ At Vaticanus in or. Lepidi 24 (Hist. 1, 41, 24 Dietsch.) 
„quia secundae res mire sunt vitiis optentui" tenet. Quam 
scripturam eo minus relinquemus, quod hoc loco cum quadam 
gravitate secundae res opponuntur adversis (cf. ea quae se- 
quuntur: „quibus labefactis quam formidatus est tam contem- 
netur") et omnino apud Sallustium excepto uno loco Jug. 41, 3 
semper legitur „secundae res", non „res secundae" (C. 11,8; 
J.40,5; 94,4; Hist.1,9; I, 41,5; cf. H, 41, 1). Senecaigitur 
Sallustii verba ex memoria rettulisse videtur, cum praesertim 
antecedat illa Demosthenis sententia. Porphyrio ad Hor. Ep. 
I, 18, 29 verba ita uti in Vaticano leguntur allegat. 

Eecte atque ordine mifai fecisse videntur ei editores, qui 
praeeunte Linkero Jug, 37, 4 scripserunt ,jhiemantihu8 aquis^ 
(libri: ,jhiemalibus^ , „gelualibus« g«) auctore Seneca philo- 
sopho, apud quem epist. 114, 19 legimus: ^Quae apud Sallu- 
stium rara fuerunt, apud hunc (apud Arruntium, quem Sallu- 
stianum appellavit) crebra sunt et paene continua, nec sine 
causa: ille enim in faaec inciderat, at hic illa quaerebat. Vides 
autem, quid sequatur, ubi alicui vitium pro exemplo est. Dicit 
Sallustius: aquis hiemantibus. Arruntius in primo libro belli 
Punici ait : repente hiemavit tempestas. Et alio loco cum dicere 
vellet frigidum annum fuisse, ait: totus hiemavit annus, Et 
alio loco — hiemante aquilone. Non desinit omnibus locis 
hoc verbum infulcire." Equidem Dietschio non assentiri non 
possum, qui (comm. p. 120) causam non esse dicit, cur ex 
Historiis potius exemplum illud Sallustianum sumptum esse 
putemus, quam Senecae verba pertinere ad locum Jug. 37, 4. 
Nam veri simillimum est „hiemalibus" in libros receptum esse 
a glossatoribus aut grammaticis, qui insolentiam dictionis (aquae 
hiemantes = aquae, quae ibi per hiemem confluebant et mane- 
bant, quamquam Arruntius aliter accepisse videtur) cmendando 



toUere vellent. Accedit, quod librarii saepius -alibus et -antihus 
in exitu verborum mutaverunt (cf, Cat. 1, 1, ubi in nonnullis 
codicibus ^animantibus^ pro ^animalibus^' scriptum est). In 
ordine verborurii apud Senecam immutato certe offendi non 
potest: credibile enim est Senecam Sallustii verba ex memoria 
rettulisse. — Ea quae epist. 94, 46 Seneca ex Sallustio attulit, 
eodem modo Jug. 10, 6 leguntur. Praeterea cf. de henef. IV, 
1, 1 („cum cura" = J. 54, 1). Exordium Catilinae (Cat. 1, 1) 
epiat. 60; 4 tangit; quae de hrevit vitae c. 1 disputavit, ex 
Jngurthae exordio (c. 1) pendere videntur. 

Quintilianus instit. or. III, 8, 9 prooemia Catilinae et 
Jugurthae, III, 8, 45 orationem Catilinae (Cat. 20), VIII, 3, 44 
Sallustium „ductare exercitus" (cf. Cat. 11, 5 Fabri; 17, 7; 
Jug. 38, 1; 70,2) et ^patrare bella" (cf. Jug. 21, 2; 75,2; 
88, 4) dixisse commemorat. Verba Sallustii ita ut in plerisque 
et optimis nostris libris scripta affert his tribus locis: IX, 4, 77 
= Jug. 1, 1; VIII, 5, 4 = Jug. 10, 7 (Sallustio non nominato; 
hic locus fifatis multorum verborum est); IX, 3, 12 = Jug. 
10, 1 : neque ea res falsum me hahuit (in quibus verbis — tota 
paragraphus ita legitur: „Parvom ego, Jugurtha, te amisso 
patre sine spe, sine opibus in regnum meum accepi, existu- 
mans non minus me tibi quam (liberis) si genuissem ob bene- 
ficia carum fore, neque ea res fahum me hahuit^ — in his 
verbis Dietschium offendisse miror, qui (comm. p. 74) ^ea", 
quod omnes codices Sallustii, Quintilianus et Nonius p. 75 
tuentur, adjectum esse censet ab librariis, quos latuerit rem, 
i. e, vera eventa, opponi spei, i. e. rebus speratis. Nonne 
omnia optime se babent, si verba ^neque — habuit" ita expli- 
cantur: neque ejus rei (i. e. adoptationis in regnum) eventus 
me, i. e. opinionem meam, fefellit? Ceterum cf. Pratje, quaest. 
Sall. p, 57), — Duobus autem locis Quintilianus memoriter ac 
parum accurate Sallustium citasse videtur: II, 13, 14 et IX, 
3, 17. Z/, 13, 14 legitur: „Nonne huic (Timanthis tabulae) 
simile est illud Sallustianum : nam de Carthagine tacere satiua 
puto quam parum dicere?^ Jug. 19, 2 libri habent „nam de 
Carth. silere melius puto" etc,, j^tacere^ solus s ', sed ad marg. 
„silere"; cf. Serv. ad Verg. Aen. I, 342; Appul. de mundo 
c. 24; Hieron. ep. 53, 8. De altero loco /Z, 3, 17 („ex Graeco 



vero translata vel Sallustii plurima, quale est vulgua afnat 
fieri^) cum Eussnero statuendum est, verba, si ad Jug. 34, 1 
(ac tametsi multitudo — vehementer adcensa terrebat eum cla- 
more, voltu, saepe inpetu atque aliis omnibus, quae ira fieri 
amat) pertinent, cum propter mutatum verborum ordinem 
suspicionem movere, tum propter interpositum verbum „vulgus": 
quod luce clarius ostendit, Quintilianum memoria lapsum esse, 
quippe qui verbum „amat" subjectum habere ,jmultitudo" 
vocem putaret et pro ea temere interponeret ^vulgus". 

Frontinum in strategematicon libris complura exempla 
e Sallustio deprompsisse constat (cf. I, 8, 8 = Jug. 47, 4 etc. ; 
II, 1, 13=: Jug. 97, 3; II, 4, 10 = Jug. 101, 6; IV, 1, 2 = Jug. 
45,2); maxime vero narratio ejus e Sallustii verbis pendet 
Illy 9, 3 ubi ea, quae Jug, c. 92 — 94 de expugnatione castelli 
illlus apud flumen Mulucham siti narrantur, saepius fere ad 
verbum transcripsit. Verba Frontini haec sunt: „C. Marius 
bello Jugurthino apud flumen Mulucham, cum obpugnaret 
casteUum in monte saxeo situm, quod una et angusta semita 
adibatur y cetera parte velut consulto praecijnti („ceterum 
natura et arte praeceps erat^^ Dederich ; Sall. Jug. 92, 5 : mons 
saxeus, mediocri castello satis patens, — uno perangusto aditu 
relicto: nam omnis natura velut opere atque consulto praeceps), 
nuntiato sibi per Ligurem quemdam ex auxiliis gregalem 
militem, qui forte aquatum progressus, dum per saxa montis 
cochleas legit (Sall. Jug. 93, 2 : forte quidam Ligus, ex cohor- 
tibus auxiliariis miles gregarius, castris aquatum egressus — 
animum advortit inter saxa repentis cocleas : — studio legundi 
paulatim prope ad summum montis egressus est), ad summum 
perveneratj erepi posse in castellum, paucos centurionea, 
quibus perfectissimos cum velocissimis militibus aeneatores 
(„quibus perfectissimos velocissimis militibus pares aeneatores^ 
Dederichus scripsit comparata Sallustii narratione) immiscuerat, 
misit, capite pedibusque nudis, ut prospectus nisusque per 
saxa facilior (facilius? Ded,) foret, scutis gladiisque a tergo 
aptatis (Sall. Jug. 94, 1 : capite atque pedibus nudis, uti pro- 
spectus nisusque per saxa facilius foret: super terga gladii et 
scuta), Hi Ligure duce, et loris et clavis, quibus in adscensu 
mtebantur, adjuti (cf. Jug. 94, 2), cum ad posteriora et ob id 

vacua defensoribua casteUi pervenissent (cf. Jug. 93; 2: ab 
latere casteUi, quod avorsum proeliantibus erat; 94,3: tandem 
in castellum perveniunt, desertum ab ea parte, quod omnes, 
sicut aliis diebus, advorsum faostis aderant), et concinere et 
tumultuari, ut praeceptum erat, coeperunt : ad quod constitutum 
Marius constantius adhortatua suos (Jug. 94, 3 tum vero cohor- 
tatus milites) acrius instare castellanis coepit (Jug. 94, 6: eo 
acrius Romani instare), quos ab imbelli multitudine suorum 
revocatos, tamquam ab tergo capti essent, (cf. Jug. 94, 5) 
insecutus castellum cepit". Quae verba, quia fere omnia, 
quamvis Frontinus saepius contraxerit et variaverit, e Saliustio 
exscripta sunt, multum conferre puto ad sanandum Jug. 
cap. 93, quod in libris nostris compluribus locis mutilum esse 
multis indiciis comprobatur. Primum Frontinum Jug. 93, 4 
jjLigus in castelli planitiem pervenit^ in suo libro scriptum 
invenisse manifestum est: videlicet ad haec verba et ad ea, 
quae 93, 2 leguntur (^iprope ad summum montis egressus est^Jy 
respicientem eum scripsisse: „ad summum pervenerat^. Lec- 
tionem „iw castelli planitiem pervenit^ Jug. 93, 4 (ut Diet- 
schius p. 343 et p. 14 adnotavit) pauci tantum codices (P P « 
P^ P3 Bg* h) exhibent, et in his vocabulum „in" a poste- 
riore manu suppletum est; y,casteUi planitiem pervenit^ P* 
(sup, vel perscripsit vel investigavit) F (pervenit ab al. m.) I; 
^casteUi plan. perscribit^ MM^M^Gpip^p* (ad mg. a 
po. ma. perrepsit) m^ g^ g* (supr. in mente) g* g^ ss* s* 
|Lt y; reliqui „casteUi plan, scribit^, „perscribere^y ^prae- 
scribit'^ ^j^perscripsit^, yjperscribit^ (sup, prospicit), ^inscrihit^y 
jjdescribit^y ^^perspicit^^y ^scribit^ (sup. proscribit, considerat 
in animo). Id quod Dietschius scripsit ^casteUi planitiem 
perscrutatur^ falsissimum esse ostendunt verba, quae praece- 
dunt „cujus ramis modo, modo eminentibus saxis nisus", qui- 
buscum „perscrutatur" conjungi non potest, nisi forte Ligurem 
non in ipsam planitiem castelli venisse existimas. Cf. ea, quae 
Fabri ad hunc locum adnotavit. — Sed dubito, num sententia, 
quae sequitur: „quod cuncti Numidae intenti proeliantibus 
aderant (= intenti proelium prospectabant, Jug. 60, 3)" ad 
verba „in castelli planitiem pervenit" referri possit: quae tale 
quid desiderat: „in castelli planitiem pervenit nullo prohibente^' 



vel „ab hoste non conspectus" vel potius „in castelli planitiem 
pervenit, desertam ab ea parte" (cf. 94, 3). Causam, cur 
Ligus in planitiem castelli pervenire potuerit, verba „cujus 
ramis — nisus" continent et solitudinem ibi fuisse jam §. 3 dic- 
tum est. Et aliud, quaeso, consideres: id quod Marius auctore 
et duce Ligure ad capiendum castellum parabat, praeterquam 
quod summae itineris difficultates asperitatesque supervadendae 
erant, tum modo bene evenire poterat, si in ea castelli parte, 
quam temptabat, nemo hostium erat >). Qua de causa Marius 
toto die, quo Ligus cum ceteris escenderunt, intentos proelio 
Numidas habuit (94, 3) : omnes vero hostes spectaculo, quod 
proelium praebebat, ita allici, ut in ea parte castelli, quae 
avorsa proeliantibus erat, nemo maneret, Marius tantum e Ligure 
cognoscere poterat. Quem cum Sallustius in castelli planitie 
omnia exploravisse dicat, quae mox usui fore ducebat (94, 5), 
id quod tanti momenti erat, scriptorem hoc loco non omisisse, 
sed plane et aperte entmciasse persuasum habeo: Ligurem 
animadvertisse castellum ea de causa desertum esse, quod cuncti 
Numidae intenti proeliantibus aderant. Quae cum ita sint 
tantaque in codicibus perturbatio scripturae inveniatur, inter 
verba ,jin castelli planitiem pervenit^ et verba ^quod cuncti 
Numidae intenti proeliantibus aderant^ excidisse puto tale 
quid: y^totamque desertam esse animum advortit^ (vel j^sensit^ 
vel jjperspexit^). — Atque haec quidem hactenus. Venio ad 
ea, quae paulo post Jug. 93, 8 in plurlmis codicibus sic 
leguntur: „Itaque ex copia tubicinum et cornicinum numero 
quinque quam velocissumos delegit et cum eis praesidio qui 
forent quattuor centuriones omnisque Liguri parere jubet." 
De hoc loco rectissime Dietschius (comm. p. 27) adnotavit: 
„Quamvis ex eis, quae infra narrantur, satis appareat, quae 
Marius ad capiundum castellum Ligure auctore et duce insti- 
tuit eo spectasse, ut Numidae ab tergo terrerentur magis quam 
inpugnarentur (94, 5), et quamvis cum aliis ex rebus tum ex 
ipsa descriptione ascensionis (94, 2) exiguum numerum escen- 
dentium fuisse luce clarius sit, tamen quinque tubicinibus non 
plus quattuor centuriones praeter Ligurem comites et praesidio 

') Itaque Ligus (93, 6) ^poUicetur sese itiueris periculique ducem". 

datos esse cum per se incredibile videtur tum Frontini testi- 
monio redarguitur." Verba Dietschii exscripsi, quia prorsus 
ei astipulor. Accedit, quod paulo post (94, 2) ei, qui cum 
Ligure escendunt, „milites" vocantur. Frontino quoque nimis 
parvam manum visam esse et ea de causa eum suo Marte 
scripsisse: „paucos centuriones, quibus perfectissimos cum velo- 
cissimis militibus aeneatores immiscuerat", ab omni veri specie 
abhorret; nam cum eum ceteris locis, quamvis Sallustii verba 
saepius contraxerit et variaverit, tamen in re nusquam ab illo 
aberrasse videamus, idem de hoc loco statuendum erit. Diet- 
schius igitur ante y^quattuor centuriones" excidisse censet verba 
^milites paucos et^. Sed melius ac simplicius locum restitui 
existimo, si quam proxime accedimus ad verba Frontini — 
qui aeneatores militesque artius conjungit, centuriones segregat, 
milites velocissimos , perfectissimos aeneatores nominat — et 
ita scribimus: ^^itaque ex copia tubicinum et cornicinum 
numero quinque quam perfectissumos militesque paucos quam 
velocissumos delegit et, cum eis praesidio qui forent, quattuor 
centuriones." Ea, quae ego interposui, quam facile praeter- 
mitti potuerint a librario a priore „quam" ad alterum oculis 
aberranti, in aperto est,*) Verba y,cum eis^ autem jam non 
cum „delegit" — quod omnes, quos novi, editores fecerunt — 
sed cum „praesidio qui forent" conjungenda sunt; similiter 
Sallustius dixit Jug. 46, 7: „in utrumque latus auxiliarios 
equites — dispertiverat, ut cum eis permixti velites, quo- 
cumque adcederent, equitatus hostium propulsarent" ; (de ordine 
verborum cf. Cat. 29, 1: neque exercitus Manli quantus aut 
quo consilio foret satis conpertum habebat; 43,2: Statilius et 
Gabinius uti — incenderent; Jug. 14, 13; 64, 5: dimidia pars 
exercitus si sibi permitteretur; Cat. 58, 20: nam multitudo 
hostium ne circumvenire queat; Jug, 102, 11: bello quid valeat; 
65, 2: more regum ut sellam juxta poneret; 38, 3: alii signo 



1) Ex libris nostris post »namero quinque'' nonnulli ^milia" vel 
^milium'', alii ^pedites^ aut in textu aut super lineam habent: quae 
vestigia verae lectiouis (certe jam in archetypo mutilae) esse possunt. 
Sall. hist. fr. I, 57 ap. Gell. II, 27, ubi „tribus milibus'* pro i,tribunus 
militum'* scriptum est| similem corruptelam invcniri Linkerus monuit. 

dato locum uti desererent; 113, 2: in eonloquium uti de pace 
veniretur), Similiter jam Oudendorpius et Linkerus hunc 
locum restituere conati sunt, qui post verba „numero quinque" 
insej^dum esse „militesque" censuerunt, sed verba „cum eis" 
conjunxerunt cum ^delegit". At verba „praesidio qui forent" 
tum illud, quod Llnkerus voluit, „qui praeessent et consilio 
negotium regerent, simul ne quid temere fieret caverent" sig- 
nificare non posse Dietschius (p. 27) luculenter ostendit. 

De Floro infra dicetur. 

Age nunc Frontonis testimonia accurate pertractemus. 
Apud quem in epistola VI libri II ad Antoninum imp. 
p. 107 — 111 (Naber) amplissima excerpta Sallustiana leguntur. 
De studio excerpendi nobiliores scriptorum partes cf. lib. II 
ad M. Caes, epist. 10 (p. 34), ubi M. Aurelius se ipsum ex- 
cerpta sibi fecisse, et epist. Graec, 6 (p. 253), ubi a Frontone 
sibi missa esse excerpta commemorat. Frontonem autem in 
exscribendis amplissimis lopis diligentissime versatum esse con- 
fidere possumus eo magis, quod eum Sallustio vehementer 
studuisse et discipulos, ut SaUustii lectioni operam darent, 
saepe admonuisse constat (cf. epist. ad M. Caes. II, 13 p. 36; 
ni, 11 p. 49; IV, 3 p. 62)1). Leguntur apud Frontonem 
p. 107—110 hi loci: Cat. 5, 4; Jug. 6, 1; 17, 5—6; 20, 1— 2; 
28,5; 44,1—2; 44,4-45,1; Cat. 25,1—3; 31,3; p. 153 Cat. 
14, 2. Haec testimonia in multis verbis a vulgata Sallustii 
scriptura recedunt. Librarii errato tribuenda videntur haec: 
p. 109 = Jug. 44, 1 „traditus« pro „traditur"; p. 109 = Jug, 
17, 6 ^quem" pro ^quemquam"; p, 109 = Jug. 20, 1 voca- 
bulum „AdherbaIis" ante ^animum" omissum, p. 108 = Jug. 
6, 1 vocabulum ^neque" ante ^corrumpendum dedit" vitiose 
repetitum ex eis, quae antecedunt („non se luxu neque inertiae"). 
P, 110 = Jug. 45, 1 verbum ^comperior", quod in Sallustii 
codicibus post verba „Sed in ea difficultate Metellum — mag- 
num et sapientem virum fuisse" legitur, utrum a librario prae- 
termissum sit an in libris, quibus Fronto usus est, post verba, 
quae sequuntur („tanta temperantia inter ambitionem saevi- 



*) Vogelj quaest. Sall, II. p. 407 sq. complures locos Frontonis at- 
tulit, quibus ipsius oratio Sallustiano colore perfusa sit. 

tiamque moderatum"), fiierit, in medio relinquendum est, quia 
locus apud Frontonem in voee „saevitiam" desinit. Sed 
p.llO= Cat, 25, 2 („haec mulier genere atque forma, praeterea 
viro liberis satis fortunata") copulam ;,fuit", quam post „fortu- 
nata" Arusianus p. 473, Priscianus II p. 286 et omnes Sal- 
lustii codices tenent (nisi quod in „erat", in r supra scrip- 
tum „vel erat" invenitur), librarii culpa excidisse persuasum 
habeo: quod facillime fieri potuit, quia sequitur ^litteris". Nam 
quamquam a Sallustio saepius copulam omissam esse constat, 
tamen omnia exempla aliter comparata esse puto atque hunc 
locum. In depingendis moribus et natura alicujus hominis, in 
describenda regione, in exponendo statu ac conditione rerum^ 
in narratione, in orationibus saepe Sallustius copulam omittit, 
ubi cum magno vigore aut cum quadam gravitate aliquid 
dicitur. Exempla omnia enumerabo. 

I. In singulis enunciatis copula deest his locis: 1) in 
vivida oratione Cat. 52, 22; Jug. 85,4; 85,22; 102,7; or. 
Lep. 13; or. Lep. 16; insuper in interrogatione Jug. 10,5; 
or. Lep. 11; or. Phil. 19; in sententia brevissima Cat. 52, 23. 
2) in narratione vel descriptione vivida, ubi praeterea cum 
eadem vi infinitivi historici positi sunt: Jug. 51, 1; 39,1; 
105, 4; 101, 11 (equi atque viri adflicti). 3) post particulam 
„sed" Jug. 113,1, „verum" Cat. 25,5, ,jautem" Jug. 48,4; 
post asyndeton adversativum Jug. 78, 4. 4) post „nam" Jug. 
89, 5; 92, 5. 5) post „ceterum" Jug. 51, 1; 78, 1, ;,praeterea" 
Jug. 75, 8, „ad hoc" Jug. 17, 6, ^et ea tempestate" 114, 4; „tum" 
101,11; post asyndeton copulativum Cat. 25,3; Jug, 94,1. 
(Facillime suppletur copula, quia eadem forma verbi „esse", 
quae desideratur, in propinquo est: Jug. 79, 3; 38, 5; ceterum 
cf. 92, 5 ; 78, 1 ; 85, 4. — Or. Macri 1 ex „ftiit" eliciendum est 
„fuistis" ; Cat. 47, 2 in constructione accusativi cum infinitivo 
„fuisse" ex ^esse", Jug. 81, 1 „esse" et ^fuisse" ex „fore".) — 
II. Copula omissa est in duabus vel pluribus continuatis enun- 
ciationibus: Jug. 20, 2; 101,11 (fin.); Cat. 16,4; Jug. 92,7; 
17,5—6; Cat. 15, 5; 5, 3--4; Jug. 95, 3. Similes sunt ei loci, 
ubi in singulis enunciatis copula referenda fuerat ad complura 
adjectiva: Jug. 28, 5; 89, 5. — III. Copula deest in enunciato 
eecundario: Jug. 18,12; 86,3; 91,7; 89,5; 102,7; ep.Pomp.9(?); 

ep. Mithr. 2 (?). — Jam collatis cum loco, de quo agitur 
(Cat. 25, 2), exemplis eis, quae simillima sunt: Cat. 5, 1 — 4, 
ubi Catilinae, Jug. 95, 3, ubi Sullae, Jug. 28, 5, ubi Calpurnii 
mores depinguntur, intelligitur, Sallustium in initio talium 
descriptionum copulam ponere solere (Cat. 5, 1 : Lucius Cati- 
lina — fuit magna vi et animi et corporis etc, Jug. 95, 3: 
igitur Sulla gentis patriciae nobilis fuit; cf. Cat. 54, 1 ; 23, 
1 — 2; Jug. 28,5), postea omittere. Itaque etiam Cat. 25,2; 
Sallustium in describendis Semproniae moribus „haec mulier 

— satis fortunata fuity litteris Graecis et Latinis docta etc," 
scripsisse persuasum habeo; postea vero copula semel atque 
iterum omissa est (§. 3, §. 5). — Etiam in eis, quae paulo 
post p. 110 apud Frontonem leguntur: y^multa alia quae in- 
strumenta luxuriae. Sed ei^ etc. — quamquam res satis mira 
est et diu multumque dubitavi, utrum et in hoc et in superiore 
loco omissio copulae librarii mendum sit an correctori debeatur 

— librarii culpa copulam „sunt", quam omnes Sall. codices 
habent („sunt luxuriae" G, sed corr., g* s» h), ante „sed" 
excidisse puto. In paucis illis locis supra enumeratis, quibus 
Sallustius in enunciato secundario copulam omisit, aut, ne ite- 
rata copula orationis compositio similitudine o£fenderet, ita 
scripsit aut qitaedam gravitas in sententia inest: quorum neu- 
trum in hunc locum cadit. 

Ac de eis, quae a librario vitiata esse videntur, hactenus; 
jam videamus, ubi Fronto solus vel cum paucissimis Sallustii 
codicibus veram lectionem servaverit. Ac primum quidem 
excerpta Frontonis nonnullas veteres atque insolentiores formas 
tuentur: p. 108 = Jug. 6, 1 dativum „Iuxu" (= M M» M* 
pmg»fjihl@;cf, Diom. p. 341 j, p. 110 = Jug. 44, 4 — 5 
„odos" (= g* h ®, rel. „odor") et adverbium „diu" (= P 
M* sg3; ^die" rel; cf. Jug. 38, 3; 70, 1; H. II, 54). Quid? 
quod verba ^neque muniebantur^, quae Jug. 44, 5 inserenda 
esse jam pridem homines docti censuerunt, codex Frontonianus 
firmissime confirmat? *) Quamquam non defuere, qui haec 



I) Hoc loco in fere omnibns codicibus haec legnntnr: ^plerumque 
milites stativis castris habebat, nisi cnm odos aut pabuli egestas locum 
mutare subegerat. Sed neque more militari viffilicie deducebantur,^ ^Sed 

verba glossatori tribuenda censerent, „neque" enim semel po- 
situm idem significare quod „et ne — quidem": hominem 
vero hujus significationis ignarum interpositis illis verbis ora- 
tionem expedire voluisse. Sed contra ea monendum est, pri- 
mum totam rem veri speciem non habere ; deinde verba „neque 
muniebantur" nexu sententiarum postulari videntur; quae si 
rejicienda esse existimaremus, propter vocem „neque" semel 
positam in eis, quae antecedunt, aliud jam Albinum temere 
ac negligenter egisse memorari necesse esset: at eum in pro- 
vincia milites stativis castris habuisse tantummodo dictum est. 
Praeterea rectissime jam Fabri adnotavit, verba „neque munie- 
bantur" ea de causa abesse non posse, quia ea, quae paulo 
post Sallustius de Metelli disciplina scripsit (45, 2: castra 
movere, juxta ac si hostes adessent, vallo atque fossa munire, 
vigilias crebras ponere), huc respicere et indicare videntur, 
Albinum etiam vituperatum esse, quod castra non muniverit. 
— Verba in Sallustii libris eam ob causam excidisse patet, 
quod librarius a priore ad alterum „neque^^ oculis aberraverat. 
Restat, ut quaeramus, utinim cum paucissimis interpolatis Sal- 
lustii codicibus „sed neque muniebantur ea" (sc, castra stativa) 
an cum Frontone „sed neque muniebantur (om. „€«")" scriben- 
dum sit. Equidem ego verba uti apud Frontonem leguntur 
colorem Sallustiani sermonis prae se ferre existimo, quia sae- 
pius a Sallustio substantivum, quod in antecedenti sententia 
obliquo casu usurpatum est, tacite pro subjecto infertur; cf. 
Jug. 28,5 (patiens laborum etc); 101,8 (in perculsos Roma- 
nos acrius incedere. Jamque paulum a fuga dberant)] 102, 6 
(rati) ; 94, 1 (pergit) ; Cat. 5, 9 (facta sit) ; 52, 29 (irati in- 
festique sunt); or. Macri 27 (caeduntur); Cat. 13,2 (propera- 
bant) ; Jug. 54, 8 (cogebatur) ; saepissime hoc fit in infinitivis 
historicis: Cat. 17, 1 (appellare); 23, 2; 24, 2; "25, 5; Jug. 11, 8; 
55) 3; 64, 2; 64, 5; 72, 2; 74, 1; 106, 6 ^). Saepe etiam sub- 



neque muniehcmtur ea neque more etc^ praebent 1 y (quamquam is r,m\- 
nuebantur*^). ^Neque ea neque"' iu duobus Mediolanensibus esse . 6er- 
lachius ed. 1856 praef. p. XI narravit. In reliquis libris verba desunt. 

') Cf. Jug. 14, 16, ubi relativum, quod ad ,,amisi" est accusativus, 
ad ^facta sunt" nominativa est cogitandum; 101, 5. 

stantivum , quod in sententia satis magno intervallo remota 
subjectum fuerat, pro subjecto subaudiendum est, ita ut inter- 
dum dubitari possit, quodnam, quia significatum non est, pro 
subjecto habendum sit; cf. Cat. 9, 5 (agitabant, malebant); 
&1, 30 (interficere, terrere); Jug. 46,7 (dispertiverat, sc. Me- 
tellus) ; 66, 2 (constituunt, sc. principes civitatis) 5 41, 4 (opta- 
verant); Jug. 20, 3 (invadit) ; 25, 10 (potest); 95,3 (facundus 
callidus etc, largitor) ; 29, 1 (administrabat, sc. Calpumius), 
85,25 (iniqui sint); or. Macri 8 (pertimuere); C. 5,4 (adpe- 
tens etc, sc. Catilina?).*) Idem fit in constructione accusa- 
tivi cum infinitivo; cf. a) Jug. 21, 4 (qui senatus populique 
Romani verbis nuntient : velle et censere etc.) ; 33, 3 (duci) ; 
53, 1 pulveris vim magnam animadvortunt : nam — . Et 
primo — , post ubi aequahilem manere^ sc pulverem, et — 
adpropinquare vident) ; 64, 5 (trahi, sc. bellum) ; 83, 1 (omne 
beUum sumi facile — non in ejusdem potestate initium ejus 
et finem esse — deponi) ; 82, 2 (consulem factum) ; 102, 2 
(velle) ; ep. Mithr. 10 (divitem esse). b) Cat. 53, 3 (quae po- 
pulus Romanus — fecit — sciebam — contendisse, Cogno- 
veram — bella gesta cum opulentis regibus, ad hoc — tolera- 
visse)'^ Jug. 22, 4 (obviam isse); 106, 4 (egredi); 100, 5 (habu- 
isse); 109, 3 (redire, decrevisse); 107, 1 (fore); 33,4; 83, 1. 

Sed de hoc loco satis dictum; ad reliquos pergamus necesse 
est. Cat, 14; 2 in eis, quae in Sallustii editionibus leguntur („qui- 
cumque inpudicus adulter ganeo manu ventre pene bona patria 
laceraverat"), merito ofifenditur. Nam qui per chiasmum „manu 
ventre" ad „ganeo", ad „inpudicus adulter" referri posse „pene" 
contendunt collatis locis Cat. 3,3 (Jacobs); 2,5; 14,3; Jug. 
7, 5 (Kritz), id quod momentum facit; non cogitaverunt : apud 
Sallustium accuratae verborum contentionis studiosissimum nul- 
lum exemplum inveniri, in quo alterius seriei binae voces sin- 
gulis alterius seriei vocibus respondeant. Verba e Ciceronis loco 
in Cat. II, 10, 23 minus apte emendari („inpudicus aleator ganeo" 

1) Etiam multo insolentior est locus; Jug. 17, 7 (permixti sint, sc. 
ei, qui initio Africum habuerunt, et ei, qui postea accesserunt). In in- 
finitivis historicis saepe generale subjectum (man) subaudiendum est; cf. 
Cat. 13, 3 (exquirere dormire); 31, 2 (festinare trepidare etc); Jug. 101, 11 
(sequi fugere occidere capi); 51, 1 (observare); Cat. 12,2 (rapere etc). 

Kochly), Eussnerus (SBiirjburger ^Jcjlflruf p. 169) demonstravit. 
Ipsius conjecturam y^prodigua^ (pro ^inpudicus") vehementer 
probarem, nisi apud Frontonem p. 153 legeretur „quique manu 
ventre pene hona patria laceraverat^. Hunc locum e memoria 
allatum esse concedendum videtur (Cat. 14, 2 : „quicumque — 
laceraverat, quique alien. aes grande conflaverat" etc); nam 
cum paulo post legatur „Quod si ita haec verba contra dixisset: 
quique pene bona patria laceraverat" etc, ^quique^ (pro „qui- 
cumque") vix errato librarii tribui potest. Sed tamen si verba 
„inpudicus adulter ganeo" in suo libro legisset, ea Frontonem, 
quippe qui multum in Sallustio volutatus esset, non omissurum 
fuisse indicare videntur ea, quae proxime apud Frontonem 
Sallustii locum sequuntur: ,,Vides quantum similitudine ver- 
borum formae adsecutus sit, ut verbum postremum, quamquam 
parum pudicum, non indecorum esse videatur: ideo scilicet, 
quod . . verba similia praecedant". Cum praeterea in Sallustii 
codicibus summa hoc loco perturbatio sit (cf. varietatem 
scripturae apud Dietschium; in multis libris etiam y^alea^^ illa- 
tum est), verba „inpudicus adulter ganeo" — id quod jam 
Hermannum Sauppium, humanissimum praeceptorem meum, 
conjecisse, ab ipso nunc audivi — glossema esse persuasum 
habeo. Ea optime abesse posse ostendunt verba, quae in 
simillimo loco Cat. 37, 5 leguntur („«Ki per dedecora patri- 
moniis amissis"; ubi „per dedecora" verbis „manu ventre 
pene" respondere patet). Simul verba „manu ventre pene" 
explanationis indigere glossatoribus visa esse credibile est'). 
De voce ^manus" (= alea) cf. Sueton, Aug. 71. 

P. 108 = Jug, 6, 1 („plurimum facere, minimum ipse de 
se loqui") quin Fronto asyndeton recte servaverit (cf. Macrob. 
exc Paris. p. 624 K; Sallustii libri omnes praeter P* „e< 
minimum'^ exhibent), dubitare non possumus, si, quam Sallu- 
stius studuerit asyndeto inter verba contrarie relata, reputamus 
cf. Cat. 5,4; 5,8; 6,6; 7,6; 9,1; 9,2; 9,3; 10,5; 46,2 
37, 3; 20, 13; 12,2; 52, 22; Jug. 7, 4; 7, 5; 10,3; 15,2 



1) Alio modo Woelflflinus (Bursian. Jahresber. 1873 p. 1662) hunc 
locum sanandum esse censnit. Ceterum verba «inp. ad. gan." etiam apud 
Angustinum de rhet. p. 13 ed. Crecel. desunt. 

17, 5; 20, 8; 63, 2; 68, 4; 74, 3; 85, 34; 85, 40; 99, 3; 91, 7; 
102, 7; 111, 1; or. Phil. 3, 7; 13; or. Macri 14; ep. Mithr. 16. 
Praeterea monendum est, Sallustium „et ipse" tantummodo 
usurpare in oppositione duorum hominum (cf. Jug. 11, 1) aut 
tum, cum activae notioni opponitur passiva (Jug. 44, 1 : prae- 
dator ex sociis et ipse praeda hostium; 70, 1; cf. 2, 3; habet 
cuncta neque ipse habetur). 

Neque minus Cat 25, 2 ex Frontonis testimonio (p. 110) 
contra plurimos Sallustii libros bis asyndeton restituendum est 
et ita legi oportet: „Haec mulier genere atque forma, prae- 
terea viro liberis (= E T m m* p p', cf. Arusian. p. 473; 
„viro atque liberis" rel., „atque" supra script. P^ B) satis for- 
tunata fiiit; litteris Graecis et Latinis docta, psallere saltare 
(= B g» gs y, cf. Macrob. Sat. 3, 14 (2, 10), 5; „psallere et 
saltare" rel. *) vel „psallere et cantare", etc.) elegantius quam 
necesse est probae, multa alia, quae instrumenta luxuriae sunt". 
Ac primum quidem yjpsallere saltare^ praeferendum esse in- 
fitiari non potest, qui animadvertit, quam saepe Sallustius bina 
verba, quae eandem vel similes actiones significent, ac maxime 
intransitiva vel absolute prolata, asyndete continuaverit. Cf. 
Cat. 20, 12; 59, 5 (appellat, hortatur rogat); Jug. 85, 10; 
110, 4; 10, 8; ep. Mithr. 17; infinitivi leguntur Cat. 11, 6 
(amare potare); 16,3 (circumvenire jugulare) ; 54,4 (laborare 
vigilare); Jug. 14, 20 (ambire fatigare); infinitivi historici Cat. 
6,5 (festinare parare); cf. Jug. 66,1; 76,4; Cat. 11,4 (ra- 
pere trahere); 12,2 (rapere consumere); 27,2 (festinare vigi- 
lare); 31, 2 (festinare trepidare); Jug. 6, 1 (equitare jaculari); 
11,8 (moliri parare); 51,5 (circumire hortari); 98,6 (laetari 
exultare); 101, 11 (sequi fugere, occidi capi); 105, 4 (temptare 
intendere). De altero loco cum Dietschio et Jordano sentio, 
non cum eis, qui „genere atque forma, praeterea viro atque 
liberis" ferri posse existimant. Nam in enumeratione quattuor 
vel plurium verborum Sallustius per „atque" bina verba semel 
tantum colligare solet, ita uti quasi unum membrum, cetera 



') Testimomum Eutychis p. 477 (KV): npsallere et saltare elegantius 
quam necesse erat (pro rt^st^^) probae^ nullius momcnti est, quia memo- 
riter locus allatus est. 

asyndete posita alterum sint*). Hujus verborum colligationis 
exempla eollegit jam Dieckius (de ratione, quae inter Sall. 
cod. Vat. 3864 et Paris. 500 intercedat, p. 45): Cat. 51, 1: ab 
odio amicitia ira atque misericordia ; 51,9: armis cadaveribus 
cruore atque luctu ; 52, 3 ; patriae parentibus aris atque focis ; 
52, 13: loca taetra inculta foeda atque formidulosa; 59, 5: pro 
patria pro liberis pro aris atque focis; 61, 9: laetitia maeror 
luctus atque gaudia: Jug. 34, 1: clamore voltu, saepe inpetu 
atque aliis omnibus^ quae ira fieri amat; 51, 1: facies totius 
negoti varia incerta foeda atque miserabilis. Quibus exemplis 
haec addo : Cat. 6, 1 : sine legibus, sine inperio, liberum atque 
solutum ; 20, 7 : strenui boni nobiles atque ignobiles (de hoc 
loco cf. Anhalt p. 8); 12, 2: pudorem pudicitiam divina atque 
humana; Jug. 54, 1: saucios — reficit, meritos — donat, uni- 
vorsos in contione laudat atque agit gratias; praeterea Jug. 
51,1: arma tela, equi viri, hostes atque cives permixti (ubi 
duo membra binorum verborum asyndete positorum prae- 
cedunt) ; Cat. 58, 8 : divitias decus gloriam , praeterea liber- 
tatem atque patriam; Jug. 31, 12: fides decus pietas, postremo 
honesta atque inhonesta omnia (quibus locis prius membrum 
tribus vocibus constat, posterius per „praeterea", ita ut Cat. 
25,2, vel „postremo" annectitur); denique Jug. 31,20: regna 
provinciae, leges jura judicia, bella atque paces, postremo 
divina et humana omnia. Prioris membri verba per „atque" 
conjuncta, posterioris asyndete dicta sunt Cat. 52, 22 : pro his 
nos habemus luxuriam atque avaritiam, publice egestatem, 
privatim opulentiam. Quid? si is ipse locus, qui solus lec- 



*) Idem fit per particulas „et", „que* (Jugf. 2, 2: praeclara facies, 
magnae divitiae, ad hoc vis corporis et alia omuia hujnsce modi; or. 
Cottae 14: omnes provinciae regna maria terraeque; Jug. 31.9; 41, 7; 
ep. Mithr. 17);,. quamquam non desunt loci, quibus duo priora verbd per 
„que", duo posteriora per „et" vel „atque" conjuncta sint (Jug. 7, 4: 
multo labore multaque cura, praeterea modestissume parendo et saepe 
obviam eundo periculis; cf. 67, 2; 35, 5: itinera egressusque ejus, postremo 
loca atque tempora cuncta explorat; C. 53, 2). Posterius membrum, e duo- 
bus per „et^ colligatis verbis compositum, cum priore membro duorum 
asyndete positorum verborum per »que^ conjunctum est or. Lep. 4 
(a Pyrrho Hannibale Philippoque et Antiocho). 

tionem „genere atque forma, praeterea viro atque liberis" e 
nostrorum librorum seriptura fuleire posse videatur, Cat. 52, 20 
(sociorum atque civium, praeterea armorum atque equorum), 
testimonio Augustini, qui de civ. Dei V, 12 „armorum et equo- 
rum" habet, in suspicionem interpolationis incidit? 

Eestat locus p. 109 „in consule nostro multae bonaeque 
artes et animi et corporis erant" {Jug, 28, 5 omnes libri 
„artes animi et corporis"); ubi apud Frontonem veram lectio- 
nem exstare cum Jordano statuendum puto; cf. simillimum 
locum Cat. 5, 1 : magna vi et animi et corporis. 

Transeamus ad eas Frontonis lectiones, quae id, quod 
Gellius N. A. XX, 6, 14 dixit, jam illis temporibus in multis 
Sallustii exemplaribus sinceras scripturas corruptas fuisse, 
testari videantur. Ac primum quidem tria hujusce modi menda 
deprehfnduntur j9. 110: 1. „ — milites in stativis castris habe- 
bat" {Jug. 4Ay 4 „milites stat. castris hab.", „tw stativis castris" 
p, in statutis castris" P* g* g*, „statutos in castris" m* g r SJt); 

2. „ — ut cuique libeba't, ab signis aberat: Hxae permixti cum 
militibus diu noctuque vagabantur: palantes agros vastare, 
villas expugnare, pecoris et mancipiorum praedas certantes 
agere etc." {Jug, 44, 5: et palantes" omnes libri praeter g g'); 

3. „postremo quaecumque dici aut fingi queunt ignaviae luxu- 
riaeque probra, ea in illo exercitu cuncta fuere" etc. {Jug. 44, 5 
y^ea in illo" G g ^ g* g^ g« g' 1 r y, rel. „6a" om.) Praepositio- 
nem „in" ante ^stativis castris", quamvis „in custodiis, in vin- 
culis haberi" (vel ^teneri") apud Sallustium legatur, addita- 
mentum esse, cum per se veri simile est — neque enim cogi- 
tari potest, cur in Sallustii codicibus omissa sit — tum abla- 
tivum loci „castris" a Sallustio usurpatum esse docet epist. 
Pomp. 5: hiememque castris inter saevissumos hostes egi »). 
IJlocutionem „castris tenere" (vel „se tenere"), quae apud alios 
scriptores invenitur (ubi „castris" ablativus instrumenti est; 
cf. Jug. 28, 2: recipi moenibus; 12, 5: occultans se tugurio), 



J) „In castris" legitur Jug. 106, 4 (esse); Cat. 7, 4 (militiara discere); 
Jug. 64, 1 (morari); 36, 4; 37, 3 (relinquere) ; 45, 2 (vendere); Hist. IV, 4 
(deserere); Jug. 45, 2: ne miles gregarins in castris neve in agmine ser- 
vum aut jumentam haberet. 

Sallustio ante oculos obversatam esse credibile videtur; sed 
etiam fere eandem vim, quam ablativum modi, duobus illis 
iocis „castris" habere raanifestum est (cf. laxiore inperio habere 
Jug. 64,5; levi inperio habere 89,4; modesto inperio habere 
92, 2). — Breviter absolvere possumus tertium locum : ubi „ea" 
ideo rejiciendum est, quia apud Sallustium nusquam post 
„quicunque" pronomen „is" in apodosi sequitur (maxime cf. 
Cat. 38, 3, ubi vel plurima verba enunciatum relativum habet: 
„quicunque rem publicam agitavere honestis nominibus, alii 
sicuti populi jura defenderent, pars quo senatus auctoritas 
maxuma foret, bonum publicum simulantes pro sua quisque 
potentia certabant^'; Jug. 5, 4; 90, 1; Cat. 37, 10; 39, 6). — Ne- 
que minus praetermissio particulae „et" ante „palantes" manum 
correctoris redolet, qui aliis locis seriem infinitivorum histori- 
corum particula copulativa non incipere recordatus sit. Sed 
hic locus voce „et" carere non potest; nam infinitivi historici, 
qui sequuntur, non explicatam expositionem antecedentis sen- 
tentiae, sed novas res, in antecedenti "sententia nondum com- 
memoratas afi^erunt: antea Salludtius milites a signis afuisse et 
diu noctuque vagatos esse dixit, nunc transitus fit ad majora 
alia, quae in vagando accesserint (,jet palantes^'): etiam scelera 
et flagitia milites commisisse scriptor adjicit et ad ea depin- 
genda utitur infinitivis historicis ita ut res quasi agi, non 
narrari videantur. Ut nunc per „et", ita paulo post per „prae- 
terea" aliquid novi infertur. Infinitivi historici his quoque 
locis per particulam copulativam ad praegressa tempora finita 
annectuntur: Jug. 39,2 (et tamen interim); 53,7 (ac) 55,4 
(neque); 60, 4 (ac); 100, 4 (neque); 101, 7 (simulque); 101, 11 
(ac) Hist. III, 67, 15; per adverbia, quae similem vim atque 
particulae copulativae habeant: Cat. 27, 2 (interea); 60, 4 
28, 4; 48, 1; Jug. 46, 1; 86, 2; Cat. 31, 3 (ad hoc); Jug. 49, 4 
67, 1; 96, 2; Jug. 20, 8 (ceterum); 23, 1 (praeterea); 45, 2 
73, 5; 51, 4 (simul); 100, 3; 101, 6. 

His tribus locis quartum adjungendum esse puto, qui paulo 
ante p. 109 apud Frontonem ita legitur: „ita imperatori novo 
plus ex malis moribus soUicitudinis quam ex copia militum 
auxilii aut bonae spei accedebat" {Jug. 44, 2 „bonae spei" 
M M > M» T E F p m m> g g* gs g« g' s» h, „spei honae^ rel.) 

jjSpes", quia vox media est, etiam in malam partem accipi 
potest (Cat. 20, 13; Jug. 88, 1; ep. Pomp. 2) et saepe adjec- 
tivum „bonu8" assumit (cf. Fabri Cat. 20, 13) ; sed cum apud 
Sallustiura tantum „spes bona", nusquam „bona spes^' legatur 
(Jug. 113,2; or. Macri 4; cf. Cat. 21, 1), coUocatio verborum 
„bonae spei" correctori tribuenda videtur, qui eam, quod vox 
contraria „sollicitudinis" antecedit, necessariam esse putaverit, 
„auxilii" intercessisse neglexerit. 

Admodum mirum est, apud Frontonem 'p, 109 tres illos 
locos legi, quibus Sallustius „patiens" cum genetivo (singularis 
vel pluralis) vocabuli „labor" conjungit, et unura tantum ita 
ut in Sallustii codicibus („patiens laborum*), acri ingenio etc." 
= Jug. 28, 5), duos mutato numero: „genus hominum salubri 
corpore velox patiens lahoris nec plerosque senectus dissol- 
vit etc." (Jug, 17,6: patiens Idborum: plerosque sen, diss.)'^ 
„neque periculi neque lahorum patiens" (Jug. 44, 1 neque 
periculi neque lahoris patiens). De hac re — coUatis verbis, 
quae apud Augustinum epist. 137, 14 in textum irrepserunt 
(«quae sibi quisque facilia non factu sed captu putat") — 
nihil aliud conjici posse existimo quam in antiquo Sallustii 
exemplari utrumque locum cum altero comparatum, alterum 
alteri superscriptum fuisse: inde commutationes numeri ac 
vitium „nec" ante verba „plero8que etc." emanavisse. Certe 
Jug. 44, 1 lectio „neque periculi neque lahoris patiens" prae- 
ferenda est cum propter sensum singularis numeri in univer- 
sum magis latiusque patentem — quo gravitas negativi dicti 
augetur magisque laboris usus ac consuetudo ab exercitu exi- 
genda significantur (cf, Cat. 7,5; Jug. 100,4; or. Macri 18) 
— tum prbpter concinnitatem numeri, quam in conjunctione 
vocabulorum „periculum" et „labos" Sallustius ubique servavit 
(singulari numero ambo usurpata sunt or. Macri 18; plurali 
ep. Pomp. 1; Jug. 85, 7; 85, 30; Cat. 10, 2)»). - De lectione 



*) Verba Frontonis apud Dietschium et Jordanum, qui ^laboris'* ex- 
hibent, secundum editionem Naberi corrigenda sunt. 

^) Oeterum Sallustium omnino concinnitati numeri duorum verbornm 
artius conjunctorum studuisse maxime etiam complures loci ostendunt, 
quibus ad efficiendam concinnitatem substantivum abstractum. vc^%<icN5^\)^cc^^ 

narbori infecundus^ p. 109 {y^arhore inf." Arusian. p. 230) 
infra dicam. 

Gellium quoque verba Sallustii diligenter de scripto rettu- 
lisse confirmari potest propter atnplitudinem testimoniorum. 
Dubito de uno loco N. A. VI, 17, 8, qui brevior est („minari 
etiam ferro, ni sibi obnoxia foret"), utrum memoriter negli- 
gentius citatus an scriptura in nostris libris depravata sit, qui 
Cat, 23, 3 habent „repente glorians maria montisque polliceri 
coepit et minari interdum ferro, n. s. o. f." („et" om. m, sup. 
lin. m*g*, „ac minari" P^, „interd. min." M* 2Jl g*, „interd. 
ferro min." y, „ferro" om. M>); „interdum" a Sallustio C. 10, 6; 
J. 72, 2; 94, 2 eo modo usurpatum est, ut praetexto ad- 
verbio ^interdum" asyndete adjungantur, quae id, quod ante- 
cedit, persequantur et illustrent, non ad aliquid novi ac diversi 
adjectum est. — Praeter hunc octo loci e Catilina et Jugurtha 
deprompti apud Gellium inveniuntur: N. A. I, 22, 15 = Jug. 
70, 2; III, 1, 2 = Cat. 11, 3; IV, 15, 2 = Cat. 3, 2; VIII, 12, 9 
= Cat. 7, 5; IX, 14, 26 = Jug. 97, 3; XVI, 10, 16 = Jug. 
86, 2—3; I, 15, 18 = Cat. 5, 4; XX, 6, 14 = Cat. 33, 2. In 
his testimoniis nonnulia a librariis perverse scripta videntur: 
7, 22, 15 „a rege" {Jug. 70, 2 = M p^ gi g^ g4 gs ge gt. ^^ab 
rege" rel.); XVI, 10, 16 „wec ex classibus" (pro „neque" Jt^^. 
86, 2); IVy 15, 2 cZelicta cZeprehenderis" (pro „reprehende^is"), 
praeterea „dein^' (pro „dehinc"; „deinde" m^ s*; „dein" P«) 
et „supra" pro „supra ea^^ („supra ea^ habet etiam Augustinus 
epist. 137, 14) Cat. 3, 2. — Cum verbis „supra ea", quae 
Cat 3, 2 objectum sunt verbi „ducit" ac breviter duriusque 
dicta sunt pro „quae supra ea sunt", conferendus est locus 
Jug. 85, 2 „mihi contra ea videtur" (= quod contra ea est, 
i. e contrarium, Kritz) ; praepositiones interdum absolute sine 
substantivo antecedenti, quo nitantur, proferri et cum casu suo 
pro adjectivis substantivorum vice fungentibus poni Fabri 
docuit collatis Cic. or. 1, 4; acad. I, 11 ; Suet. Claud. 25; Tac. 
ann. I, 77 ; Hist. I, 10. Adverbium ^supra" nescio an eodem 



plurali numero dictum sit; cf. or. Lep. 25 (exitia); Jug. 41, 7 (gloriae); 
31, 20 (paces); 4, 7 (sumptibus); Cat. 15, 4 (quietibus); 9, 2 (discordias) ; 
Jug. 31, 18 (dedecora). 



i 

modo a Sallustio usurpatum sit Cat. 5, 9 (supra repetere) et 
Jug. 24, 5 (illum supra quam ego sum petere). Cf. Jug. 46, 7; 
49, 1 ; 100, 2; Cat.'57, 2, quibus loeis praepositio „eum" vicem 
participii fexwv praestat (Jug. 46, 7: C. Marius legatus cum 
equitibus curabat = qui equitibus praeerat). Cum simili bre- 
viloquentia Sallustius saepius, quod per totum enunciatum 
secundarium dicendum erat, uno verbo significat; cf. Jug. 31, 1 
(jus nullum = quod jus nuUum est); 91, 5 (pars civium extra 
moenia in hostium potestate coegere = quod pars civium — 
in hostium potestate erat) ; 26, 7 (timebat iram senatus^ ni pa- 
ruisset legatis = timebat, ne senatus irasceretur) ; or. Phil. 8 
(illi a vobis pacem, vobis ab illo bellum suadet = suadet, ut 
illi a vobis pax, vobis ab illo bellum sit); Jug. 105, 3 (SuUae 
numerum ampliorem vero efficiebant = efticiebant, ut SuUae 
numerus amplior vero videretur) ; Fabri ad Jug. 79, 7 ; saepe 
praepositiones ita pertinent ad praedicatum definiendum ut 
enunciati secundarii instar sint (Kritz ad or. Lep. 1 ) ; Fabri ad 
Jug. 25, 6; 83, 3 (contra); 1, 5 (uti pro mortalibus gloria 
aeterni fierent = uti non jam mortales essent, sed gloria aet. 
fier.); or. Macri 13 (neu otium pro servitio appelletis = neu, 
quod servitium appellandum est, otium appelletis); or. Macri 4 
(praeter spem bonam ex vobis = praeterquam quod spem 
bonam ex vobis cepi): Cat. 47^2 (praeter litteras); Cat. 27,2; 
Jug. 100, 4 (item). — Difficilis est quaestio de vocabulo 
„c?eAi72c"; quod Cat. 3, 2 et Jug. 5, 1 plerique et optimi libri 
tenent, Jug. 19, 6 unus P, editores autem multi duobus prio- 
ribus locis rejecerunt, quia ceteri ejusdem aetatis scriptores ea 
voce in simplici enumeratione usi non sunt: fortasse recte; 
nam permultis locis, ubi in editionibus Sallustii j^dein" vel 
„deinde^' legitur'), libri verbis ^dehinc, dein, deinde" variant. 
Etiam Gellii testimonium id suaderet, nisi librarios pro inso- 
lentiore vocabulo usitatum scripsisse veri similius esset. 

Pauci codices Sallustiani primi et secundi generis Jug. 97, 3 
antiquiorem genitivi formam «die" (cf. Jug. 52, 3), Cat. 3, 2 



1) Cf. Cat. 38,1; 59,1; Jug. 11,4; 20,4; 23,2; 42,1; 49,2; 
85, 1; 87, 1; 91, 3; 94, 6; 101, 6; 103, 7; 106,4; 29, 5; 50, 3 — Cat. 
37, 6; Jug. 76,3; 107,2; 107,7; 109,3; 112,2. 

lectiones „seqmtur" et „ai*ctorern rerum" servaverunt: quas 
scripturas sinceras esse testimonia Gellii confirmant. Cat. 3; 2 
quanquam lectio „actorem rerum", quia sibi opponuntur ^scri- 
bere" et ^facere" vel „agere" (§. 1 : et qui fecere et qui facta 
aliorum scripsere; cf. 8, 5), sententiae aptior videri possit 
(cf. Cic. d. or. III, 15, 57), tamen „auctorem" praeferendum 
esse Fabri luculenter demonstravit ; idem de indicativo j^sequi- 
tur" egregie disseruit. Ceterum de his lectionibus cf. Charis. 
p. 215; Sacerd. p. 445. 

At contra Cat, 11, 3 („semper infinita insatiabilis est, 
neque copia neque inopia minuitur") libros nostros veram 
lectionem praebere, apud Gellium III, 1, 2 post „infinita" 
perverse „et" interpositum esse statuemus collatis ceteris locis, 
quibus Sallustius duo similis notionis adjectiva cum quadam 
vi et gravitate asyndete continuavit (Cat. 11,5: amoena volup- 
taria; 33, 1 : miseri egentes; 39, 2: innoxii florentes; Jug. 18, 2: 
vagi palantes; 2,3: incorruptus aeternus; 28,4: nobilis fac- 
tiosus = 77,1; praeterea Cat. 15, 4 ; Jug. 14, 7 ; in praedicato 
Jug. 20, 2 : acer bellicosus — quietus inbellis ; 89, 5 : vasta 
inculta), ac maxime loco simillimo Jug. 44, 1 (iners inbellis 
neque periculi neque laboris patiens). Particulam „et'^ dubita- 
verim an Gellius in suo libro jam insertam invenerit. — Huic 
loco adjungo XVI, 10, 16, ubi legitur „ut libido cujusque erat" : 
quae collocatio verborum fortasse debetur correctori, qui majore 
cum gravitate eo modo opponi putaverit vocem „libido" 
(= voluntas) „mori raajorum", i. e. coactu legis militando ; 
cf. ea, quae supra de Jug. 44, 2 diximus. Libri Sall. omnes 
J. 86, 2 recte habent „uti cuj, lub. erat"; cf. (7. 14, 6; J. 93, 7; 
81,1; C. 51,33; 56,2; J. 26, 3; 41,8; 94,5; 44,5; 49,4; 
C. 56,3; J. 60,4; 97,5. 

Difficillimum est dijudicatu de testimonio i, 22, 15: Nam 
Sallustius in significatione ista non „superesse", sed ^superare*^ 
dicit. Verba ejus in Jugurtha haec sunt: „7s plerumque seor- 
sum a rege exercitum ductare et omnis res exequi solitus erat, 
quae Jugurthae fesso aut majoribus astricto superaverant" 
{Jug, 70, 2 plurimi libri ,,qui plerumque" etc); nam „is" pro 
„qui^' cur Gellius substituerit, vix potest cogitari, ad hoc non 
omnes libri Sall. „qui" praebent, sed „is" g* „quod" p®gS 



25 

„qui" om. M M* M* Fm*, sup. lin. m. Sed quomodo aliquid 
in libris hoc loco turbatum sit, dijudicare non audeo. Antece- 
dunt haec: „denique — socium sibi adjungit Nabdalsam, homi- 
nem nobilem, magnis opibus, carum acceptumque popularibus 
suis." Cogitari possit, in archetypo librorum nostrorum pro- 
nomen „is^ excidisse; id facillime fieri potuit, quia praegreditur 
„suis", ac fortasse pronomen relativum in librorum nostrorum 
scriptura haud longis intervallis ter positum (qui — quae — ex 
quo) aliquid habet offensionis. Cogitavi etiam de vocabulo 
,,suis^, nonne glossema existimandum sit, quod antiquitus in 
libros irrepserit; cf. Jug. 7, 1: „hominem tam acceptum popu- 
larihus^, 

Certe jam illa aetate in Sallustii libris multa impor- 
tunissime mutata, pro insolentioribus magis usitata scripta 
fuisse, praeterea homines doctos nova, quae Sallustii dicendi 
generi magis convenire putarent, in libros inferre studuisse, 
testatur ipse Gellius XX, 6, 14 et /, 15, 18. Prior locus etiam 
in archetypum nostrorum librorum Cat, 33, 2 (^majores vestri^ 
VP*, sup. „nosfH«; „majores nostri^ rel.) corruptelam irrep- 
sisse ostendit, quae jam Gellii aetate per plures libros mana- 
verit („et idcirco inportunissime, inquit (ApoIIinaris Sulpicius), 
fecerunt, qui in plerisque Sallustii exemplaribus scripturam 
istam sincerissimam corruperunt. Nam cum ita in Catilina scrip- 
tum esset: Saepe majores vestrum miseriti plebis Romanae, 
jjvestrum^ obleverunt et ^vestri" superscripserunt. Ex quo in 
plures libros mendae istius indoles manavit"). Partitivam for- 
mam „vestrum" notione possessiva usurpari potuisse docent 
nonnuUi loci Ciceronis (Cat. 3, 12, 29; p. Planc. 7, 17; p. Sext. 
65, 136; Kiihner II §. 116 Anm. 2); quod cur de loco Cat. 
33, 2 Anhaltius (p. 22) in dubium vocaverit, pamm liquet. — 
Praeterea autem ex his Gellii verbis et eis, quae IX, 14,26 
leguntur, colligi potest, complures Sallustii libros ei ad manum 
fuisse magnaque cum diligentia eum in eligendis libris et de- 
scribendis Sallustii verbis versatum esse. — De altero loco 
/, 15,18*) Fabri egregie disputavit. Scriptura .„Ioquentiae", 



1) nValerium Probum, grammaticum illustrem, ex familiari ejuS) docto 
viro, comperi Sallustianum illud „satis eloquentiae, sapientiae parum" 

quam Probus argutiis suis ac vana conjectura temere Sallustio 
affingere voluit, incognita fuit et Frontoni, Sallustianae dic- 
tionis subtili imitatori (cf, p. 107 et p. 155) et Prisciano 
(III, 85, 4) ; Cat. 5, 4 „loquentiae" pro varia scriptura inter 
lineas commemoratum est in s, eraso „e" legitur in p* g*. 

Verba „faenoribus copertus", a Gellio bis allata II, 17, 7 
et IV, 17, 6, ad Cat. 23, 1 (facinoribus copertus) plerumque 
adnotata sunt, sed ad Historiarum locum aliquem referenda 
videntur. — De loco N. A. IX, 12, 20 infra dicam. 

Festus bis Sallustii verbis usus est, p. 249 (L.) = Jug. 
29, 5 et p. 273 = Cat. 36, 5 („uti tabes plerosque civium 
animos invaserat") : quo testimonio Hauptii conjectura „ac veluti 
tabes" rejici, ea, quam Dietschius recepit „erat quae uti tabes" 
(^atque uti tabes" plerique boni libri), commendari videtur. 
Ceterum cf. Dietsch. comm. p. 109, Nipperdey, opp. 453. 

Transeo ad libros, qui feruntur M. Valerii Probl gramma- 
tici modo commemorati, quem multum de Sallustii dicendi 
genere ante suam aetatem disseruisse tradidit Gellius I, 15, 18 
et III, 1, 5 squ. 

1. In Catholicis (Keil. IV p. 3 — 43) praeter verba ,jim- 
becilla aetas" (p. 23 = Cat. 3, 4) duo Sallustii loci comme- 
morantur: p. 19 quam declinationem secutus Sallustius in 
Jugurtha „puberes interfecit"; p. 15 color coloris; quamvis 
Sallustius: „Igitur colos exsanguis"; p, 23 colos coloris; Sal- 
lustius: «Igitur colos exanguis." Uterque ex memoria con- 
scriptus esse videtur* Nam Jug. 54, 6 legitur „puberes inter- 
ftcit, jubet etc." (interfecit p^gg^s' h); cf. Jug. 26,3 („omnis 
puberes Numidas atque negbtiatores — interficit"; „interfecit" 
satis multi libri primi et secundi generis). Cat. 15, 5 vero, 
quamquam vetustissimi codices „coIor ei exsanguis", recen- 
tiores primae et secundae familiae ^jcolor ejus (vel „coIore" vel 
jjcolor") exsanguis" praebent et in paucis locus pronominis 
mutatus, in uno m super linea scriptum est — tamen „ei" 
abesse non posse, cum ab animo ad ea, quae in corpore illius 

brevi antequam vita decederet) sic legere coepisse et sic a Sallustio 
relictam affirmasse ^satis loquenttae, sapientiae parum", quod ^loquentia^ 
novatori verborum Sallustio maxime congrueret, eloquentia cum insipientia 
minime conveniret." 



habitus effecerit, transeatur, rectissime Dietschius (p.53) monuit. 
Cf. Jordan. Hermes I, 246. Nam ubicunque Sallustius de 
hominis alicujus natura et rebus loquitur, si ad novum aliquid 
transitus fit, pronomen „is" adjectum est; cf. Jug. 63,3 — 6; 
Cat. 54, 1 ac maxime Cat. 25, 3—5 (sed ei — sed ea — verum 
ingenium ejus). Accedit, quod in vetustissimis libris „ei" (non 
niegus^) scriptum est, quo casu glossatores usos esse minus 
credibile est. Sed quia grammaticus locum propter formam 
„colos" affert, eum „colos" in suo libro scriptum legisse 
statuendum atque ea forma, quamvis in nullo Sallustii codice 
inveniatur, in textum recipienda est; cf. Sacerd. p. 446. 

2. In Institutis artium (Keil. IV, p, 42 — 192) undecim 
loci ita ut in emendatis Sallustii «ditionibus leguntur: p. 85 = 
Cat. 59, 6; p. 96 = Jug. 14, 25; p. 124 = Cat. 44, 1; 
p. 125 = Cat. 51, 33; p. 129 = Cat. 6, 7; p. 130 = Cat. 16, 3; 
p. 142 = Cat. 5, 4; p. 143 = Jug. 106, 4; pag. 149 = Cat. 
36, 2 (condemna^is) ; p. 184 = Jug. 4, 9; postremo p. 150 (bis) 
= Cat. 40, 5: „a6 Roma" = Pi P » r, Prisc. vol. II p. 66, Serg. 
in Don. p. 511: Audacis excerpta p. 355 K (bis); „a6" sup. 
lin. B, reliqui libri omis. ; cf. Fabri ad hunc locum. Praeterea ad 
Cat. 47, 1 („paucis ante diebus") spectare et a librariis cor- 
ruptus esse videtur hic locus: p. 149 item apud Sallustium 
y^Antonius paucis ante diebus" („Antonius" om. B, add. R). Ex 
memoria negligentius verba Sallustii allata esse apparet p. 150: 
„si quidem auctores et civitatibus praepositiones addere reperi- 
antur, ut apud Sallustium ^Marius ad Thalam profectus^ (J^^g* 
75, 6 projiciscitur), item „nam tum" etc. (= Cat. 40, 5) ; eadem 
cum eodem vitio „profectus" leguntur in Audacis exc.p.Sbb, 18*). 

3. De nomine excerpta (Keil. IV) p. 209 = Jug. 89, 7. 

4. In libro de ultimis syllahis (Keil. IV, p. 219—264) 
tres loci Sallustiani inveniuntur: p. 248 = Jug. 17, 7; p. 249 
= Jug. 1, 1; p. 256 wiit Sallustius in bello Jugurthino: heu 
me miserum, heu me infelicem^ (quae verba ex memoria con- 
scripta esse videntur; Jug. 14, 9 legitur „eheu me miserum"; 
„heu" nonnuUi deteriores libri secundae familiae habent). 

1) De fontibus, e quibus Audax hauserit, cf. Keil. VII p. 318. — 
Audacis exc. p. 354 = Cat. 36, 2 (condemnatis) ; 355, 8 = Cat. 40, 5 ; 
355, 25 = Jug. 71, 5. 

Adjungo testimonia Sacerdotis. quem grammaticum etiam 
Probi quae feruntur Catholica scripsisse multi putant (Teuffel, 
rom. Lit. 300, 8; 394, 1). — Hunc memoriter paulo negli- 
gentius Sallustii verba attulisse patet p. 470 (Keil. VI) : ^Exoche 
secunda est, cum duo nomina specialia ponuntur, et sic emi- 
nens oratio ad generale nomen ascendit, ut est ^prohitatem 
industriam ceterasque artes bonas^ — exoche tertia eodem 
modo quo et superiores conponitur, uno tantum modo addito 
nomine speciali ante generalem appeUationem, ut est ^Hippo- 
nem Adrumetum Leptim ceterasque civitates'^, IUic gramma- 
ticus duos locos confudit (Jug. 1, 3 probitatem industriam 
aliasque artis bonas; Cat 10,4: fidem probitatem ceteraaqvs 
artis bonas); hic memoriae lapsu „civitates" pro „urbis" sub- 
stituit ac priore exemplo permotus „ceterasque«' pro „aliasque" 
scripsit (Jug. 19, 1 Hipponem Hadrumetum Leptim aliasque 
urbis). Ceteri vero loci, quamquam fere omnes pauca modo 
verba amplectuntur, cura et diligentia excellere videntur: p. 442 
= Jug. 1,1; p. 444 = Cat. 3, 5 (^ac me cum ab reliquorum^ ; 
conferenda sunt ea, quae de hoc loco Fabri et Dietschius 
p. 101 disputaverunt; „reIiquorum" necessario postulari eo quod 
sequitur „ceteros", praeterea propter ablativos „malis moribus", 
qui proxime sequuntur, genetivum „reIiquorum« facillime in 
„reliquis«^ corrumpi potuisse apertum est); p. 445 = Cat. 3, 2 
(„sequitur"); p. 446 = Cat. 37,5; 53, 1 (^itemque senatus 
magna pars«; „senati" Link.) 20,6; 5,9; 8,3; 11,8; 31,9; 
15,5 (rationales — yjigitur colos^] cf. cathol. p. 15 et 23); 
p. 459 = Cat. 54, 1 — 2 (hic locus satis multorum verborum 
est); p. 469 = Cat. 11, 8; p. 479 = Cat. 16,3; cf. p. 473; 
„MuthuI« = Jug. 48, 3; „SuthuI" = Jug. 37, 3. 

Testimonium p. 446 „ceterum mihi in dies magis auxi- 
liorum", quanquam corruptum est, multum valet ad confir- 
mandam scripturam Cat. 20, 6 j^ceterum mihi in dies magis 
animus accenditur" (ubi „magis magisque" Vaticanus ac pauci 
deteriores secundi generis praebent) : qui locus quomodo recte 
scribatur, non ex imitatoribus (Pratje, quaest. Sall. p. 43), sed 
ex ipsius Sallustii dicendi usu cognoscitur (H. IH, 61, 28 in 
dies magis; Cat. 5, 7; Jug. 7, 6 magis magisque in dies); ipse 

Pratje in verbis „in dies magis magisque" alterum ^magis" 
superflue adjici concedit. 

Cat, 37, 5 in plerisque libris legitur: „Primum pmnium, 
qui ubique probro atque petulantia maxime praestabant, item 
alii qui per dedecora patrimoniis amissis, postremo omnes, 
quos flagitium aut facinus domo expulerat etc." {j^qui^ post 
„alii" om. P*EFTp«p«msis>fxg5ry). Sed ut a sensu 
dubitari possit, testimonium Sacerdotis p. 446 („item alii per 
decora patrimoniis amissis") vocabulum „qui" glossema esse 
necessarie demonstrat: vitiose ex eis^ quae antecedunt, repe- 
titum est a librariis, qui in ea re offenderent, quod in primo 
et tertio membro enunciatum relativum, in medio interjacenti 
cum eadem potestate ablativus absolutus usurpatur, et, quam 
Sallustius variandae in pluribus sententiae membris orationi 
studuerit, parum perspicerent. Conferenda sunt ea, quae Fabri 
ad Cat. 9, 3 et 16, 4 adnotavit et quae collegit exempla {Cat. 
9, 3; Jug. 43, 4; 29, 5; 47, 2; 65, 2; 82, 3; 89, 6; 108, 1; or. 
Lep. 24; Cat. 16, 4; 40, 1; Jug. 25, 5; 83, 1; 97, 3), praeterea 
quae idem ad Cat. 2, 1; 18, 4; Jug. 1, 1; 7, 1; Cat. 12, 5 ad- 
notavit; itaque etiam saepius ejusdem verbi constructio varia- 
tur (cf. Jug. 25, 1 censerent; or. Lep. 23 profecti sunt; Cat. 
25, 2 docta; 33, 1 expertes; Jug. 74, 3 potiti; 84, 2 plerosque 
militiae, paucos fama cognitos) et promiscue nomina atque 
adverbia cum verbo conjunguntur (Jug. 5, 4: magnum atque 
late inperium valuit; 85,48; Cat. 20,11: binas aut amplius 
domos continuare; Jug. 80,6; cf. Cat. 59,2: inter sinistros 
montis et ab dextera rupe aspera). 

Restat locus Ca^. 11,8, quem Sacerdotis (p. 469), Dosithei 
(K. VII p. 421), Prisciani (II p. 100) ») testimonia ita a Sal- 
lustio scriptum esse ostendunt: „Quippe secundae res sapien- 
tium animos fatigant, ne illi conruptis moribus victoriae tem- 
perarent^ („nedum", „obtemperarent" nonnidli primae ac 
plerique secundae familiae libri). Hic cum Dietschio (comm. 
p. 103) ^temperarint^ scribendum esse jam Anhaltius (p. 32) 
negavit. Veram viam explicandi verba „ne — temperarent" 



') De testimonio Prisciani II, p. 603 (^wec^Mm") infra dicetnr. — 
Dosith. p. 415 =» Hist. I, 41, 19. 

ostendit Hermannus Sauppius (©aHnfl. erff. Don 91. 3acof)8, 
8. ?fufl. Oon §. SBirj p. VI, p. 27), qui ante ea elUpsin statuit 
talem: „videlicet timendum fuit" vel „num ergo timendum 
fuit?". Ipse putaveram ellipsin statui posse ita fere, ut verba 
illa contracta sint ex his: „Quippe secundae res etiam sapien- 
tium animos quasi debilitant et efficiunt, ut fortunae illecebris 
minus resistant, multo magis in illis hominibus corruptis mori- 
bus eflfecerunt, ne victoriae temperarent". Simili modo sen- 
tentia ad unam rem spectans et sententia in universum valens 
in unum confusae sunt Jug. 86, 3: quod ab eo genere cele- 
bratus auctusque erat et homini potentiam quaerenti egentis- 
sumus quisque opportunissumus (sc. est) ; 102, 7 : quod parentis 
abunde habemus, amicorum neque nobis neque cuiquam satis 
fuit (ad „nobis^' est supplendum „est"); cf. 81, 1 : tum sese, paulo 
ante Carthaginiensis, item Persen regem, post, uti quisque opu- 
lentissimus videatur, ita Bomanis hostem fore. EUipsis vero 
similis invenitur post „nisi" Jug. 24,5; 67,3; 100,5; cf. ea, 
quae Kritzius ad hos locos adnotavit. Loci, quibus ab aliis 
scriptoribus ^ne" pro „nedum" usurpatum est, apud Dietschium 
p. 103 et apud Draegerum §. 542, 7 inveniuntur. 

Apud Nonium Marcellum (ed. Gerlach et Roth, Basil. 1842; 
L. Quicherat, Paris 1871) quadraginta sex loci ex Catilina et 
Jugurtha deprompti ita ut in plurimis atque optimis nostris 
libris leguntur: p. 4 (Gerl.) = Jug. 71, 1; p. 8 Jug. 14, 11 ; p. 58 
Jug. 2, 4; p. 78 Jug. 7, 5; p. 135 Cat. 10, 6; p. 142 Jug. 96, 3; 
p. 165 Cat. 58, 17; p. 170 Cat. 6, 1; p. 175 Jug. 48, 1; p. 181 
Cat. 15, 5; p. 201 Jug. 56, 5; p. 202 Jug. 71, 1; p. 208 Jug. 
31, 15; p. 209 Jug. 15, 3 (duobus verbis omissis); p. 212 
Cat. 1, 1; p. 212 Cat. 23, 1; p. 216 Jug. 1, 3; p. 217 Cat. 52, 13; 
p. 220 Cat. 3, 4; p. 220 Cat. 8, 5; p. 233 Cat. 23, 1; p. 234 
Jug. 63, 2; p. 241 Cat. 58, 19; Jug. 80, 6; p. 241 Jug. 48, 1; 
p. 249 Jug. 16, 1; p. 253 Cat. 1, 1; p. 265 Cat. 33, 3 (glos- 
sema „communi« in multis Sallustii libris); p. 268 Jug. 71, 4; 
p. 270 Cat. 9, 2; p. 271 Jug. 98, 4; p. 276 Jug. 8, 1; p. 289 
Cat. 15, 5; p. 292 Cat. 58, 17; p. 294 Cat. 5, 2; p. 298 = 
Cat. 5, 4 („cujus rei libet" ; „cujus libet rei^< permulti codices 
Sallustiani) ; p. 299 Cat. 7, 6; p. 300 Cat. 58, 17; p. 307 
Cat. 7, 4; p. 340 Cat. 56, 2; p. 340 Jug. 25, 10; p. 340 Jug. 

90, 1; p. 357 Cat. 11, 3; p. 358 Jug. 98, 4; p. 380 Jug. 57, 4; 
p. 381 Cat. 56, 3. Accedit locus p. 155: „haec si placent, si 
tanta torpedo animos oppressit" („obressit" p super s scripto 
cod. Leid.) = Hist. I, 48, 19 (ubi Dietschius temere cum Aldo 
^obrepsit" scribi voiuit, quod verbum rarissime cum accusa- 
tivo jungitur; cf. Draeger I, 169, 6). — His quadraginta septem 
locis, qui cum vulgata Sallustii scriptura consentiunt, novem 
adjungi possunt, quibus quae vitiata sunt inscitiae atque in- 
curiae librariorum tribuenda esse satis mihi constat: p. 176 
{Jug. 13, 3): psperabat" pro „parabat"; p. 212: ^qui aliqua 
negotio intenif (pro ^inten^ws") praeclari facinoris aut artis 
bonae famam quaerit" {Cat, 2, 9), p. 240 {CaU 5, 1): „Luci- 
lius" pro „Lucius"; p. 269 {Jug. 85, 10) ^trepide festinet" 
pro „trepic?e< festinet" (cf. Cat. 31, 1: festinare trepidare); 
p. 287 „nam postea quae te /ecerit (quam te fecerit W, quae 
te fecerat L, quae fecerat P), incertum habeo pudeat an pigeat 
magis disserere" (Jw^r. 95,4: „nam postea quae fecerit'^ etc. ; 
sed vitiose „pudet" permulti eique optimi libri; midti praeterea 
„piget" et „pud. magis an pig."); p- 288 {Jug. 106, 3): „fu«am 
Numirfiam" pro „fu«wm Numirfaw"; p. 335 {Jug. 107, 1): 
„negwe gwemquam" pro „nec quemquam"; p, 381 {Jug. 85, 29): 
y^ac si res tuiet^ pro y,at si res postulet^; p. 294: „scio fuisse 
nonnullos, qui ita existumarent, juventutem, quae domum Cati- 
linae frequentabant^ {Cat. 14, 7 ^frequentabat^; „frequenta- 
bant^ E m 9)1); „frequenta6an^" ferri non posse manifestum est; 
nam Sallustius per synesin tantummodo ad substantivum, quod 
genus aliquod significet, verbum plurali numero refert (Jug. 
73,3; or. Lep. 12; Hist. inc. 25; Jug. 62, 7; 32, 3; 60, 7; 66,4; 
56, 5; 58, 2; 14, 15; Cat. 48, 5; Hist. H, 52; IV, 61, 18; oratio 
ex nuftiero singulari ad pluralem transit Cat. 7, 4; 23, 6; 17, 6; 
praeterea cf. Jug. 15, 1; 30, 3; 102, 6); audacius vero videtur 
e Nonii et paucorum Sallustianorum librorum scriptura conji- 
cere, Sallustium scripsisse „juventutem, qui — frequentaian^" : 
nam quanquam saepius pronomina „ille" „is" ^qui" per syne- 
sin plurali numero referuntur ad substantivum, quod genus 
significet (Jug. 13, 8; 14, 6; Cat. 16, 2; 17, 7; 37, 7; 39, 3; 
Jug. 28, 2; 91, 4; 95, 1; Cat. 51, 42; Jug. 100, 4?), tamen 
pronomen relativum subjecti vicem praestans cum verbo enun- 

ciati relativi plurali numero refertur tantum ad substantivum 
„numerus" Jug. 35, 6; 38, 6. Haec atque quae in quinque 
testimoniis, de quibus infra pluribus dicendum erit, inveniuntur 
librariorum menda — p. 126 (Jug. 48, 3) „fere" pro „ferme" ; 
jjvastus et humano cultu" pro y^vastus ab natura et hum. cultu" 5 
p. 222 (Jug. 46, 1) „ubigwe" («wii qua^^ recte H) et „ex 
nuntiis acceptisy simul" (recte y,accepit^ HP); p. 329 (Cat. 
30,3): „M'tuIIius« pro „Q. Metellus"; p. 333 (Cat. 59, 5): „in 
frontem" pro „in fronte"; p. 350 (Cat. 4, 2) y,ut quaeque memo- 
ria digna videbantur perscriberem^ (marg. ^perscribere^ P, ut 
Sallust.) *) — haec omnia confirmant id quod de Nonii libris 
Gerlachius praef. p. XXIV et Quicherat p. VII, XXIII judi- 
cium fecerunt : quamvis omnes grammatici a librariis male 
habiti sint, nullum tamen plura vulnera quam Nonium accepisse. 
Atque in his quidem locis, quos adhuc enumeravimus, in- 
diligentiae crimine Nonius insimulari non potest ; quinque vero 
testimonia ita comparata sunt, ut parum accurate grammaticum 
Sallustii verba inspexisse aut memoriter conscripsisse apertum 
sit: 1 p. 177 „ex praelio fugit in provineiam ac deinde Ro- 
mam contendere^ (J^g* 13, 3 — 4 legitur: ^fretus multitudine 
militum parabat armis contendere. Set ubi res ad certamen 
venit, victus ex proelio profugit in prov, ac deinde Romam 
contendit^); Nonium aut in perlegendis Sallustii verbis a „con- 
tendit" ad id quod supra legitur „contendere« oculis aberrasse 
aut duas illas sententias, quarum priorem paulo ante p. 176 
commemoravit, memoria parum retinentem confudisse veri simil- 
limum est; alterum mendum „fugit", quod idem in tribus libris 
Sallustianis secundi generis invenitur, utrum Nonii an librario- 
rum culpa natum sit, in medio relinquendum videtur: certe 
inter verba simili initio syllaba „pro« facillime excidere potuit; 
ceterum similis coIHsio invenitur Cat. 30, 1 : „L. Saenixxs senator 
in 8en2i.i\x^. 2 p. 380: r^cumque his permixti velites" {Jug. 46, 7: 
y,ut cum eis p. v."). 3 p, 380: „ipse cum expeditis cohortibus 
dehinc {„item^ Sallustii libri Jug. 46, 7) funditorum et sagit- 

>) Cf. p. 241, ubi duos Sallustii locos (Jug. 80, 6 et Cat. 58, 19) 
Nonius attulit, sed utriusque nonnulla exciderant, quia librarius a priore 
ad alterum ^nccessitudo^ oculis aberraverat; p. 15. 

tariorum delecta manu apud primos erat." Memorabile videtur 
etiam hoc et id, quod modo commemoratum est; exemplum 
ex eadem paragrapho (Jug. 46, 7) petita esse et apud Nonium 
in eadem pagina haud longo intervallo legi. 4. p. 248: j^tunc 
vero periculo atque negotiis compertum est" (Cat. 2, 2: „postea 
vero quam — tum demum periculo atque neg." etc.) 5. For- 
tasse huc referendus est etiam hic locus : p. 75 „neque ea res 
me falsum habuit^ (J^g^ 10, 1 : ^neque ea res falsum me ha- 
buit"; cf. Quint. inst. or. IX, 3, 12; „me falsum" nonnulli dete- 
riores libri). 

Restant undecim loci, qui apud Nonium aliter atque in 
omnibus vel plurimis Sallustii codicibus scripti sint. Ex eo 
nuraero quinque quin recte Nonius tradiderit, dubium non est: 
1. p. 222 „de innocentia ejus certior Roma factus" ; Jug. 46, 1 
rtRomae'-^ omnes Sall, libri; Dietsch. comm. p. 121; cf. Jug. 
82, 2. 2. p. 329 ^igitur senati decreto" {Cat. 30, 3) = PP* \i, 
rel. „8enatu8^. 3.jo. 284 „vitam sicuti peregrinantes ^ransicre" 
(Cat. 2, 8) = Pi E M« m p5 y, Prisc, II, 433; ,^tran8egere^ 
plurimi Sall. libri, Donat. ad Ter. Phorm. IV, 2, 15, Servius 
in Verg. G. I, 3; cum voce peregrinandi imagine quadam 
expressa non convenire „transegere", sed „transiere", Fabri et 
Anhaltius (p. 26) monuerunt; ad hoc cf. Cat. 1, 1 „ne vitam 
silentio transeant^. 4. p. 177 y,parvi id facio" (Jug. 85, 31) 
= Vg^ (sup. ab al. manu „precii"); ^parum^ rel., sed in P 
sup. ,jparvi^'j „parum", quod genitivi pretii vicem -praestare 
non possit ac nimis difficilem contortampue interpretationem 
requirat (cf. Fabri), Jordano ex verbis, quae paulo post 
leguntur „parum placebat", petitum esse videtur, sed veri 
similius est, id quod Madvigius ad Cic. de fin. V, 30, 91 docuit, 
corruptione ex „parvi id" ortum esse ^paruid" et lineola adjecta 
^paruid" „parum id". b. p. 15 . . . „tum largitio multis ignota ^) 
erat; munijicu8 nemo putabatur nisi pariter volens" = Jug. 
103,6; ubi quamquam optimus liber m cum paucis deterio- 
ribus ^ignorata^ praebet et „nemo munificus^ habuisse *) 
videtur, tamen Dietschius non sequendus est, qui ejus scrip- 



*) „Ignota" Gerl., „igiiara" Qaich. sine script. discr. edunt. 

^) „er .... munificus putabatur" („ — at nemo" periere in lacnna), 

turas recepitj nam ^ignoratus" illud, quod postulatur: usu 
nondum cognituSj nusquam apud Sallustium exprimit, de 
„ignota" cf. Jug. 99, 2 („ignoto et horribili sonitu"); ordo 
verborum ,^munificu,8 nemo^ praeferendus est, quia eo modo 
duo illa verba, ex quibus sententia pendet (munificus — volens, 
i. e. benevolus) cum quadam gravitate primum atque ultimum 
locum enunciati obtinent. — Difficilius est judicatu de his 
duobus locis: 1. p. 220 „hiemem atque aestatem juxta pati" 
(Jug, 85, 33 ^hiemem et aest. j. p."; ^et^ om. pauci deteriores). 
2. p, 381 : ,7postquam eo ventum est, unde a ferentariis praelia 
conmitti possent („proelium c. posset" corr. Quich. ; Cat, 60^ 2 
„a" ante j^erentariis^ om. PP* P» Bl, sup. lin. P» m»; ^est 
ferentariis unde proelium^^ m m"). Tamen lectiones Nonii^) 
praeferendas esse puto. Quod ad posteriorem locum attinet, 
ubicunque Sallustius solum ablativum de hominibus dixit, per 
quos aliquid fieri vel factum esse significet (Cat. 27, 2; Jug. 
38, 4 ; 57, 2 ; 59, 3 ; 94, 3), verbum activum legitur ; Cat. 60, 2 
vero praepositio ^a", quamquam ab libris suspecta est, passivo 
verbo „conmitti« postulari videtur. De priore loco dandum 
est, duobus locis Sallustium particulam „et" usurpavisse ad 
colliganda adversa, de quibus idem dicatur, adjecto adverbio 
wjuxta" (Cat. 51, 30 juxta bonos et malos lubidinose inter- 
ficere ; Jug. 67, 2 juxta boni malique, strenui et inbelles inulti 
obtruncari); sed haec exempla ab eo, de quo agitur, diversa 
sunt, quia „juxta" (in posteriore praeterea „boni malique") 
praegreditur. Contra Cat. 61, 6 (suae hostiumque vitae juxta 
pepercerant) ; Jug, 72, 2 (civis hostisque juxta metuere) ; 88, 1 
(plebi patribusque juxta carus) adversa per «que", Jug. 85, 47 
(meque vosque juxta geram) per „que — que" colligata sunt 
sequente adverbio Juxta«; cf. 67, 2 (boni malique). Jug. 95,3 
^litteris Graecis atque Latinis juxta eruditus" deletis verbis 
«atque doctissume" restituendum videtur (Vogel, oiiioidTriTss 
Sallustianae p. 51 sqq.). Non adjecto „juxta" fere ubique 



*) Uterque locus a Nonio satis diligenter exscriptus esse videtur: 
ille propter vocabulum „juxta*, hic propter „ferentarii" allegatns est, 
Quod p. 381 pluralis pro r,proelium c. jposset" legitur, librarii errore 
nproelia'^ ex «proeliu" exortum esse puto. 

Sallustius ad copulaDda adversa utitur particula „atque"; 
cf. Cat. 5, 4 simulator ac dissimulator; 30, 4 honesta atque in- 
honesta; Jug. 80, 5; 96, 3 joca atque seria; 92, 2 socii atque 
hostes; 101, 11 equi atque viri; Cat. 37, 7 privatis atque 
publicis largitionibus ; 52,32 deis atque hominibus; 20, 10; 
51, 9 fana atque domos. Adjungendi sunt nonnuUi loci supra 
jam commemorati: Jug. 51, 1 hostes atque cives; Cat. 61,9 
luctus atque gaudia; 51, 1 ira atque misericordia; 20, 7 nobiles 
atque ignobiles; Jug. 31, 12 honesta atque inhonesta; Cat. 
12,2 divina atque humana; duobus locis „et^ legitur: Jug. 
31, 20 regna provinciae, leges jura jodicia, bella atque paces, 
postremo divina et humana omnia (ubi „et^ adhibitum est, ne 
„atque" iteratum offenderet); 31, 9 leges, majestas vostra, 
divina et humana omnia; „que" invenitur ep. Mithr. 17: socios 
amicos, procul juxta sitos, inopes potentisjwe; cf. Cat. 53, 2 
(domi militiaeque, mari atque terra). 

Eis, quae adhuc tractavimus, testimoniis librum Sallustii, 
quo Nonius usus sit, satis bonum fuisse probatur; sed eum 
vitiis non caruisse aperte demonstrat testimonium p. 350; nam 
cum Nonius ad docendum usum adverbii „8trictim" scripserit 
nSallustius: strictim, ut quaeque memoria digna videbantur, 
perscriberem", pro certo habeo , eum „strictim" Ccd. 4, 2 in 
suo libro legisse, ubi „carptim" et omnes nostri codices tenent 
et AtiliusFortunatianus^) scriptum invenit. „Carptim" (=s sin- 
gulis partibus tanquam capitibus quibusdam selectis, Kritz.) 
quin vera lectio ac ^strictim" quin glossema sit, quod pro 
„carptim" irrepserit, dubium non est ; conferenda sunt ea, quae 
Fabri et Jacobsius ad hunc locum adnotaverunt , praeterea 
Sueton. de gramm. 10; ad hoc rectissime monuit Eussnerus, 
Sallustium fortasse respexisse ad ea, quae Cicero ad fam. V, 
12, 2; 4; 6 scripsit, Sallustii locum imitatum esse Plinium 
ep. Vin, 4, 7 (§. 3 = Cat. 3, 2). Ceterum eos ipsos locos, qui 
plerumque ad Cat. 4, 2 adnotantur (Plin. ep. VI, 22, 2: egit 
autem carptim et xaTct xecpdXaia; panegyr. 25: carptim 



*) Atilii Fortunatiani ars, Keil VI p. 278 : Sed, ut ille ait, „carptim 
ut qu<ieque memoria digna videhantur*^ de multis auctoribus excerpta per- 
scripsi. 

breviterqxie) argumento esse puto, quam proclive fuerit; ad 
„earptim" tale quid ut ^strictim" ascribere. 

Adjungo duo Nonii testimonia, in quibus quae inveniuntur 

menda haud scio an jam in suo libro grammaticus invenerit: 

nam certe in paucis illis testimoniis supra commemoratis, quae 

paulo negligentius allata esse visa sint, non eam Nonii fuisse 

indiligentiam atque levitatem vidimus, ut verbum aut adderet 

aut omitteret. Hi duo loci sunt: l.p, 126 „aberat mons fere 

milia passuum XX" etc. ; Jug, 48, 3 quamquam duo tantum libri 

(P* m) „passuum" omittunt (unus omittit „milia", in satis multis 

ordo verborum immutatus est), tamen „passuum" glossema esse 

intelligitur ex Sallustii dicendi usu (cf. Jug. 75,2; 91,3; 

106, 5; Hist. IV, 19; IV, 22; „passuum'' duobus tantum locis, 

qui aliter comparati sunt, adjectum est: Jug. 68, 3, ubi sin- 

gularis „mille", non „milia" legitur, et Hist. II, 85 „altitudine 

milium passuum duorum") ; accedit, quod Arusianus „passuum'' 

in suo libro non legit, cujus testimonio p. 455 vel maxima 

fides habenda est, quia locum attulit ad comprobandam elo- 

cutionem „abest tot milia". 2. p. 272 (quod testimonium, cum 

satis multa verba complectatur, de scripto allegatum esse patet) 

„per idem tempus Bomilcar — suspectus regi et eum suspi- 

ciens novas res cupere ac^) perniciem ejus dolum quaerere"; 

Jug, 70, 1 „suspectus regi et ipse eum suspicieiis" ; ^ipse" 

abesse non potest propter similes locos, quibus passivae notioni 

opponitur activa: J. 44, 1 (praedator — et ipse praeda); 2,3 

(habet cuncta neque ipse habetur). — Sequitur locus p. 333 . 

„ille cohortis veteranas, quas tumulti causa conscripserat, in 

frontem^ post eas ceterum exercitum in suhsidio locat" {Cat. 

59, 5). Primum, quia Nonius Sallustii verba attulit ad com- 

probandam genitivi formam „tumulti", eum hoc loco aeque ac 

Cat. 30, 3 („senati«) veterem genitivi formam in suo libro 

legisse patet, quae Cat. 30, 3 in tribus Sallustii libris servata, 

59, 5 in omnibus expulsa est, nisi quod in uno T „tumulti" 

videtur fuisse. Deinde, cum totus locus, quia multa verba 

sunt, satis diligenter de scripto allegatus esse videatur, etiam 

lectionem „in subsidio" („in subsidiis«< omnes Sallustii libri) 

*) „Ac" hoc loco ex „ad" corruptione factum est sicut p, 381 ex »at". 

grammaticum in suo libro invenisse; non hunc locum et ea, 
quae aliquanto ante leguntur (§. 2: octo cohortis in fronte 
constituit, reliquarum signa in subsidio artius coUocat), con- 
fundentem huc singularem numerum transtulisse puto. Sed 
dubitari non potest, quin id, quod Sallustii libri praebent „in 
subsidiis", vera lectio atque id, quod Nonius in suo libro in- 
venit „in subsidio^, studio alicujus grammatici tribuendum sit 
ex verbis, quae §. 2 leguntur, singularem numerum substi- 
tuentis. Pariter Jug. 85, 33 pro plurali „praesidia agitare", 
qui insolentior visus sit, in Vg^ singidaris „praesidium" sub- 
fititutus est (Jug. 55,4 praesidium agitabant), cf. Cat. 51,9 
(„sententias dixerunt"; ^sententiam" V). De plurali numero 
cf . Cat. 45, 1 : comitatus ; 50, 1 multitudines ; Jug. 46, 7 equi- 
tatus; 20, 8 praedae; 32, 3; 41, 7; 44, 5; 88, 3; Hist. IV, 11; 
Jug. 28,7 commeatus; 47,2; Hist. II, 41,7; II, 51; V, 8; 
Cat. 58, 9?; Hist. III, 67 frumenta?; Cat. 18, 3 pecuniae; 
49, 2; 51, 43; 52, 14; Jug. 31, 25; 40, 1; Hist. I, 48, 17; Jug. 
64,6 res familiares.; Hist. I, 12; I, 41, 12 possessiones ; Cat. 
47, 3 custodiae; 50, 4; 52, 14. 

Restat, ut absolvam de testimonio p, 88 : y^Ignarumj quod 
nesciatur aut sit incognitum. Virg. Aen.: ignarum Laurens 
habet ora Mimanta. Sallustius in Jugurthino bello: amore^) 
humanae cupidinis ignara visendi". Idem locus legitur apud 
Gellium N. A. IX, 12, 20: „Ignarus aeque utroqu^versum di- 
eitur, non tantum qui ignorat, set (et) qui ignoratur. — — 
Sallustius: More humanae cupidinis ignara visendL Ver- 
gilius: ^lgnarum Laurens etc". — Verba ad Sall. Jug. 93, 3, 
ubi in optimis libris est „more ingeni humani cupido dif&cilia 
faciundi animum advortit", pertinere fere omnes negaverunt 
(cf. Dietsch, Hist. inc. 94). Et credibile est, Nonium in titulo 
libri memoria lapsum esse aut de suo addidisse*). C(. p, 208: 
^Sallustius in Catilinae bello: inter bon, am., int. mal. factio" 
(== Jug. 31, 15), ubi Mercerius et Quicherat post ^Catilinae 
bello" alium Sallustii locum (Cat. 51, 40) omissum esse con- 

*) ^Amore" (pro „more") librarii mendum esse videtur. 
*) Titulus libri raro apud Nonium deest: p. 136 (Cat. 10, 6), p. 300 
(Cat. 58, 17); p. 350 (Cat. 4, 3). 

jecerunt; p. 282: „Sallustiu8 in Jugurthae beUo: Mauri vanum 
genus" (Hist. I, 63 apud Dietschium)} cf. Prisc. XIV, p. 46 K. 
Tamen quaerendum erit, nonne verba ad illum locum Jugurthae 
pertineant. Primum enim, ut supra jam diximus, caput 93 in 
libris nostris compluribus locis mutilum esse multis indiciis 
comprobatur, et §. 3 in ultimis verbis libri valde discrepant 
(„animum advortit", „animadvertit" , ^animum vortit", „ani- 
mum accendit" vel „invadit" vel „cepit"). Plerique editores 
scripturam „animum vortit" amplexi sunt et intei'pretantur: 
cupido difficilia faciundi more ingeni humani mutavit ejus ani- 
mum, sc. ut primi consilii cochlearum legendarum oblitus aliud 
aggrederetur (Kritz). Sed contra ea monendum est, primum 
verbum )>vortere" hoc modo a Sallustio certe non usurpatum, 
sed semper praepositionem adjectam esse; deinde, id quod 
Fabri jam perspexit, ineptum est dicere morem ingenii humani 
esse, ut cupido difficilia faciendi animum mutet: verba „more 
ingeni humani", ut Jacobsius recte dixit, aptius cum ceteris 
jungerentur, si „animum invasit^ legeretur. Alteram quoque 
lectionem „animum advortit"*) rejiciendam eaque verba aut 
— id quod Jordanus conjecit — ex §. 2 (animum advortit 
inter saxa etc.) ad explendam lacunam iterata esse aut glos- 
sema verbo „intellexit", quod proxime antecedit, superscriptum 
fuisse puto. Intelligitur enim e Sallustii narratione, Liguri 
legendi studio paulatim prope ad summum montis egresso 
haud ita magnas difficultates superandas fuisse, tum autem 
eum ad locum satis difBcilem atque arduum venisse; cum tam 
facile quam ad id locorum longius progredi non posset ac jam 
de descensu cogitaret, forte eum ad summum oculos conjecisse 
et, cum antea in legendo occupatus non sensisset, tum vidisse, 
se a summo montis proxime abesse: hoc cum cogitaret et ibi 
solitudinem intellegeret , cupidinem enitendi in castellum eum 
invasisse et certum fuisse deliberatumque vincere difficultates 
loci superioris. Quae cum ita sint, adducor, ut existimem, 



') Eam recepit Fabri et interpretatus est: «regtc i^n atl^ coll. Sen. 
ep. 94, 25; Tac. Hist. III, 48. At patet, „animam advortit", si ita ex- 
plicamus, langfuidius iterare id, quod verba ^cupido difficilia faciundi^ ex- 
primunt. 

testimonia Gellii et Nonii ad hunc loeum pertinere. Sed quo- 
modo ex eis verba Sallustii restituenda sint, timide ac modeste 
propono: dubitaverim an legi oporteat: „more ingeni humani 
cupido ignara visundi cupidinem difficilia faciundi genuit^ vel 
^more ing. hum. eupido ignara visundi cupidum difficilia faci- 
undi eum effecit^. Si hoc conjecerimus, existimandum erit, 
Nonium hausisse e Gellio — e quo saepissime, quamquam non 
nominaverit, Nonium doctrinam suam derivasse constat (Teuffel, 
r5m. 8it. 390, 4) — Qellium autem locum Sallustii memoriter 
indiligentius attulisse. 

Apud Lactantium duo loci Sallustiani leguntur: inst. div. 
III, 28, 8 = Cat. 8, 1 (cf. III, 28, 10); II, 12, 12 = Cat. 1, 2 
(sed nomnis nostra vis" = P*Fp*p«g«r(jy9Jl; rel. „nostra 
omnis"). 

In Porphyrii commentariis in Horatium (ed O. Meyer, 
Lips. 1874) tres locos Sallustianos inveni: ad od. II, 8, 6 = 
Cat. 35, 3; od. IV, 3, 16 = Jug. 10, 2; ad ep. I, 18, 29 = 
Hist. I, 41, 24, eosdem in scholiis Horatianis, quae feruntur 
Acronis et Porphyrionis (ed. Pauly 1858, Hauthal 1864), 
praeterea ad od. II, 17, 18 = Cat. 19, 2; IV, 8, 19 = Jug. 
5, 4 et tres, qui indiligentius allati sunt : ad epod, V, 50 (atque 
ibi procul amotis omnibus arbitris ; Cat. 20, 1 : a. i. omnibus 
arbitris procul amotis) ; serm. I, 3, 9 (modo citus modo tardus 
incessus erat; Cat. 15,5: citus modo, modo tardus incessus); 
ad art. poet, 4:11 (alter alterius auxilio eget; Cat. ^, 7: afte- 
rum alt. etc). Cf. ea, quae ad serm. I, 10, 9 leguntur. Restat 
locus ad od. II^ 18, 21: „Summovere littora. Effusionem divi- 
tum eulpat ut Sallustius: qui divitias suas ^rotundunt in 
extruendo mari et montibus coaequandis". Acr. Hoc testi- 
monio, quanquam memoriter conscriptum est (Cat. 20, 11 illis 
divitias superare, quas profundant etc), tamen confirmatur 
lectio „in extfvsndo mari" sicut lectio „maria constructa esse" 
in simili loco Cat, 13, 1 fulcitur testimonio scholiastae Lucani, 
quod in libris Voss. (saec. IX et X; cf. Luc. ed. Weber III 
p. XIV sq.) ad Phars, FZ, 56 (Ingestoque solo Phryxeum 
elidere pontum) legitur: „Hoc ait Sallustius: a privatis cora- 
pluribus subversos montes, maria constructa esse" (plerique 
libri SalI.-7jC(?ns<ra<a"; »constructa^ P^P^g^Irs'; alii „con- 

tracta", „constracta", „sustracta", ^prostrata", „contra esse") »)• 
Gronovii conjectura ^extrudendo" et lectio „constrata", quam 
fere omnes editores amplexi sunt, quanquam diu haesitavi, 
mihi rejiciendae videntur, quia utrumque verbum per se indi- 
gens ad expediendam sententiam eget ablativo : „in extrudendo 
mari", sc. aggeribus, molibus (Caes. b. G. III, 12, 3: extruso 
mari aggere; Luc. Phars. VI, 56: ingestoque solo) — „maria 
constrata esse" sc. aedificiis; ad hoc „consternere" interpre- 
tationem contortam ac nimis artificiosam requirit — ,jmolibus 
in mare jactis aedificia superimponere" — multumque habet 
oflfensionis (cf. Dietsch. comm. p. 104; Kvicala 3eitf(f)r. f. b. 
efl. ®t)mn. XIV p. 593; KUmscha ibid. XXIX p. 168). 
,jExtruendow autem et ^constructa esse" lectiones ad sententiam 
aptissimas esse persuasum habeo. Nam gravissime opposita 
sunt inter se verba „extruere" et ^coaequare" (auff(^i(f)ten — 
ebenmac^en), „subvortere" et ^construere" (abtragen — jufammen=j 
fcE)tc^ten) — cf. 20, 12: nova diruunt, alia aedificant — in sub- 
stantivis „maria (mare), montes" vero inest notio ,,vis ingens, 
copia immensa" (cf. Cat. 23, 3 : maria montisque polliceri) ; 
audaciusque Sallustius ac cum quadam brevitate dixit ^f^are 
(vel maria) = vim ingentem aggeris ad mare complendum 
exstruere (vel construere)" de molibus in mare jactis: potuit 
autem ita dicere, quia, quomodo verba intelligenda sint, ea, 
quae opposita sunt, indicant. Facillime fieri potuisse, ut „con- 
structa" aut corrumperetur in „constrata" aut ascriberetur gloS" 
sema „constrata", manifestum est. 

In scholiis Aeli Donati (Terenti comoediae, ed. Reinh. 
Klotz) decem loci ita ut in plerisque Sallustii libris scripti 
inveniuntur: ad Andr. I, 1, 38 = Jug. 6, 1; I, 1, 55 = Jug. 1, 4; 
I, 5, 19 = Hist. I, 41, 7; Eun. I, 1, 5 = Jug. 41, 1; I, 1, 29 = 
Jug. 1, 4; II, 3, 21 = Jug. 38, 7; V, 4, 21 = Cat. 15, 5; Adelph. 
IV, 5, 58 = Jug. 14, 13; Phorm. I, 1, 11 = Hist. III, 61, 1; 
I, 2, 18 = Cat. 23, 3. Accedunt nonnulli loci, quos a librariis 
corruptos esse apparet: ad Phorm. 11, 1, 13: superiora dcurSeta 

J) In nulla editione inveni testimonium Porphyr. ad od. II, 18, 21, 
qaod Dietschins ascripsit: „Nam qaid ego iUa commemoremj qaae nisi is 
qui videre nemini credibilia sunt, a privatis compluribus subversos ease 
montes et maria constrata^ etc. 

sunt, inferiora intermistis conjunctionibus. Salustius: nnam 
quidem (corr. ^quid^) a Pyrrho Hannihale et aequore et terra" 
(Hist. I, 41, 4 : nam quid a Pyrrho Hannibale Philippoque et 
Antiocho etc.) *) ; Eun. IV, 1, 1 : „ne qua contumeZia" (Jug. 
58, 5: ne quam contumeKam etc); Eun. V, 4, 17: ^panes enim 
in dies mercari" (Jug. 44,5: panem in dies mercari); Phorm. 
Vy 8,71: „avidius alter alterum sauciare quam semet tegere"; 
Lindenbrogius hoc adnotat: n^iteri alteros sauciare) Ita mss. 
al.* alter alterum sauciare^; (Jug. 60, 1: alteri alteros; cf. 
42, 4; 53, 7; 79, 4). Huc etiam hi loci referendi esse viden- 
tur: Hec, V, \, 39: in secunda oratione Salustius ad Jugur- 
tham: „ilfe vim magis quam henevolentiam ejus experiri 

malle^ (Et Salustius: y^Nam vim quam misericordiam 

ejus experiri maUem^)^')'^ Jug. 32,5: ^ne vim quam miseri- 
cordiam ejus experiri mallet"; Adeljph. /F, 5, 37: „tunc" pro 
^tum" (Jug. 7,4; „tunc" pauci deteriores libri); Phorm. IV^ 
2, 15: „vitam sicuti -peregrinsiJiies transegere^ (Cat. 2, 8: rit^ran- 
siere^'y cf. Non. p. 284; Prisc. H, 433; de quo loco supra jam 
diximus); Klotzius adnotat H, p. 597: „tran«igere" edd. pr. 
Veneta, ut etiam apud Donatum olim fitransiere^ scriptum 
fuisse videatur"^). Indiligentiae vero Donati verba Sallustii 
memoriter allegantis aut parum accurate exscribentis tribuen- 
dum est, quod ordo verborum tot locis commutatus invenitur : 
ad Andr, J, 1, 8: te emi a parvulo. Tale est: ,jParvvlum ego 
te, Jugurtha^, apud Salustium. Non emi a parvo, sed a par- 
vulo (Jug, 10, 1 y^parvum ego Jugurtha te^] quem ordinem 
verborum recte Dietschius monuit praeferendum esse alteri 

*) „Ubi aperte prioris exempli extrema, alterius prima verba excide- 
runt, et ne iUud quidem certum num alterum Sallustii fuerit". Dietsch. II, 

p. 11. 

^) ,,Haec, quae volgo omittuntur, hic sic addunt edd. pr. Yeneta 
MS. Boend". Klotz II, p. 579. 

») Dietschius (II, p. 33) testimonium Donati ad Andr. IV, 2, 23 (ne 
pro nedum — Salustius secundo libro: „ne illa tauro paria sint^) cor- 
mptum esse et ad Cat 11, 8 (ne illi — temperarent) pertinere putat: cui 
conjecturae maxime id obstare videtur, quod titulus libri a Donato ad- 
ditus est; certe is in quattuor iUis locis e Catilina et Jugurtba sumptis, 
quibus adjectus est (vid. infra), recte scriptus invenitur. 

scripturae, quae in Vaticano ac nonnullis primi et secundi 
generis libris est y^ego te Juguriha^j quod ita j^te^ firmius 
conjungitur cum eis, quae sequuntur: „amisso patre, sine spe, 
sine opibus", quae vicem attributi sustinent; ,^parvulum^ vero 
utrum negligentiae Donati ex memoria locum Sallustii ci- 
tantis debeatur an a librariis, quia antecedit 97 a parvulo<<, temere 
pro „parvum" substitutum sit, in medio relinquendum est); 
Andr, JJ^ 1, 34: „nam et priusquam incipias consulto, et ubi 
consulueris mature opus facto est^ (Cat. 1, 6 mature facto 
opu8 est)'^ Andr, III, 2, 25: ,,falso queritur de natura sua hu- 
manum genus^ (J^g* 1> 1 ngenua hum.^] „hum. genus" p* 
g* r); Hec, III, 2, 21: „decretum senati fit" (Cat. 53, 1 senati 
decretum fit)'^ Phorm, /; 1, 1: ^popularis sui sceleris^ (Cat. 22, 1: 
nsceleris sui^\ „sui sceleris" G s" (5 9Jt); Phorm. I, 2, 80: haec 
omnia praesidio adsunt (Jug. 85,4: „omnia haec^)'j Eun, I, 
2, 84: „neque enim ignorantia claudit res^ (Hist. III, 61, 25: 
y^res claudit^). Quid? quod- unum atque eundem locum alibi 
aliter scriptum invenimus? Ad Andr. F, 1, 9: Donatus e Sal- 
lustio allegat: j^occultans se tugurio mulieris ancillae^% ad 
Phorm. II, 1, 62: „cum interim Hiempsal reperitur*) occultans 
se in tugurio mulieris ancillae"; Jug. 12, 5 plerique atque 
optimi libri praepositionem omittunt et hanc veram lectionem 
esse Fabri docuit; Dietschius (p. 76) conferri jubet Cic. d. imp. 
Cn. Pomp. 3, 7 ; Tusc. H, 15, 36 ; Draeger I, §. 231 haec duo 
exempla attulit: Caes. b. G. V, 19 „locisque impeditis ac sil- 
vestribus sese occultabat"; VI, 31 „insulis sese occultaverunt" ; 
Donatum ita, uti ad Phorm. II, 1, 62 accurate ascripsit, solum 
ablativum in suo libro legisse, altero loco praepositionem im- 
miscentem negligentius verba Sallustii attulisse mihi satis con- 
stat. -> Itaque etiam his locis ea, quae aliter apud Donatum 
atque in Sallustii codicibus leguntur, indiligentiae grammatici 
tribuenda esse existimo: ad Andr, F,4, 36: ;,nobis" pro „vobis<< 
(Cat. 52,27; „vobis« MMig); ad Phorm. 17,3,11: „bonis 
invident et malos extollunt" (Cat. 37, 3), ubi inter verba con- 
trarie relata vitiose „et^^ interpositum est; nisi, quia antecedit 
syllaba „6n^^, y,et^ librarii mendum ducendum videtur; ad 



1) Lindenbrogios : ^reperiretur^. 

Eun, IV, 6, 12: Quem sensum transtulit Salustius in bellum 
Jugurthinum: j^Arma, pecuniam sume utere: et qvLoad vixeris, 
nunquam redditam tihi gratiam putaris, semper apud me in- 
tegra erit" (Jug. 110,4); iq hoe testimonio nonnulla verba — 
jjviros^ inter ,,arma^ et „pecuniam", y^postremo quicquid animo 
luhet^ post ,,pecuniam<< — omissa sunt, quia ea ascribere 
ad id, quod exponere vellet, supervacaneum Donato vide- 
batur (idem in duobus testimoniis, de quibus infra dicam, 
factum est); socordiae vero ac levitati Donati tribuendum 
est, quod perversissime atque ineptissime pro ^vives^ scripsit 
^vixeris^j scilicet permotus voce ^putaris" („putaveris" Sall. 
libri) ; quamobrem Donatum ordinem verborum „redditam tibi^ 
in suo libro invenisse, quamvis propter amplitudinem loci 
accuratius grammaticum verba Sallustii exscripsisse conjici 
posse videatur, parum confido, praesertim cum totiens eum 
yerborum ordinem mutasse supra viderimus; sed valde dolen- 
dum est, testimonium Donati non esse firmum fundamentum, 
quo inniti possimus: nam libri quattuor Sallustiani „tibi^' 
omittunt, unus „redditam tibi", ceteri „tibi redditam" habent ; 
quare Dietschius (p. 96) pronomen „tibi" glossema esse judicat, 
nec ne^ari potest illo deleto vim quandam majorem in sen- 
tentia inesse. 

Accedamus jam ad testimonium ad Eun. II, 2, 10 : Simui 
consiiium amisisti: — — * Et Salustius: „Neque fortuna eget: 
quippe quae probitatem industriam aliasque honas artes neque 
dare neque eripere cuiquam potest". {Jug. 1, 3.) Quia sen- 
tentia multorum verborum est ac memoriter referenti proclive 
erat eam confundere cum verbis, quae Cat. 10, 4 leguntur 
(„fidem probitatem ceterasque artis bonas"), quod Sacerdoti 
p. 470 accidit, Donatum hunc locum de scripto allegasse per- 
suasum habeo. Sed tamen ne hic quidem sincerum ordinem 
verborum servavit, nisi, quia cetera accurate scripta sunt, 
„bonas artes" vitiose jam in libro ejus scriptum fuisse putan- 
dum est: nam veram lectionem esse y^artes honas^y quam 
plerique atque optimi Sallustii libri tenent („bonas artes" 
quattuordecim deteriores secundi generis; „bonas" om. M*F, 
sup. Hn. m»), facile perspicitur, si omnes locos, quibus Sal- 
lustius „bonae artes" et quibus ^^artes bonae" dixit, diligenter 

examinamus 1). „Bonae artes^ igitur iegitur: L Ca^. 11,2: 
„ille vera via nititur, huic quia bonae artes desunt, dolis atque 
fallaciis contendit" (artes bonae 9Jl). 2. Jug. 4, 7 : „furtim et 
per latrocinia potius quam bonis artibus ad inperia et honores 
nituntur". 3. Jug, 41, 2: „neque gloriae neque dominationis 
certamen inter civis erat: metus hostilis in bonis artibus civi- 
tatem retinebat." Cf. Jug. 85, 9: „illis — qui per ambitionem 
sese probos simulavere: mihi, qui omnem aetatem in optumis 
artibus egi'' etc. („bonis artibus", sup. „optimis moribus" P*). 
Jug. 28, 5 in hac quaestione nihil momenti affert, quia adjec- 
tivum „bonae" hoc loco conjungendum erat cum „multae". 
Sed y^artes bonae^ legitur: 1. Cat 10,4: „avaritia fidem pro- 
bitatem ceterasque artis bonas subvortit" = Claud. Donat. 
ad Aen. I, 349 (^bonas artes" P* et novem deteriores secundi 
generis). 2. Jug. 63, 3: „stipendiis faciundis, non Graeca 
facundia neque urbanis munditiis sese exercuit: ita inter artis 
bonas integrum ingeninm brevi adolevit" („bonas artes" P* M» 
et tres secundae familiae libri). 3. Jug. 43, 5: „magna spe 
civium cum propter artis bonas tum maxume quod advorsum 
divitias invictum animum gerebat" *) 4. Jug. 1, 3. Singularis 
numerus invenitur Cat. 2, 9: „praeclari facinoris aut artis 



J) Qaod non fecerunt Woelflflinus Philol. XVII p. 532 et Brentano 
p. 6 temere judicantes J. 1» 3 et Cat. 10, 4 „bonas artes" praeferendum 
esse. Ceterum ,,artes bonas^ legitur etiam apud Scholiastam Statii ad 
TTieh. 4, 150; sed in eo testimonio partim a libraris partim a scholiasta 
indiligentius citanti complura peccata sunt (;,probitatem industrioA aliasque 
artes bonas neque dare neque acdjpere quis potest''), item in tribus aliis: 
ad Tkeh, 2, 594 (,,pauci in pluribus minus fru8trdbam,tur^ pro ^frustrati^ 
Jug. 58, 3) ; jp. 87 {rferociami quam vivus habuerat, in yultu retinens" pro 
^ferociam^i^e animi quam hab. vivua"' etc; „yiyus hab." G p* Y ^- ^^i ^)» 
ad Theb. 7, 312 („et in maxiTno omnium et nudum et caecum corpus ad 
hostem yertere"; Jug. 107, 1 : „in maximo metu nud.'' et ^ad hostes''; Cat. 
52, 16: „in tanto omnium metu''). Sez testimonia cum plerisque et 
optimis Sall. libris consentiunt: ad Theb. 2, 321 = Jug. 64, 6; 4, 207 
= Cat. 1, 1; 5, 14 = Jug. 48, 3; 6, 165 = Jug. 48, 2; p. 49 = Cat. 
52,5; 1,411 = Jug, 11,5 („jacit"; permulti libri Sall. „ait«; cf. ea, 
quae Fabri ad hunc locum adnotayit). 

') Hic locus ab omnibus, etiam a Dietschio omissus est. 

bonae famam" (^bonae artis" quinque deteriores libri). >) 
Apparet igitur Sallustium ita discemere, ut jfionae artes^ 
dicat, si, quae eis contraria sint, in proximis verbis comme- 
morantur et ea de causa bonae artes cum quadam gravitate 
sermonis efferendae sunt, contra ,jaHe8 honae^^ si in eis, quae 
antecedunt, bonas artes jam enumeravit et ad has respicit 
omnesque complectitur (Jug. 63, 3 verba „non Graeca facundia 
neque urbanis munditiis<< parenthesis loco accipienda sunt; 
Jug. 43, 5 ad ea, quae §. 1 dicta sunt „acri viro" etc, respi- 
citur); ei loco, de quo agitur (Jug. 1,3), simillimus est Cat. 
10, 4. — Rectum autem esse puto pronomen relativum y^quae^ 
post ^quippe", quod Sallustii libri P*EGM»pp*p«mggi 
g' g* g* g* ^* <5 |bi y 9J^ ® habent (^quippe qui" P^), reliqui 
omittunt. Id, quia in libris saepe „que" vel „q« scriptum est, 
facillime excidere potuisse manifestum est. Porro optime cogi- 
tari posset, librarios in Sallustii codicibus id inserendum 
putasse, quia repente substantivum , quod in antecedenti sen- 
tentia obliquo casu dictum est („fortuna"), tacite pro subjecto 
infertur, tum autem in verbis ^sin captus — pessumdatus est" 
rursus id, quod antea subjectum fuerat („animus"); sedDona- 
tum j^quae^ interposuisse credibile non est: nam ex sententia, 
quae antecedit, tantummodo verba „neque fortuna eget", ea 
autem, quae enunciationem ^^quippe — potest^ sequuntur, non 
afferens, non habebat, cur „quae« adderet. Quid? — ut ferri 
possit tacita illa mutatio subjecti, quae, quia omisso pronomine 
„quae" bis fit, durior est quam illis locis, quos supra (ad Jug. 
44, 5) enumeravimus — quid? si omnes locos, quibus Sallustius 
vocabulum „quippe" in initio integri enunciati usurpaverit, 
accurate examinamus, nonne eum, ubicunque fieri potuit, pro- 
nomen relativum adjecisse apparet? Nam Cat. 11, 7; 52,20; 
Jug. 53,8; 85,5 pronomen ^jqui" omnino locum non habere 
apertum est, item Cat. 19, 2 („neque tamen senatus provinciam 
invitus dederat, quippe foedum hominem a republica procul 
esse volebat"), cum ita pergatur: jysimul quia boni conplures 
— putabant"; Jug. 90, 1 vero per „quippe etiam^ nova causa. 



*) Ubiquo r,malae artes^ Sallustius dixit (Cat. 5, 4; 13, 5; Jug. 41, 1; 
cf. 85, 43 : pessuinae artes), nnsqnam y^artes malae^. 

quae antea commemoratis addenda est, adjungitur; Cat. 13, 2 
(„quibus mihi videntur ludibrio fuisse divitiae; quippe quaa 
honeste habere licebat, abuti per turpitudinem properabant") 
et Jug. 54, 8 (quae negotia — regem terrebant: quippe cujua 
spes — sita erat, sequi cogebatur, et qui — nequiverat, in 
alienis bellum gerere") aliud pronomen relativum intervenit. 

Venio ad testimonium, quod legitur ad Hec. III, 3, 18: 
Ad genua accidit: Accidere est gestu corporis ostendere humi- 
litatem cadentis, propter ,jad^, quod est „juxta", et jjcadere", 
Salustius autem sine praepositione dixit: y^Qua accidam aut 
quo?^ Hoc testimonium, cum verba ex oratione sumpta sint, 
ad Jug, 14, 17 pertinere videtur, ubi in omnibus libris est: 
„Nunc vero exul patria domo, solus atque omnium honestarum 
rerum egens, quo adcedam, aut quos appellem? nationesne 
an (vel ;jaut") reges?" etc.*) Donatum in suo libro „accidam" 
pro „accedam" legisse patet; quod mendum scripturae testis 
est, jam antiquis temporibus „e" et „i" in libris 6onfusa esse: 
nam quin vera sit lectio „accedam", dubitari non potest, quia 
sequuntur verba „nationesne an reges"; ad „nationes" vero 
vix apte referri posse „accidam« recte Fabri monuit, ad hoc 
cum Sallustius saepissime easdem sententias iisdem fere verbis 
iterum iterumque praesertim in orationibus proferat (Eussner, 
p. 179; Fabri ad Jug. 80, 5), lectionem „accedam" fulciri ver- 
bis, quae §. 15 leguntur („aut quo — adcedam"). Praeterea 
„quo accedam" melius quadrare videtur ad verba ^exul patria 
domo"; cf. etiam paulo post „adire". Quod apud Donatum 
legitur y^qua acc. aut quo^j cogitari possit, „quo" corruptum 
esse ex „quos^: nam saepius Donatus non totam sententiam 
exscribit^ sed allatis nonnullis verbis desinit (cf. ad Eun. II, 
3, 21: „nostri foeda fuga"; ad Andr. V, 4, 36: „ne ista nobis 
mansuetudo et misericordia"). Sed tum lectio ^qua^ sine ex- 
plicatione esset; ad hoc verba „aut quos" ascribere super- 
vacaneum erat: quamobrem, nisi forte Donatum totum locum 
summa cum negligentia attulisse putandum est, seripturas illas 



1) In eo, quod titulum libri Donatus non addidit, ofiTendi non potest; 
nam exceptis quattuor locis (ad Phorm. H; 1, 62; I, 2, 80; Hec. Y, 1, 39; 
Eun. lY, 6, 12) ubique eum praetermisit. 

mde natas esse existimo, quod verbis „gf«^o accidam" in vetasto 
Sallastii libro glossa „aut qua^ superscripta fuerat: videlicet 
„qua" pro „quo^ a librario in textum receptum et „aut quo" 
post ,,accidam^ ascriptum esse^). 

Reliquum est, ut absolvam de his tribus testimoniis Do- 
nati, e quibus veras Sallustii scripturas contra auctoritatem 
fere omnium librorum restituendas esse existimem: 1. ad 
Hec. III, 2, 21 : y^senati^, quod Cat. 53, 1 in paucis libris 
servatum est („senati" P, sed „i" del.; P^, conr. „us"; P* E 
mg*g«, „senatus" reL); cf. Char. p. 143; Prisc. VI, p. 258. 

2. ad Hec. I, 2, db, : Par ingenium eandem voluntatem. Sal- 
lustius: y^Quoa eadem odisse et eadem metv£re in unum coe- 
git^, Idem alibi: „Nam idem velie dtque idem nolle, ea demum 
jirma amicitia est^ (Jug. 31, 14; Cctt. 20, 4). 3. ad Eun. II, 

3, 92: Vel certe alterius verbi declinatio, ab eo quod est „con- 
spicor" et „despicor". Salustius: „Quum interea Metellus 
monte digrediens cum exercitu conspicatur, primo dubius 
quidnam insolita facies ostenderet" (Jug. 49, 4). — De secundo 
et tertio loco pluribus dicendum est. Quod Donatus ad Hec. I, 
2, 95: „omnes" post „quos", ad Eun. II, 3, 92: „ignarus 
hostium" post ^Metellus" omisit, hoc eum ideo fecisse puto, 
quia ea verba ascribere supervacaneum et inutile videbatur; 
cf. ad Eun. IV, 6, 12. Ceterae autem discrepantiaescripturae 
maximi sunt momenti. Jug^ 31, 14 libri exhibent: „quos omnis 
eadem cupere, eadem odisse, eadem metuere in unum coegit", 
y,idem cupere^ Vg*, „eadem immerito cupere" g*, „eadem 
odisse eadem cupere" p'g*> „odisse et eadem" p*g'I, 
„eademque cupere eademque odisse metuere" r. Recte Dietsehius 
comm. p. 78 dixit, singulari praedicati „coegit" ostendi, sub- 
jecta tamquam in unam notionem coalescere: quod fieri non 
posse, si tria illa retineantur*). Dietschius igitur verba „eadem 

^) Oportet conferrii quae apud Augustinum ep. 137, 14 in textum 
irrepserunt; qui locus jam supra commemoratus est. 

^) Singularis numerus praedicati, quamquam tria subjecta praecedunt, 
usurpatus est Cat. 12, 1; 14, 3 („omnes, quos flagitium egestas conscius 
animus exagitabat") : quibus locis praedicatum ad singula snbstantiva per< 
tinet, ita ut particulae disjunctivae interponi possint, quod alienissimum 
est ab eo, de quo agitur, loco, ubi omnes idem in unum coegisse mani- 

metuere^ ex glossemate nata esse putat, primum quod cupi- 
ditas et odium metum complectantur — ^^nam metuimus", in- 
quit, „ne quae cupiamus non eveniant, quae oderimus accidant" 
— deinde quoniam perversum sit, eosdem qui modo (§. 14: 
metum ab scelere suo ad ignaviam vostram transtulere") omni 
metu se liberasse dicti sint, tamen metu in imum globum 
coactos esse dici. At multo magis in suspicionem vocantur 
verba „eadem cupere" cum scriptura Vaticani (in quo saepius 
glossematum vestigia, quae in ceteris libris prorsus deleta 
sint, servata esse docuit Dieckius) ac libri g*, tum testimonio 
Donati: qui cum alterum illum locum (Cat. 20, 4) diligenter 
exscripserit, idem de verbis e Memmii oratione petitis afSrmari 
posse puto; praeterea, si verba „eadem cupere^ in suo libro 
invenisset, haec eum non omissurum fuisse pro certo habeo 
propter lemmatis verba „par ingenium eandem voluntaiem^ et 
propter verba alterius loci „idem velle^ etc. Accedit, quod 
lectio j^quos omnis eadem odisse et eadem metuere in unum 
coegit^ sententia postulatur. Nam nobiles fuisse in metu (ob 
scelera multa scilicet: §. 12 — 14) Sallustius verbis „metum — 
transtulere" dixit, nunc vero eos liberos metu ac tutos esse 
condita factione. Verba ,jquos omnis — in unum coegit. Sed 
haec — factio est" aflferunt, cur nobiles metu jam liberi ac 
tuti sint inetumque a scelere suo ad plebis ignaviam transferre 
potuerint. Cf. Jug. 41, 6 („nobiIitas factione magis poUebat, 
plebis vis soluta atque dispersa in multitudine minus poterat"). 
Quare cum factio via fuerit ad amovendum metum, manifestum 
est metum causam fuisse, cur factio condita sit, cur nobiles 



festo indicatur. Ab his longe diversos esse patet eos locos, quibus sin- 
gularis praedicati invenitur sequentibus tribus subjectis (cf. Cat. 41,2; 
or. Lep. 24; ac roaxime Jug. 6, 3: ^terrebat eum natura mortalinm — , 
praeterea opportunitas — , ad hoc studia Numidarum"). De numero sin- 
gulari antecedentibus duobus subjectis, qua^ quasi unam notionem effici- 
ant, usurpato cf. Cat. 17, 2; 28, 4; 38, 1; 39, 4; 52, 6; 51, 42; 52, 27; 
68, 4; 50, 3; Jug. 5, 2; 8, 2; 15, 3; 35, 4; 39, 5; 46, 8; 50, 6; 55, 7; 
62, 1; 94, 1 ; 113,2; or. Lep. 23; ep. Mithr. 19; „senatus et populus 
Romanus'^ cum singulari praedicati Jug. 104, 4, cum plurali 41, 2; 111, 1. 
Praeterea cf. Jug. 7, 7; 64, 1 ; 38, 1 ; or. Macri 18 (quibus locis subjecta 
sequuntur). Aliter comparati sunt Jug. 4,3; 18, 1. 

in unum coacti sint. Et recte Dieckius p. 43 dicit, Memmium 
aptissime uti verbis nuUis aliis nisi in quibus sensus, ut ita 
dicatuF; negativus insit, neque adhibere ^cupere" verbum sen- 
8US afSrmativi: nam eum illustrare factiones nobilium, qui non 
res novas cupiebant, sed quae tum erant retinere et conser- 
vare studebant^); contra Catilinam ad sodales novarum rerum 
cupidissimos rectissime dicere „idem velle etc." Ceterum 
„odisse" cum verbo „metuere" aptissime conjungitur, quoniam 
metus odium parit (cf. Jug. 11,8 „ira et metu anxius")'). 
Verba „eadem (idem) cupere" autem ut ascriberet, interpolator 
permotus esse videtur verbis §. 23 „dominari illi volunt^ etc., 
§. 16 „ad dominationem accensi". — Neutrum ^eadem" ad 
„odisse" et „metuere" hoc loco latissimo sensu de hominibus 
(sc. de piebe) dictum puto sicut Jug. 13, 6 (quaecunque 
possint, largiundo parare); Hist. I, 69 (Mauri, vanum genus, 
ut alia Africae); Jug. 14, 16 (quae — ex necessariis advorsa 
facta sunt) ; cf. Cat. 56, 5 (servitia, cujus — magnae copiae). 
Hanc quoque esse causam existimo, cur „eadem cupere" 
ejiciendum sit. 

Transeo ad alterum locum. Jug, 49, 4 Donatum non yfCon- 
spicitur^y quod libri Sallustiani habent („conspicitur", sup. 
„a« m), sed item ut Priscianum (cf. I, p. 436) nconspicatur^ 
in suo libro legisse patet; de scriptura ^digrediens^ (quae 
etiam in multis Sallustii libris invenitur pro vera lectione 
„degredien8^) fere idem dicendum est, quod supra de „acci- 
dam" (cf. Arus. p. 464 ad Jug. 50, 1) ; ,jintera^ autem utrum 
Donatus in suo libro legerit an neghgentius pro jjinterim^ 
scripserit, in medio reliquendum est: Sallustius nusquam „cum 
interea", sed ubique „cum interim" dixit (cf. Jug. 12, 5; Hist. 
I, 41,17; II, 41,7; 96,2; III, 61,6; IV, 15; Fabri ad ep. 
Pomp. 2; Jug. 21, 2). ^Conspicaiur^ igitur fere omnes edi- 
tores in textum receperunt. Quod si significationem passivam «) 
habere putamus, maxima difficultas oritur ab eis, quae sequun- 

1) Dc plebe Cat. 37, 3 dicit Sallustius ^vetera odere, nova ezoptant^. 

*) Metus et cwpido Hist. I, 48, 11; Jug. 70, 6; 26, 6 junguntur, sed 
ibi talia sunt, quae in contraria animum vocent. 

') Apud Sallustium saepius deponentia passiva vi leguntur; Fabri ad 
Cat. 7,3. 

tur: „primo dubius quidnam insolita facies ostenderet — , dein 
brevi eognitis insidiis paulisper agmen constituit^ ; nam verba 
;,primo dubius" ad ^conspicatur'' trahi non possunt, sed, quo- 
niam cum verbis „dein brevi cognitis insidiis" ad ^cohstituit" 
pertinent, nova sententia ab eis incipit: quam nullo vinculo 
cum eis, quae antecedunt, colligatam esse admodum mirum 
videtur; exspectatur saltem pronomen demonstrativum „hic" 
vel ,,is'^, quoniam transitus fit ab eis, quae Jugurtha instituit, 
ad consilium, quod Metellus cepit. Sin autem ^conspicatur^ 
activam vim habet, omissio objecti durior est quam quae ferri 
possit ^), et ea, quae sequuntur, nihilo aptius applicantur. Prae- 
terea cum in eis, quae antecedunt, Sallustius narraverit, Jugur- 
tham „expIorato hostium itinere" (48, 2) in loco opportunissimo 
insidias possuisse, consentaneum videtur, scriptorem ordine, ut 
res gesta sit, narrantem dicere nunc: venisse Metellum in hunc 
locum; simul ob ea, quae sequntur („primo dubius, quidnam 
ins. facies ostenderet" etc.) necesse erat dicere: Numidas a 



^) Objecta verborum activoram Sallastius saepias omittit, si facile 
intelligitur, quod objectum sit. lu eis exemplis, quae Fabri ad Cat. 6, 6 
et Badstiibnerus enumeraverunt, facillime objectum magis generale lati- 
usque patens suppletnr (Cat. 6,5 festinare, parare; 11, 4 rapere trahere . 
Jug. 41,5; Cat. 31,3 rogitare; 23,1 temptarej 68,3 abnuere(?); 86,26 
reticere; 94, 6 fundere; 90, 1 exornare; 80, 7 obtinere) aut verba abso- 
lute prolata sunt ita, ut objectum vix aut omnino non desideretur (vin- 
dicare, inpetrare, persequi, insequi, sequi, defeudere, fallere, retinere (Jug* 
79, 6), curare, invadere, incedere; agere, agitare; praeterea omisso pronomine 
reflexivo: vortere, convortere, augere). — Sed ne talia quidem exempla, 
qualia infra a me congesta sunt , cum loco Jug. 49, 4 comparari possunt, 
quia objectum facile ex subjecto antecedentis sententiae aut ex aUo verbo 
ejusdem enunciationis suppletur: Cat. 5,8 (incitabant) ; 31,8 (vocant); 
Jug. 7.2 (praefecit); 71,2 (cepit); 92,2 (major atque clarior haberi 
coepit. Omnia — in virtutem trahebantur: milites — ad caelum /errc) ; 
95, 3 (otio luxurioso esse, tamen ab negotiis nunquam voluptas remorata) ; 
or. Macr. 13 (nisi viceritis, — artius habehunt); or. Cott. 9 (deprecor); 
Jug. 18, 10 (nomen eorum — conrupere, barb. lingua Mauros pro Medis 
adpellantes); 83,1 (incipere); 24,2 (subigit); 31,4; 29,1 (temptare); 
66, 2 (conpositis inter se rebus in diem tertium constituunt). — Omnino 
praetermitti decet hoc locos: Cat. 51,3 (possidet); Jug. 10,7 (facere) ; 
101, 4 (obtruncare). 

Metello esse conspectos. Quae cum ita sint cumque saepius 
in Sallustio, si idem (vel simile) verbum haud longo intervallo 
bis legebatur, excidisse nonnulla ea de causa constet, quod 
librarius a priore ad alterum verbum oculis aberraverat — his 
de causis et in Donati libro et in codicibus nostris nonnulla 
verba excidisse totumque locum ita fere restituendum esse 
existimo: „postremo (sc. Jugurtha) — alium alio modo excitare, 
cum interim Metellus, ignarus hostium monte degrediens cum 
exercitUy conspicitur. Is (vel „hic", vel „sed") ubi Numidas 
conapicatuvj primo dubius — , dein brevi cognitis insidiis 
paulisper agmen constituit^^ 

Cum vulgata scriptura consentiunt testimonia ea, quae 
invebiuntur in Servii commentario in artem Donati (Keil. IV 
p. 419 = Cat. 30, 3; p. 432 = Jug. 31, 20), in (Sergii) expla- 
nationum in artem Donati lihris (K. IV p. 511 = Cat. 40, 5: 
„a6 Roma"; p. 542, 14 = Jug. 89, 7*); p. 542,27 = Jug. 
84, 5), in Pompeji commento artis Donati (K. V, p. 208 = 
Jug- 114, 1; p. 233 = Jug. 43, 1; p. 251 = Jug. 1, 1; p.278 
= Cat. 36, 2; p. 288 = Cat. 30, 1; p. 176 = Jug. 31, 20; 
cf. p. 167, 1). Marii Victorini art. gram, lib, III (K. VI.) 
p. 126 = Jug. 1, 1. (Maximi Victorini) de finalibus (K. VI) 
p. 202 = Jug. 63, 6; p. 235 = Jug. 19, 3. 

Venimus ad Charisiiim et Diomedem grammaticos (Anhalt. 
p. 25 sqq.), apud quos is saepe exstat rerum ac verborum con- 
sensus, ut utrumque ex eodem fonte sua hausisse homines docti 
pro certo habeant (Keil. praef. p. L; Teuflfel, r5m. 8it. 419). 
Diomedi insignem in excerpendo negligentiam jure ac merito 
exprobrari perspicuum et Sallustii locis, quos attulit, excussis. 
Horum sex, qui fere omnes brevissimi sunt, cum vulgata scrip- 
tura consentiunt: p. 305 (Keil. I) = Cat. 1, 1 ; p. 313 = Cat. 1,1; 
p. 375 = Jug. 63, 3; p. 381 = Cat. 52, 1; p. 412 = Hist. I, 
41, 19; p. 435 = Cat. 7, 4; cf. p. 468 (Jug. 5, 1). NonnuIIa 
verba omissa sunt — incertum negligentia an quia super- 
vacanea visa sunt — in testimoniis p. 365 (Cat. 9,4); p. 486 
(Jug. 29, 5). Indiligentius aut e memoria eitatos aut parum 



1) Cf. Eeil. suppl. p. 111 (ars anonyma Berneusis): ubi „quaerebat<* 

pro „quaerebant". 

4* 

accurate transcriptos esse patet hos sex locos: p. 365: nisi 
vindicatum fxierit in noxios (Jug. 31, 26: quae nisi quaesita 
erunt, nisi vindicatum in noxios); jp. 403: vitabundus per 
saltuosa loca recedebat (Jug. 38, 1: vit. p. salt. loca et tramites 
exercitum ductare); p, 366: utrum vicem me aerarii pra^stare 
creditis (Hist. 11,96,3: utrum censetis me vic. aer. praest.); 
p. 410: proxima Carthagini loca (tiug. 18, 11: ea loca, quae 
prox, Cartlu Numidia adpellatur; „Cartliaginew'* libri Sall.; ' 
„Carthagine" Arusianus p. 498; de hoc loca infra pluribus 
dicendum est); p, 399: cum Gallis de salute, non de gloria 
certari {Jug, 114,2: Romani sic habuere, alia omnia virtuti 
suae prona esse, cum. Gall. pro sal., non pro gl. cert.: cf. 
94, 5); „certari^ Diomedem in suo libro legisse certum vid^tur, 
quia locum attulit propter infinitivum passivum ; plerique libri 
Sall. j^certare^^ exhibent „certari" P^ (corr. — re) I f h s; utrum 
scribendum sit, difficile est dictu, nam saepe Sallustius in con- 
structione accusativi cum infinitivo „se" omittit (Kritz ad Cat. 
31, 7), ad hoc saepius etiam in hac constructione tacite mutari 
subjectum supra exposuimus (maxime cf. Jug. 109, 3: decre- 
visse); p. 341 (Jug. 6, 1): ^hic (pro y,qui^) ubi primum ado- 
levit (om. y,pollen8 viribus^ decora facie, set multo maxume 
ingenio validus^) non se lv;xu (= Fronto p. 108) neque 
inertiae corrumpendum dedit, sed, ut mos gentis illius est, 
jaculari equitare (pro ,^equ. jac^) cursu cum aequalibus cer- 
tare et cum omnis (om. y^gloria^) anteiret, omnibus tamen 
carus esse^). 



1) Eandem locum ob eandem causam — propter infinitiyoB historicos 
— attulit Macrobius exc. Paris p, 624 (K. V) : et omisit non solum ita 
ut Diomedes verba ^pollens — validus", sed etiam eadem vitia, »bic" 
pro nQ.tti"» mutatus ordo verborum ,,jaculari equitare" apud eum depre- 
henduntur. His de causis utrumque e communi fonte hausisse probabile 
puto. Sed recte habet Macrobius „gIoria" post ^omnis**, vitiose «luxuriae" 
pro „Iuxu"; ad hoc verba ^cursu — certare** praetermisit , quod ea de 
causa evenisse credibile est, quod propter eundem finem verborum ab 
„equitare" ad*„certare" oculis aberraverat. Attulit etiam verba, quae 
sequuntur apud Sallustium: ^pleraque tempora — loqui'^ omisso prono- 
mino »ipse" ante verba „de se loqui". — Accuratius exscriptus est locus 
Jug". 6, 1 jyqui uhi — certare^ iu exc, Bohiens. p. 646 (K. V), sed ex- 

Cum tanta sit Diomedis in aflferendis exemplis indiligentia, 
parum confido, eum ablativum ,^quis^ Cat, 18, 1 legisse, quam- 
vis satis multa verba complectatur testimonium p. 445: „est 
et secunda anaphora — , ut est apud Sallustium: Sed anUa 
item conjuravere pauci (verba „contra rem publicam" omisit 
grammaticus, quia supervacanea videbantur), in quis Catilina 
fuitj de qua quam brevissime potero dicam. Hic de qua in- 
telligitur conjuratione". Ablativus „quis" in Catilina nusquam 
alibi reperitur, saepius in Jugurtha et in Historiis, y,Brevi8' 
sime'^, quod pro jjverissume^ (cf. Cat. 4, 3) Diomedes habet, 
nisi indiligentiae grammatici tribuendum est, scripturae men- 
dum esse videtur: idem invenitur apud Victorinum ad Cic. de 
inv, I, p. 56 ed. Orell.: „quam brevissime potero paucis ab- 
solvam" (Cat. 4, 3 cf. 38, 3), ubi „verissime" fuisse intelligitur 
ex lemmate: „Namque historia et brevis esse debet in ex- 
positione et aperta et probabilis: ut Sallustius sibi omnia in 
Catilina tribuit"'). Nam Cat. 4, 3 in antiquo exemplari e 
verbo ^paucis" pro „verissume" irrepsisse glossema „brevis- 
sime" (cf. „strictim" pro „carptim" apud Nonium p. 350) et 
hinc translatum esse in similem locum Cat. 18, 1, minus credi- 
bile est. Lectio „de ywa", quam omnes Sall. libri tenent, 
testimonio Diomedis, quia propter hanc synesin locus allatus 
est, fulcitur. Eam ferri posse recte adnotavit Fabri ea de 
causa, quia „pauci conjuravere" idem est quod „paucorum 
conjuratio fuit", ac comparavit Cat. 33, 1 : corpora nostra — , 
qui sumus; Jug. 85,28*). Accedit, quod „conjuratio" in sen- 
tentia ea, quae proxime praecedit (17, 7), legitur et hoc ipsum 
verbum synesis subsequitur („confisura, si conjuratio valuisset, 
facile apud illos principem se fore"). „De quo^j quod veteres 
editiones habent, dici non potuit, quia pronum est vitiose id 
referre ad „Catilina". 

cidit YiQst^ ante „equitare jac.'', absant verba „sed multo maxume in- 
genio validus", pro „luxu" legitur „?wa5m'". Testimonium Sat, 3, 14 
(2, 10) 5: „psallere saltare eleg-antius quam necesse est probae" supra 
commemoratum est. 

1) Victorinus ad Oic. de inv. I, p. 8 ed. Orell. = Cat. 1, 3; 1, 1. — 
Pseudoasconius ad Cic. in Verrem II, §.. 17, p. 208 Or. s= Cat. 30, 3. 

*) Conferendi sunt ei loci aliorum scriptorum, quos Fabri coUegit, 
Badstiibnerus contulit Cic. ad fam. 2, 3, 2. 

Etiam testimonio p. 376 = Jug. 72, 2 multi diffidunt („ex- 
pergiscor experrectus et expergor expergitus, expergefio exper- 
gefactus. Sed expergitus dicitur, qui satiatus somno sponte evi- 
gilat — , experrectus autem a quiete inpeditus, unde Sallustius 
interdum somno experrectus arreptis armis tumuUum facere^). 
Cum de Jugurtha formidine quasi vecordia agitato dicatur, du- 
bium non est, quin cum Sall. libris „somno excitus"*) legendum 
sit, non iners illud „experrectus", quod simpliciter somni solu- 
tionem significat. Multi igitur Diomedem memoriter locum 
citasse et eorum, quae 71^ 5 leguntur („NabdaIsa paulo post 
experrectus^), memorem fuisse existimant. Sed cum gramma- 
ticus ad demonstrandum usum verbi ^experrectus" locum attu- 
lerit, aliqua ex parte in ea re addubito: praesertim cum optime 
cogitari possit glossema „experrectus" petitum esse ex 71, 5 
(sicut glossema „alis alibi stantes^ Cat. 61, 3 ex 60, 5; de quo 
loco infra exponam) et verbis „8omno excitus" superscriptum 
id esse ab aliquo, qui ea verbo „requiescere", quod antecedit, 
opposita esse uno verbo apertius significare vellet (conferen- 
dum esse puto glossema „corporis^^, quod Jug. 113, 3 in Sall. 
libros irrepsit). 

Diomedem et Charisium ex communi fonte hausisse aut 
alterum alterum secutum esse indicant duo loci, qui apud 
utrumque leguntur et apud utrumque eisdem verbis cum nostris 
libris discrepant: 1) Diom. p. 333, Char. p, 159 = Cat. 61, 3, 
de quo loco infra pluribus dicendum est; 2) Char. p, 270: 
yjductabat exercitum et arrexit animos militum^; Diom, p. 451: 
jjductabat et arrexit animos militum^; CaU 17, 7 Sall. codices 
habent: «magnum exercitum ductdbat^, Cai, 39,3: j^animos 
eorum adrexit^ (J*ig- 68, 4: animis eorum adrectis; 86, 1: 
plebei animos adrectos videt); sed verba „arrexit animos mili- 
tum" ex Historiis desumpta esse cogitari potest. 

Praeter locum p, 270 Charisius negligentiae coargui pot- 
est tantummodo p. 22 (= ex Char, arte gram, exc, p. 539), 
ubi pro „namque", quod omnes Sall. libri exhibent, „nam" 
scriptum est. Ceteri loci accurate eum in afferendis Sallustii 
verbis versatum esse ostendunt; cum plerisque vel optimis Sall. 



' ) Exercitus P. (corr. „excitus") j exitus P ^ g ' ; excitatus M^p' g^g^Y» 

codicibus consentiunt haec testimonia: p. 71 = Cat. 10, 6; 
p. 211 = Cat. 15, 5; p. 215 = Cat. 50, 4; p. 76 = Cat. 55, 3; 
p. 199 = Jug. 1, 1 ; p. 36 = Jug. 75,4; p. 106 (cf. Keil. suppl. 
p. 111) = Jug, 89, 7; p. 215 = Cat. 3, 2 (sequitur — auctorem); 
p. 143 = Cat. 53, 1 (senati decretum fit = P P* P* E m g* g«); 
p. 22 = Cat. 36, 5 (senati = P P * E) ; p. 119 = Hist. IV, 61, 15 
(„SalIustius quoque historiarum libro IV: inter me atque Lu- 
cvllum prope inopia rursus amhos incessit^ ; j^prope inopia^ 
pro „proeliis inopia" librarii mendum esse videtur). Praeterea 
cf. p. 86 ad Hist. I, 48, 19; p. 99 ad Cat. 17, 2 etc. (Fabri); 
p. 55 (senati). Difficile est dictu, quas formas accusativi plu- 
ralis Charisius Cat 1, 1 et 51, 1 legerit; nam pugnant secum 
haec testimonia: p. 149: Nam accusativus juxta regulam ma- 
nente i litera debet enuntiari, hos et has agilis, ut est j^omnis 
homines^ (=Diom. p. 305); p, 139; Omnes Sallustius in Cati- 
lina „omne8 P, C>^)y qui de rebus dubiis consultant, ab odio 
amicitia i. a. m. v. d.^, cum idem in eodem y^omneis homines 
qui sese student praestare ceteris animalibus^ *). Utrum gram- 
maticus pluribus libris usus sit an librarii aliquid turbaverint, 
in medio relinquendum videtux. 

Accedunt nonnulli loci, qui in Excerptis ex Charisii arte 
grammatica reperiuntur: p. 548 = Jug. 31, 20 (cf. Bedae de 
orth. K. VII, p. 283) ; p. 549 = Hist. II, 41, 4; p. 539 = Cat. 
36, 5 (= Char. p, 22); p. 553: ,^manu pene bona patriae la- 
ceraveran^", quem locum librariorum potius quam grammatici 
memoriter ac negligentius citantis stupore corruptum esse puto 
(Cat. 14, 2: manu ventre pene bona patria laceravera^). 

Reliqua sunt duo Charisii testimonia: p, 159 = Cat. 61, 3, 
p, 196 = Hist. IVj 61, 16. In epistola Mithridatis §. 16 V. haec 
habet: „Ceterum consilium est Tigranis regno integro meis 
militibus procul ab domo parvo labore per nostra corpora bel- 
lum conficere, quo neque vincere neque vinci sine tuo peri- 
culo possumus". Fabri retinens Vaticani lectionem genitivum 



*) Cat, 51, 1 Sall. libri habent ^omnia hominesj patres conscripti" etc. 
(^omnis'* PP^ P*l g5 j4,V): apud Charisium librarii culpa y^homines"^ post 
similem vocem ^omnes^ excidisse patet. 

2) Cat, 1, 1 plerique libri j^omnia^. 

„Tigranis" conjunxit cum „consiIium", verba „per nostra cor- 
pora" de solo Mithridate ejusque militibus accepit: quod om- 
nino fieri nequit, quia de communi Tigranis et Mithridatis con- 
silio cogitandum est (cf. §.4; 16: a nobis ad societatem — 
peteris; — quo neque vincere neque vinci sine tuo periculo 
possumus; 21; 22; 23; pronomina ^nos^ noster" ubique de 
ambobus regibus dicta sunt). Confugerunt igitur ceteri edi- 
tores ad Charisii testimonium, qui p, 196 propter „ceterum" >) 
verba „scio equidem — bellum conficere'' affert, post „meis 
militibus" verba „belli prudentibus" habet, verba „parvo la- 
bore" non exhibet. B^ritzius, Jordanus, alii verba „belli pru- 
dentibus" in textum reqeperunt, verba „parvo labore" retinue- 
runt. Kritzius genitivum ^Tigranis" conjunxit cum „regno", 
verba „consilium est" interpretatur „tibi consulo" et in eis, 
quae sequuntur, quinque causas afferri dicit, quibus Arsaces 
contihuo ad amplectendum Mithridatis consilium permoveri 
debeat. Sed verba „consilium est" certe apud Sallustium nus- 
quam illam significationem habent; ad hoc in tota enuncia- 
tione „consilium est — conficere" sententia „consulo tibi, ut 
societate nobiscum inita bellum. conficias" omnino non potest 
inesse; accedit, quod, si ita interpretaris, verba ^^quo neque 
vincere neque vinci sine tuo periculo possumus", quippe quae 
ad negatam societatem spectent, haud apte fluunt. Itaque 
recte judicavit Dietschius (conferenda sunt ea, quae II, p. 114, 
de hoc loco disputavit): non solum verba „belli prudentibus" 
recipi, sed etiam „parvo labore" deleri oportere, totum locum 
restituendum esse ita ut legitur apud Charisium: quem accu- 
rate de scripto hunc locum citasse confirmari potest cum propter 
ceterorum testimoniorum habitum, tum quia hic ipse locus tam 
multa verba complectitur. De verbis „Tigranis regno integro, 
meis militibus belli prudentibus" cf. §. 3; 4, ubi Mithridates 
tantummodo suas, non Tigranis, res parum prosperas, se ipsum 
calamitate peritum factum dicit. Verba „parvo labore" ferri 
non posse intelligitur etiam ex sententia „quo neque vincere 



') De hac voce Charisias post verba Sallustii: »Ubi Asper: ceterum 
quomodo positum est? pro alioquin? alioquin consilium est; an pro reli* 
cum, ut sit nomen? relicum consilium esf^. 

neque vinci sine tuo periculo possumus": quae Mithridatem 
eventum maxime dubium putare indicat,* cf. praeterea §. 16: 
„nobis obpressis"; §. 23: „neu malis pemicie nostra tuam 
prolatare". Addita ea videntur a glossatore, qui verbis „Ti- 
granis regno — prudentibus" adjumenta belli enumerari parum 
sollerter significaret. Verba „belli prudentibus" in Vaticano 
excidisse patet ea de causa, quod librarius a vocabulo „mili- 
tibus^ ad „pruden^i6ws" oculis aberraverat. Restat, ut propo- 
nam, quomodo explicanda existimem verba „procul ab domo" 
et „per corpora nostra" : his mihi Mithridates significare vide- 
tur, repudiata ab Arsace societate ipsos omnibus viribus atque 
opibus ad victoriam contenturos esse, illis LucuUi exercitum 
— qui tum in Corduena erat — se a tergo circumventuros et 
interclusuros esse (cf. §. 21). 

Accedamus ad alterum locum. Leguntur et apud Diome- 
dem p. 333 et apud Charisium p. 159 haec: „Cujus nomina- 
tivum veteres non tantum alius dixerunt, sed etiam alis, sicut 
et Sallustius (apud Diomedem additum est y,ait^): alis alibi 
stantes cecideruntj omnes tamen adversis vulneribus concide- 
runf^; eadem ex Char. arte gram, exc. p. 561, sed deest 
nconciderunt^y quod facillime excidere potuit, quia sequitur 
yfConvincitur^ Etiamsi apud grammaticos in quo libro verba 
fuerint dictum non sit, tamen testimonia illa ad Cat. 61, 3 per- 
tinere omnes hominesdocti consentiunt; qui locus in plerisque 
codicibus sic traditus est: „Pauci autem, quos medios cohors 
praetoria disjecerat, pavlo divorsius, sed omnes tamen advorsis 
vtdneribus conciderant^ Primum Charisium et Diomedem, 
sicuti saepissime, etiam hoc loco, quia omnibus fere verbis 
consentiunt, ex eodem fonte sua hausisse pro certo habeo. 
Deinde et eos et auctorem, quem secuti sunt, neque verba 
„alis alibi stantes" — quia locum Sallustii ad comprobandum 
usum formae „alis" allegant — neque post haec verba vocem 
„ceciderunt" turpissime, cum sequatur „conciderunt", inter- 
positam miro consensu in testimoniis suis conscripturos fuisse, 
nisi locum hoc modo scriptum legissent, perspicuum est. At 
„alis alibi stantes" non cum Dietschio (comm. p. 20) inseren- 
dum est, sed verba „al. al. st. ceciderunt" speciem prae se 
ferunt glossae ad „paulo divorsius" ascriptae a glossatore, qui 

ea verba („paulo divorsius = etltiaS entfernter, ndniKd) Don beni 
^la^tf wefd)en fie itn ^ampfe einflenommen ^atten" Fabri) per- 
peram interpretatus sit. Dietschius ad sententiam suam^ ut 
verba „alis alibi stantes" in Sall. libris excidisse censeat, 
maxime eo adductus esse videtur, quod glossatorem antiqua 
et obsoleta forma j^alis'^ usum esBC; non veri simile existimat. 
Sed — ut hoc concedamus — nonne cogitari potest, in eo Sal- 
lustii exemplari, quo grammaticus ille, ex quo Charisius et 
Diomedes sua hauserunt, usus est, librarium ^alii^ male scrip- 
sisse et grammaticum illum antiquarum formarum studiosissi- 
mum j^alis^ esse scriptum putasse? Glossam ^alii alibi stantes 
ceciderunt" ex eis, quae paulo ante (60, 5) *) leguntur, et 
verbo „conciderant" ,x;onflare facillimum erat: similes glossae 
hoc loco in nonnullis secundi generis codicibus reperiuntur; 
his verbis in textum receptis particulam ^sed" excidisse et 
„concideran^" in ^conciderww^" depravatum esse puto. 

In quaestione de testimoniis Servii (Ed. H. A. Lion, Got- 
ting. 1826. Servii grammatici qui feruntur in Vergilii carmina 
commentarii. Recensuerunt G. Thilo et H. Hagen. Vol. I: 
Aeneidis librorum I — VI commentarii) primum monendum 
videtur, saepius apud eum unum atque eimdem Sallustii locum 
alibi ita, ut in plerisque atque optimis libris Sallustii legitur, 
alibi cum varietate lectionis proferri: 1. ad Aen. IV, 283: „am- 
bitio multos mortales falsos fieri subegit (= Cat, 10, 5) ; ad 
Ge. 1,463 „ambitio — coegit^. 2. ad Aen. VII, 678: „urbem 
Romam, sicuti ego accepi, condidere atque habuere initio Tro- 
jani" etc. (= Cat. 6, 1); ad Aen. VII, 48: ^urbem — habuere 
(in) initio Trojani". 3. Ge. I, 198: „sed nostra omnis vis in 
animo et corpore sita est" (= Cat. 1,2); ad Aen. 11,452: 
„in anima^ (Thilo). 4. ad Aen. I, 159: ^jest in carcere locus 
quod TuUianum appellatur" (= Cat 55, 3); ad Aen, XII, 897: 
y,e8t locu8 in carcere, quod" etc. 5. ad Aen. IIj 564: ,,memo- 
rare possem, quibus in locis maximas hostium copias P. R. 
parva manu fuderit"») (= Cat. 7, 7); ad XII, 230: „memorare 

1) Cat. 60, 5: „alios alibi resistentis interficit" ; et ante haec verba 
similiter atque 61, 3 Sallnstius dixit: »cohortem praetoriam in medios 
hostis inducit"; cf. Anhalt p. 29; Jordan. ad Cat. 61,3. 

*) Add. D, in quo libro multa a doctis Italis saec. XV Servii scholiis 
addita sunt. 

po88um (al. „possumu8"; Basil, „po88em^), quibus in locis po- 
pulus Romanus ingentes hostium copias parva man. fud." 
Quanquam Cat 10,5 libri g» r ^coegit^ , p „8ubegit", supr. 
y^coegit^ y Cat, 6, 1 multi secundi generis codices „in initio^, 
Cat, 7, 7 p* ,jquihu8 in locis populu8 romanus^y P* (m. I) 
ml yfpos8um^ exhibent, tamen non putandum est, illas scrip- 
turae varietates apud Servium inde profectas esse, quod diversis 
codicibus usus sit, sed facile inteliigitur — etsi a iibrariis non- 
nulla vitiata esse concedendum est — grammaticum non semper 
diligenter atque de scripto, sed saepius memoriter locos Sal- 
lustianos citasse^), itaque factum esse, ut eadem vitia in Sai- 
lustii verba inferret, quae librorum secundae familiae propria 
sunt: voces, constructiones , collocationes verborum magis usi- 
tatas, glossemata, corruptelas. — Jam, cum certum sit, cum 
reliquis grammaticis Servium in aflferendis scriptorum verbis 
saepe memoria sua confisum esse ») , distinguendum videtur 
inter eos locos, quibus verba Sallustii allegata sint ad illu- 
strandam rem aliquam sive sententiam — hic enim proclivius 
erat memoriam experiri — atque eos, quibus Servius verba 
Sallustii rettulerit ad illustrandum verbum vel genus dicendi. 
Igitur ex eis locis, qui ad rem aliquam sive sententiam 
pertinent, octo cum vulgata scriptura Sallustii consentiunt: ad 
Aen. I, 22 = Jug. 17, 5; I, 71 = Jug. 80, 6; I, 342 = Jug. 
19, 2 („nam" C); I, 616 = J. 17, 5; IV, 62 = Cat. 25, 2; V, 81 
= Cat. 1, 2; VII, 51 = Cat. 10, 5; ad Ge. I, 350 = Cat. 25, 2 
(praeterea cf. Aen. I, 6 ad Cat. 6, 1 ; XI, 870 ad Jug. 45, 2) ; 
undecim loci sine dubio memoriter allati aut negligentius tran- 
scripti sunt: 1. ad Aen, I, 111: „Syrtium sinus duo sunt 
pares natura^ inpares magnitudine, ut Sallustius dicit {Jug. 
78, 2: „nam duo sunt sinus prope in extrema Africa, inpares 
magnitudine,pan natura^ ; „pares" duodecim deteriores secundi 
generis libri; cf. Jug. 52, 1: „ipsi pares, ceterum opibus dis- 
paribus"). 2. ad Aen. /,488 {Cat. 61,4): om. „vero"; „Ao- 
8tilia cadavera" pro yjhostium cad." fortasse librariorum men- 

1) Quanquam constat, commeDtarioS) qui Servii feriintur, non ab uno 
compositos, sed ex recentioris aetatis interpretibus multa adjecta et inter- 
polata esse. 

2) Cf. Thilo I, 2 praef. p. XXX. 

dum est. 3. ad Aen. 7F, 204: „quam medius fidius veram 
licet mecum (om. F) recognoscas^^ (Cat. 35, 2: „veram lieet 
cognoscas^'^ ^agnoscas" d g*). 4 ad Aen, V, 758 (Cat. 6, 6): 
„appellati sunt" pro ^appellabantur". 5. ad. Aen. VII, 48 
(Cat. 6, 1): vid. supra. 6. ad Aen. FIZ, 601 : ^igitur SuUa 
patriciae gentis fuit, familia jam extincta majorum ignavia" 
(Jug. 95, 3: ig. S. gentis patriciae nobilis fuit, isim. prope jam 
extincta" etc). 7. ad. Aen. VII, 678 (cf. supra): ^urbem 
Romam — habuere initio Trojani et (V „nam) cum his Abori- 
gines^ (Cat. 6, 1: Trojani, qui Aenea duce profugi sedibus 
incertis vagabantur, cumque eis Aborig.). 8. ad Aen. XI, 682: 
„sparos et lanceas alii praeacutas sudes portare^ (Cat. 56, 3: 
sparos aut lanc, al. pr. s. portabant). 9. ad Aen. XII, 230 
(Cat. 7, 7): vid. supra. 10. ad Aen. IX, 96: ^ceterum studia 
omnia nostra sicuti anima immortalia sunt^ {J^^ff^ 2, 1 — 2: 
studiaque omnia nostra corporis alia, alia animi naturam 

secuntur. at ingeni egregia facinora sicuti anima im- 

mortalia sunt). 11. ad Ge. II, 499 (Cat. 51, 1): „omnes ho- 
mines (om. „patres conscripti") qui de rebus dubiis consultant, 
ab odio amicitia ira atque misericordia vacuos esse decet. 
Nam animus haud facile (jpro ,^IIaud facile animus^) yerxim 
providet, ubi illa officiunt". 

Quamvis igitur plerumque Servio parum credi debere 
videatur, tria tamen testimonia aliquid aflferre puto ad ex- 
secandas partes vitiosas librorum Sallustianorum. Jug. 113,3 
plerique libri habent: y^vultu corporis pariter atque animo 
varius" (jjVultu colore motu corporis^ quindecim deteriores 
secundi generis, „vultu colore corporis motu" p«, „vultu motu 
corporis" g^). „Vultu corppris" dici non potest: eam rationem 
explicandi, quam Kritzius proposuit — genitivum nullam aliam 
ob causam adjunctum esse nisi ut genus, cujus esset vultus, 
majore gravitate animo opponeretur — eam in philosophi dis- 
putatione potius quam in simplici narratione locum habere 
rectissime jam monuit Dietschius (p. 98) : et habitum corporis, 
gestus „vultus" significare nequit. Sed id, quod Dietschius 
scripsit jjcorpore pariter atque animo varius^ — tametsi 
„animo" nihil melius potuisse opponi quam „corpore", prae- 
terea nihil eo ipso magis illustrandi librariis ansam praebuisse 

concedimus — tamen rejiciendum videtur: nam ^corpore 
quietus^ (Hist. III, 19), „corpore percitus et inquietus^ (Hist. 
n, 35) optime dici potest; sed nullo pacto „corpore varius^. 
Optatius igitur nihil est quam testimonium Servii adAen. VII,2bl: 
„Intentos volvens oculos: cogitantis est gestus: sic de Boccho 
Sallustius vuUu et ocUlis pariter atque animo variis (va7msV)^j 
praesertim cum j^et ocvlis^ grammaticum in suo libro legisse 
veri simile sit, quia locum adscripsit ad verba „intentos volvens 
oculos^. Tamen, cum Sallustium diligentissimum fuisse constet 
in exaequandis membris, veram scripturam existimare velim 
„vultu^) pariter atque animo varius" (cf. Cat. 61,4: ferociam- 
que animi, quam habuerat vivus, in voltu retinens), ceterum 
Servii testimonium argumento esse, quantam jam antiquitus 
ansam interpolandi hic locus dederit^). In nostris libris totum 
locum glossematis inquinatum esse, ea quoque, quae sequuntur, 
verba docent: „quae scilicet tacente ipso occulta pectoris pate- 
fecisse^^, quae primus Dietschius (p. 99) in dubium vocavit: 
ea yerba mihi, quia ^quae^ non solum ad vultus, sed etiam 
ad animi varietates antea commemoratas spectare necesse est, 
omnino ferri non posse videntur*). Hoc glossemate recepto 
etiam glossema „corporis" voci „vultu" ascriptum esse, credi- 
bile videtur: simillimum est glossema „hostibus", quod Cat. 12, 5 
in nonnullis codicibus additum est a librariis, qui habere volu- 
erunt, quod oppositum esset voci ^sociis", praeterea „vivus" 
Cat. 61, 2, de quo loco infra dicendum est. Hieronymi loci, 
quos Dietschius ascripsit (Comm. in Ezech. lib. III, T. V, p. 85; 
in Matt. 15, 19, T. VII, p. 115), ad. Jug. 113, 3 mihi non per- 
trnere videntur; eodem jure eos referri puto ad Cat. 15, 4 — 5: 
unde etiam glossemata illa, quae Jug. 113, 3 inveniuntur („co- 
lore, motu"), et „ocuIis", quod Servius legit, petita esse credi- 
bile est. 

Transeo ad Jug. 89, 5, ubi in libris est: „Nam praeter 
oppido propinqua alia omnia vasta inculta, egentia aquae, in- 

*) Hoc omnes libri Sallustiani tenent. 

2) „Fant«** utrom Servius in suo libro legerit an negligentius pro 
„varius" seripserit an librarii mendum sit (^varwa** V), in medio relin- 
quendum est. 

3) Accedunt varietates scripturae (cf. Dietsch.). 

festa serpentibus, quarum vis, sicuti omnium ferarum (inopia 
cibi acrior, ad hoc (natura serpentium, ipsa pemitiosa,) siti 
magis quam alia re adcenditur. Ejus potiundi Marium maxuma 
cupido invaserat". Verba „inopia — pernitiosa" Linkerus^ 
verba „natura — pernitiosa" Dietschius (p. 88) ejicienda cen- 
suit. Nam hoc quidem inter omnes constat, ferri non posse, 
quod, quamvis praecedat „vis", tamen sequitur y^natura ser- 
pentium ipsa pernitiosa^] sed etiam in Dietschii scriptura 
remanet, quod scriptori brevitatis studiosissimo minime con- 
venire videatur. Quid? quod ostendere, praesertim tot verbis, 
naturam ejus regionis plurimum ad exasperandas serpentes 
contulisse, hoc loco ineptissimum videtur, quia maxime diffi- 
cultates in re frumentaria providenda positas ac penuriam aqua- 
rum expeditioni oflFecisse Sallustius exponit (cf. „omnia vasta 
inculta, egentia aquae"; §, 6; cap, 90; 91, 1 — 2), ad hoc ser- 
pentibus infestam fuisse illam regionem obiter et strictim com- 
memorasse sufficit? (Cf. Jug. 17,6, ubi brevissime Sallustius 
addidit: „ad hoc malefici generis pluruma animalia^). Accedit, 
quod in librorum scriptura nimis longum est intervallum inter 
vocem „oppido" et, quod ad eam refertur, pronomen „ejus". 
His de causis, quamvis omissio copulae in enunciato relativo 
Sallustiani sermonis colorem habere videatur, omnia illa ^qua- 
rum vis — adcenditur", saltem verba „ad hoc — adcenditur", 
addita esse persuasum habeo ab aliquo, qui verba „vasta in- 
culta, egentia aquae^ tantum ad difficultates expeditionis spec- 
tare parum intelligeret, sed ea et „infesta serpentibus" sen- 
tentia connexa esse opinaretur. Servii autem testimonium ad 
Ge. Illy 434 (asperque siti. Sallustius: y^quod genus siti magis 
quam alia re accenditur^^) haud scio an aliquid afferat ad per- 
spiciendam interpolationem. 

Tertium testimonium est ad Aen. IIj 157: „plerumque 
enim evocati dicuntur et non sunt milites, sed pro milite. Unde 
Sallustius: neu quis miles neve pro milite. Item ipse: ah 
his omnes evocatos et centuriones^ ; Cat, 59, 3 legitur: „ab eis 
centuriones omnes lectos et evocatos, praeterea ex gregariis 
militibus optumum quemque armatum in primam aciem sub- 
ducit." Quanquam propter immutatum verborum ordinem 
Servium memoriter locum attulisse veri simile est, tamen ejus 

testimonio et varietate scripturae („lectos" sup. lin. P* ; „electos" 
P* T (in ras.) p» p* p« (ex corr.) m* g* o y, „lectulos" M% 
„et" om. T 8», „et omnes electos evocat" r) et sententia voca- 
bulum ^lectos^ in suspicionem adduci puto: vix enim id apte 
explicari potest. Primum falsissimum est putare quattuor 
genera enumerari, qiiae in primam aciem subducta sint : nam, 
sl ita interpretaremm*, „lectos" supervacaneum et idem esset 
quod „ex gregariis militibus optumum quemque". Alii tria 
genera distingui existimant et verba „centuriones omnis lectos^ 
interpretantur ^optimos centurionum"; sed haud apte ita dictum 
esset; accedit, quod ex tribus generibus, quae enumerantur, 
duo priora tota in primam aciem subducta esse videntur (cf. 
Jacobs.), quia ex gregariis militibus optimum quemque arma- 
tum a Catilina delectum esse Sallustius dixit. Jacobsius et 
Kritzius tria genera euumerari, verba „omnes lectos" appo- 
sitionem verbi ^centuriones" esse dicunt et interpretantur „qui 
omnes lecti erant (lauter auSgefut^te 8eute)". Alii denique duo 
genera distinguunt, verba „omnis lectos et evocatos" appo- 
sitionem ad „centuriones" esse censent et interpretantur „qui 
omnes lecti et evoeati erant^^ Sed his interpretationibus obstat 
non solum, quod parum definite ac parum spllerter ita dicitur, 
sed etiam quod commemorare Catilinam centuriones suos tan- 
tum ex lectis (vel ex lectis et evocatis) elegisse haud aptum 
huic loco est, cum tantum de cohortibus in subsidio coUocatis 
dicatur. — Quae cum ita sint^ ^lectos^ nescio an glossema sit 
natum ex interpretatione ad vocabulum „evocatos" ascripta. 

Reliquum est, ut absolvamus testimonium adGe. 111,456: 
„majores enim expugnantes religionem, totum in experientia 
collocabant. Sallustius: non votis neque suppliciis muliebribus 
deorum auxilia comparantur ; vigilando, lahorando pros^pere 
omnia') cedunt: ubi socordiae tete (G. Ite] G. II om.) atque 
(L. aut) ignaviae tradideris, nequicquam deos implores, irati 
(om. L. R.) infestique sunt". In scholiis in Lucanum ed C. 



1) Cat. b2, 29.* auxilia deorum parantur : vigilando, agendo, bene 
consulendo prospera omnia cedont (prospere omnia V P * m ', omnia pro- 
spere MM^Fg*g'h, omnia prospera M*TEmm*8^0Y®> prospera 
omnia rel.). 

Fr. Weher III ad T^ 499 idem locus ita legitur: „Dii omnibus 
adsunt, quibus autem non subveniunt, ignavia damnantur. Unde 
Sallustius : Non votis neque supplicationibus muliebribus 
deorum auxilia comparantur; vigilando laborando prospera 
omnia cedunt; ubi socordiae (om, „fe") atque ignaviae tradi- 
deris, nequicquam deos implores" (Bc. Bened.). — Cum 
scholiis in Lucanum, praesertim in libris Bc, Voss. I, Voss, II, 
multa, quae ex Servio (qui ipse I, 313 citatur) hausta sunt, 
neque tamen semper servatis verbis ejus, aspersa esse constet 
(cf. Weber. III praef. p. IV, VII), hunc quoque locum ex 
Servio translatum esse, Servium autem summa cum negligentia 
ac levitate Sallustii verba et transmutasse et novasse puto^) 
nec magis accurate in transcribendo loco versatum esse scho- 
liastam Lucani, ut numerum vitiorum augeret. Dubitari possit 
tantum modo de verbo „Iaborando", utrum socordiae Servii 
tribuendum an glossema sit superscriptum ab aliquo, qui signi- 
ficare vellet, trium illorum verborum („vigiIando, agendo, bene 
consulendo") communem notionem laboris opponi substantivis, 
quae sequuntur, „socordiae atque ignaviae" (cf. glossema „parvo 
labore" Hist. IV, 61, 16) : cogitari etiam potest grammaticum 
negligentius locum ascribentem et, alibi Sallustium verba „vigi- 
lare laborare" juxta ponere (Cat. 54, 4; cf. 27, 2), reminiscentem 
^laborando^ substituisse et eandem ob causam librarium glos- 
sema istud in textum recipiendum putasse. Tamen optimo jure 
Servium super lali negligentia suspectum haberemus, si satis 
constaret, non ad Historiarum locum pertinere testimonium ad 
Ge. 7, 287: „Nam adverbium noctu facit sicut diu. Sallustius: 
Diu noctuque laborare festinare^, sed grammaticum memo- 
riter illud conscribentem plures locos confudisse: Cat. 27, 2: 
^dies noctisque festinare vigilare, neque insomniis neque labore 
fatigari^] Jug. 70, 1: ,jdiu noctuque fatigare animum^ (cf. 
praeterea Jug. 38, 3; Hist. H, 54).*) — Ceterum quin vera 



') Etiam ad Qe. II, 499 in testimonio multorum verborum, quod ex 
memoria relatum esse vix cogitari potest, Servius per negligehtiam lap- 
sus est. 

*) Titulus libri raro apud Servium additus est (ad Aen. I, 6; 114, 
195 j 299; 878; 392; IV, 283; V, 540; Vni, 8; XI, 708; Ge. II, 499). 

sit lectio ^vigilando; agendo^ bene consulendo^ dubium 
non est: nam verbum ^laborando^ hoc loco tenue atque 
iners est, verba „agendO; bene consulendo" multo graviora 
videntur et optime in orationem Catonis quadrant; nam 
de bene consulendo et in Caesaris et in Catonis oratione 
agitur (cf. 51, 4; 52, 17), ad hoc summa cum gravitate 
Cato hortatur ad agendum (cf. 52, 3 ; 35). Ordo ver- 
borum ^auxilia deorum^^ quem omnes codices tenent, ea de 
causa praeferendus est, quia vox ^auxilia", non „deorum" in 
hac sententia maximi momenti et ponderis est (cf. §. 28). ^) 
Difficile est dijudicatu, utrum ,jpro8pere omnia cedunt" an 
„pro8pera^ vera lectio sit. Plerumque enim Sallustius adver- 
bium adjungit verbis ^cedere^ (Cat. 26, 5 : prospere; Jug. 20, 5: 
secus), j^evenire^ (J^g« 63, 1 prospere; 92, 3 bene; 7,3 aliter), 
„procedere^ (Cat. 1, 5 magis; Jug. 35, 4; 46, 4; 61, 3 parum; 

25, 10 secus). Tamen cum Jordano et Eussnero lectionem 
„prospera cedunt" ut insolitam illam quidem neque vero singu- 
larem structuram (cf. Cat. 20, 2 : opportuna res cecidisset ; 

26, 5: quae occulte temptaverat, aspera foedaque evenerant) 
praeferendam putarem, nisi testimonium scholiastae Lucani 
locum e Servio transcribentis ostenderet, quam proclive fuerit, 
„prospere", quia sequitur „omnia", depravare in ^prospera". — 

Omnino fere omnes loci^ qui in scholiis in Lucanum apud 
Weberum III leguntur, indiligentius allati sunt: ad I, 253 
(Jug. 18, 7) „quia saepe temptantes (om. y,agro8^) alia atque 
(„et" Voss.; pro „deinde") alia loca petiverant, semet (om. 
jyipsi^) numidas appellaverunt ( y^adpellavere^^ libri SalL)" Bc. 
Voss.; 7,516: „Juxta ac si hostes adessent, vallo atque fossa 
munire, vigilias (om. ^crebras") ponere et eas ipse cum 
legatis circuire" Voss. (Jug. 45,2); ZZ7, 40: y^mors est requies' 
poenarum^ (quod Woelfflinus corruptum esse putat ex „erump- 

*) Ordinem verbornm rtprosp. omnia cedunt^y quem optimi libri, Ser- 
vius et scholiasta Lucani tuentur, abjici et yiOmnia prosp. ced.^ praeferri 
voluit Fabri collatis Cat. 26, 6 ; Jug. 63, 1 ; 93, 1 ; sed cum loco Cat. 
52, 29 in contentionis judicium vocari potest tantum Jug. 63, 1 : ubi 
y^ewncta prospere eventura" Sallustius dixit, quia „cuncta" majus pondus 
habere oportet propter id, quod antecedit: „fortunam quam saepissume 
experiretur". 

narum") Lb.: Cat. 51, 20 legitur ^mortem aerumnarum requiem 
— es5e"; V, 527: ^paupertas facile sine damno habetur^ 
Ratisb. (Cat. 37, 3: y^egestas fae. Jiabetur sine damno^y „sine 
damno hab." quinque secundi generis libri); VI, 111: „tn 
terram jproni'^ Voss. (Cat. 1, 1 : „quae natura prona — finxit") ; 
VI, 796: „Et sane Gracchis cupidine victoriae haud satis 
moderatus fuit animus^ Voss. (Jug. 42, 2 „animus fuit"; „fuit 
an." g^); 11, 377 oratio Caesaris (Cat 51), praeterea Sal- 
lustius II, 134 commemoratur; Historiarum loci allegantur II, 
173; III, 632; VI, 348; V, 510. De testimonio ad VI, 56 
supra diximus. Restat testimonium ad VI, 132: Prima virtus 
est acceptum locum tueri; secunda ut perforatus corpore ipsum 
locum teneat, ut ait Sallustius: „quem quisque locum vivus 
pugnando ceperat, eum amissa anima corpore tegebat" Bc. 
Voss. (Cat^ 61, 2: „quem quisque vivus pugnando locum 
ceperat"; „locum vivus pugnando^' y; j,Iocum" sup. lin. m; 
„vivus locum pugnando" p* p^ I; „pugnando quem quisque 
vivus" m; „pugnando locum vivus" M M* T E F m * 9]|; „Iocum 
pugnando vivus" P^M^gh; ^pugnando locum vivus" ® jx; 
„pugnando locum ceperat vivus" g'; „vivus" om. r). Cui 
testimonio fortasse major quam ceteris auctoritas tribuenda est, 
quia Cat. 61, 2 vocabulum ^vivus" in suspicionem interpola- 
tionis vocatur praeter varietatem scripturae maxime etiam 
testimoniis Flori et scholiastae Lucani, quem Usenerus (1869) 
edidit. Florus, qui complura e Sallustio hausit (II, 12, 1 = 
Cat. 16,4—5; II, 12,4 = Cat. 22,1; I, 36, 18 = Jug. 35,10; 
II, 47, 2 = Jug. 41, 2), hunc locum fere ad verbum exscripsit 
II, 12,21: „quem quis in pugnando ceperat locum, eum 
amissa anima corpore tegebat. Catilina longe a suis inter 
hostium cadavera repertus est" (=Cat.61,2; 4). In scholiis 
in Lucanum ab Usenero editis (I, commenta Bernensia conti- 
nens) omnes qui reperiuntur Sallustiani loci diligentissime 
exscripti videntur: 7, 159: „incitabant praeterea corrupti civi- 
tatis mores" („quos — luxuria atque avaritia vexabant") = 
Cat. 5,8; I, 81: „omniaque orta occidunt et octa senescunt" 
(„omnia quae" C B, „sorta" B, „orta" pro „octa" (aucta) 
CB); cf. Jun, Philarg, ad Verg. Ge. II, 333: ^omnisLquae — 
senescunt" = Jug. 2,3; VII, 263: „mutare res inter se insti- 

tuerant" = Jug. 18,9; X^ 407: ,,omnia cum pretio honesta 
videntur" = Jug. 86, 3; J7, 475: „supplementum" ef. Jug. 
39,2; 84,2; 3; VII, 460; 508: „velites" cf. Jug. 46,7. Locus 
Cat, 61,2 VI, 132 ita legitiCr: j^quem quisque pugnando locum 
ceperat, eum amissa anima corpore tegebat". Quare cum 
y^vivus'^ apud Plorum et scholiastam Lucani Usen. desit, alium 
apud scholiastam Lucani Web., alium in plerisque Sallustii 
libris locum obtineat, multa praeterea in reliquis mutata ac 
perturbata sint, constare videtur, id quod jam Cortius (qui 
Lucr. VI, 1122 et Senec. ep. 104 confert) et Oudendorpius 
ad Luc. p. 432 perspexerunt, vocabulum y^vivus^ esse addi- 
tamentum interpolatoris, qui habere voluit, quod responderet 
verbis, quae sequuntur, „amissa anima", petitum fortasse ex 
ejusdem capitis §. 4 („paululum etiam spirans ferociamque 
animi, quam habuerat vfvw5, in voltu retinens"); similia glosse- 
mata sunt Cat. 12,5 „hostibus", Jug. 113,3 „corporis". Patet 
enim, verbis „amissa anima" respondere „corpore" et hanc 
esse sententiam: unumquemque concidisse in eo loco, quem 
pugnans — „pugnando" ablativus est; Sauppe Philol. XIX 
p. 256; Florus „in pugnando" — ceperat (cf. §. 3), neminem 
loco cessisse, sed omnes locum acceptum tenuisse ita ut morien- 
tes corporibus eum tegerent (cf. Justin. IX, 3, 10: loca quae 
tuenda a ducibus acceperant, morientes corporibus texerunt). 
Quare vocabulum „vivus" non solum superfluum, sed etiam 
alienissimum ab hoc loco ac paene ineptum est. Cf. praeterea, 
quae de hoc loco disputavit Vogel, ojLtotoxTjTEs Sallust. p. 10 sq. 
Sed redeo ad Servium. Sequuntur ei loci, quibus Servius 
usus est ad illustrandum verbum aliquod vel usum dicendi. 
Ex eo numero triginta apud Servium ita ut in plerisque et 
optimis Sallustii libris leguntur: ad Aen. I, 46 = Jug. 31, 10 
(ubi multi libri vitiose „magnifici" pro „magnifice" habent); 
I, 46 = Jug. 31, 20; I, 93 = Cat. 30, 3; I, 114 = Jug. 67, 1»); 



*) „Et est tropus synecdoche, ut Sallustius in Jugurthino: uhi signa 
et acuta erant, praesidium hoatium, per scuta intellig^endum et cetera 
arma^ (add. D.). Jug.67, 1 libri habent: „Romani milites — trepidare: 
arcem (pauci y,ad arcem^) oppidi, ubi signa et scuta erant, praesidium 
hostium, portae ante clausae fugam {fuga PP' ; om. E.) prohihehant 

I, 159 =3 Cat. 55, 3; I, 194 = Jug. 43, 1; I, 195 = Cat. 33, 5 
(apud Dietschium vitiose „simul" post verba „cum anima^ 
omissum est); I, 299 = Cat. 10, 1; I, 378 = Cat. 12, 4; I, 516 
= Cat. 5, 4; I, 632 = Cat. 9, 2; II, 55 = Cat. 15, 5; II, 132 
= Jug. 6, 1; II, 564 = Cat. 7, 7; III, 278 = Jug. 25, 10 
(„conveniret" F C ut libri Sall, „videret" L H M E); IV, 283 
= Cat. 10, 5; IV, 415 = Jug. 1, 1; VII, 787 = Jug. 31, 14; 
VIII, 8 = Jug. 48, 3; VIII, 316 = Cat. 2, 8; VIII, 506 = 
Cat. 23, 5; X, 836 = Jug. 6, 1 (apud Dietschium corrigendum 
est y,atque alias feras")*); XI, 581 = Jug. 1, l; XI, 708 = 
Cat. 36, 2; XII, 164 = Cat. 6, 2; XII, 676 = Jug. 14, 22; 
Buc. //, 49 = Jug. 6, 1; VIII, 71 = Jug. 62, 8 (ubi pauci 
tantum libri veram lectionem „cwm ipse" etc. servaverunt) ; 
Ge. I, 198 = Cat. 1,2; I, 350 = Cat. 25, 2. Adnumerandi 
sunt duo loci, in quibus pauca verba, quia non in rem erant, 
omissa sunt: ad Aen. IV, 283 = Jug. 14, 20; Ge, I, 3 = 
Jug. 33, 1; praeterea: ad Buc. III, 13: „Perverse Menalca — 
Sic Sallustius: saevus (Burm. edidit „scaevus^') iste Romulus^ 
= Hist. 1,41,5. — Cf. ad Aen. X, 411: sed modo inceptiva 
particula est, ut in Sallustio saepius; I, 253: Item Sall. paene 
ubique labos posuit; IV, 336: Tamen dicimus: Piget me illud 
facere, pudet fecisse; unde interdum praecipue a Sallustio simul 
ponuntur (Jug. 95, 4); X, 833: Et omnino sic est apud poetas 
interea^ sicut apud Sallustium: eodem tempore; Ge. 1,25: aut 
tempestatum ait temporum: sicut ubique Sallustius; 11,177: 
ut Sallustius ingenium pro natura posuit. — Negligentius e 
memoria allati esse videntur septem loci: ad Aen. I, 306 (Jug. 



(prohibebat PJ". Dietscbias ante „praesidium hostium" excidisse putat 
^obsidebat"; sed faciliorem simplicioremque emendandi viam ostendit Jor- 
danus, qui narce — /uga prohibebant" scripsit. In archetypo „arce** mu- 
tatum in „arcem" et „ad" superscriptum fuisse puto, quia librarius cum 
„trepidare" melius conjung^i ea, quae sequuntur, opinaretur. Tamen etiam 
„arce — fugam prohibebant" sineeram esse scripturam et riO^^ce*^ in 
narcem^ depravntum esse propter rfugam^^ cogitari possit; de accusativo 
cum verbo „prohibere« juncto cf. Jug. 14, 7 (injuriam); 53, 1 (prospectum) ; 
Hist. I, 48, 12; IV, 9; III, 67, 18; de variata ejusdem verbi constmctione 
cf. Kritz. ad Cat. 33, 1. 

^) Cf. Schol. Thevenot. Hor. Epist. 1, 12, 7. 

96, 3) joca atque seria cum humilHmis exercere (pro „agere"); 
F, 540 (Jug. 106, 1); adveniens Volux (pro „Volux adveniens") 
quaestorem appellat; X, 341 (Jug. 38, 1),* quasi vitabundus per 
tramites et saltuosa loca (pro „per salt. loca et tram.); ad 
Aen. I, 211: jjScilicet quia tergis abstinetur" (Hist. III, 61, 26 
„scilicet" in V. o deest; ^scilicet", quod Linkerus inserendum 
esse censuit, haud aptum ad sententiam est, nam ^^hujus par- 
ticnlae est ea vis, ut id demonstret, quod per se perspicuum 
est et cujusvis intelligentiae patet = natiirUt^" Kritz. ad Cat. 
4; 6; cf. Jug. 85, 25: quod alienum est ab hoc loco, nam abunde 
esse libertatem putare, quia tergis abstinetur et huc ire licet 
atque illuc — quae sane exigua sunt — inauditum et extremae 
ignaviae esse Macer dicit); supra jam commemoravi: ad Aen, 
//, 452 (Cat. 1, 2) ; XII, 897 (Cat. 55, 3); Ge. 1, 463 (Cat. 10, 5). 
Magna est dubitatio de testimonio ad Aen. F, 546 (Nam quod 
ait Sallustius ,^pubere8 omnes interfici jubet^, venit ab eo, 
quod est puber), utrum ad Historiarum locum pertineat (Linker, 
Emendat. p. 27) an duos Jugurthae locos Servius confuderit 
{Jug. 26, 3: y,omnis puberes Numidas atque negotiatores pro- 
miscue — interficit"; 54, 6: y,puberes interficit, jubet alia 
omnia militum praedam esse"; ,,interfici jubet^^ Pi s^ F, quod 
testimonio Servii fortasse commendatur, simul quia duo illa 
membra artius cohaerent), item de testimoniis ad Aen. F, 408 
(„exercitum majorum more vertere"; cf. Hist. inc. 51 Dietsch.; 
Jug. 55, 1 : „ut seque et exercitum more majorum gereret") 
et ad Buc, 11, 17 {Ne crede; non confide. Sallustius: „ F?V- 
tuti satis credebant^. Dietsch. Hist. inc. 47: „Cum Jug. 106, 3 
legantur haec: virtuti suorum satis credere, nec verba illa 
satis apte dici potuisse videantur, nisi cujus virtuti crederetur 
addito , utrum illa verba ex loco Jug. male repetita an ex 
Historiis desumpta sint, valde dubium est"). — Omnino autem 
hujusmodi testimonia, quamvis, quia pleraque pauca verba 
complectuntur , proclive fuerit memoriter citare, accuratius al- 
lata esse videntur. 

Unum testimonium a Vaticani scriptura recedens veram 
lectionem servasse puto: ad Aen, I, 392: „Quidam vani men- 
daccs tradunt. Sallustius in Jugurtha : Nam ego quidem vellem 
et haec, quae scribo, et illa, quac antca in senatu questus 

sum, vana forent potius^ quam miseria mea fidem verbis faceret^ 
(= Jug. 24, 9). Haud recte judicasse videntur ei, qui per- 
fectum jjscripsi^^ quod unus Vaticanus habet, constanti Roma- 
norum in scribendis epifetolis consuetudini convenire, item, qui 
ad probandam lectionem ,,scripsi^ scripta jam fuisse in eis, 
quae antecedunt (§: 2, 3, 7), dixerunt, quae vana forent se velle 
Adherbal dicit. Nam cum eis, quae antea in senatu questus 
est, Adherbal ea, quae nunc queritur, opponat, scriptori non 
solum licuisse praesente tempore uti, sed etiam necessario id 
fuisse usurpandum, jam docuit Jordanus (Herm. I, p. 238). 
Accedit, quod, si ^scripsi" librarii in Sallustii libris inveniebant, 
quomodo factum sit, ut in perfecto offenderent, haud facile 
intelligitur, quoniam in eis, quae proxime antecedunt (§. 7), 
Adherbal calamitatem praesentem exposuit; contra veri simil- 
limum est, grammaticum hoc loco prave ac perverse acutum 
et ad grammaticas regulas omnia corrigentem in Vaticano id, 
quod constanti Romanorum in scribendis epistolis consuetudini 
magis conveniret, sibi restituendum putasse. 

Duo loci vitiose ita ut in Vaticano scripti apud Servium 
leguntur: 1. ad Ge. /, 260: „Nam foret et praeteritum et 
praesens et futurum complectitur. Sallustius: ni virtus fides- 
que vestra sjpectata mihi foret, i. e. esset" (Cat. 20, 2: ,jforet^ 
V P* et novem deteriores secundi generis libri habent, reliqui 
,forent^'j „expectata mihi forent" P, sed „mihi" inseruit man. I, 
„probata — foret" supra script. ab correctore; in compluribus 
secundae fam. libris „satis" ante aut post „spectata" inter- 
positum, in duobus „mihi" omissum, in quattuor transmutatum 
est). 2. ad Aen. I, 13: „Longe valde. Sallustius: long^ alia 
mihi mens est, patres conscripti^^ {ad Aen. V, 406 add. D: 
„Longeque, valde, ut Tiberinaque longe ostia et Sallustius: 
longe alia mihi mens est^jp. c."); Cat, 52, 2: y,longe alia mihi^ V; 
,^mihi alia'-^ plerique libri. De priore Servii testimonio, quia 
ad explicandum „foret" addita est forma „esset", pro certo 
dici potest, „foret" non esse scripturae mendum; et Servium 
eam scripturam in suo libro invenisse veri simile est, quia 
propter „foret" locum attulit, ad hoc pluralem substituere magis 
in proclivi erat propter „forent" quod in Vergilii versu legitur. 
Sed dubitari non potest, quin lectio „spectata foret^ gram- 

matico debeatur, qui saepius apud Sallustium ad plura sub- 
«tantiva feminina neutrum plurale praedicati relatum esse igno- 
raverit (cf. Jug. 38,8; 52,4; 68,1; etiam pronominis demon- 
strativi et relativi neutrum ad complura substantiva generis 
feminini referri a Sallustio constat; cf. Fabri ad Cat, 5,7).^ — 
Huic adjungendum esse puto alterum illum locum, quanquam 
Servium verborum ordinem rilonge alia mihi^ in suo libro 
invenisse ac non verborum ordine magis cotidiano memoriter 
citantem usum esse, tantum modo conjicere, non necessarie 
demonstrare possumus. Veram esse iectionem ^longe miki 
alia^ eamque depravatam esse in y^longe alia mihi^ a gram- 
matico male corrigenti, qui adverbium ab adjectivo divelli in- 
dignaretur, pro certo habendum est. Nam primum, Sallustium 
pronomen personale secundo loco sententiae inserere solitum 
esse, Jordanus (Herm. I p. 235) docuit (cf. Dieck p. 39, 40). 
Deinde ordo verborum y,longe alia mihi^ aptior esset, si „alia" 
ad Caesaris orationem, quae antecedit, respiceret, si Cato aliter 
se atque Caesarem sentire diceret; sed cum „alia" ad ea, quae 
sequuntur, pertineat, cum Cato dicat, mentem sibi in diversas 
cogitationes distrahi: aliter se sentire, cum res atque pericula 
consideret, aliter, cum sententias nonnullorum secum reputet 
(cf. Jacobs; Anhalt p. 15), „alia" aptius voci „mens" adhaerere 
manifestum est. Praeterea saepe apud Sallustium, quae cohae- 
rent, verborum ordine divelluntur; cf. Jug. 107, 1: quanto sibi 
in proelio minus pepercissent; 31, 14: quam quisque pessume 
fecit; 22, 2: quorum Jugurtha accepta oratione respondit; Cat. 
37,9: quorum victoria Sullae parentes proscripti; 53,2: quae 
pop. Rom. domi militiaeque, mari atque terra praeclara faci- 
nora fecit. 

Glossema, quod non est in Vaticano, in eo, quo Servius 
usus sit, exemplari irrepsisse puto in initio orationis Cottae 
(Hist. IIj 41) §. 2; ubi Vat. haec habet: ^Praeterea senectus, 
per se gravis, curam duplicat, cui misero acta jam aetate ne 
mortem quidem honestam sperare licet". Huc referendum 
videtur testimonium Servii ad Aen, XI, 165; ,^Senectae; deest 
aetati: nam senccta aetas dicitur. Sallustius: j^senecta jam 
aetate'^, per se autem plenum est, si senectus dicamus". Sed 
tantum abest, ut cum Carrione „senecta" veram lectioncm 

oxistimem, ut ad „acta" e voce, quae in superiore versu legitur 
„senectus", glossam ^senecta" facillime peti potuisse putem 
(cf. Woelfflin. Philol. XVII p. 540). 

Adjungo haec testimonia; ad Ge. I, 3: cultus — alias 
ad animum refertur, ut — Sallustius nindocfi incultique vitam 
sicuti peregrinantes transegere^ (Cat. 2, 8); ad Aen. I, 409: 
in Sallustio „in tuguriq mulieris anciUae^. Bene addidit 
ancillae. At si dicas in tugurio ancillae mvlieris, erit super- 
fluum mulieris etc; cf ad Aen. VIII, 337 (Jug. 12, 5). Cum 
loci accuratius allati esse videantur, haud scio an vitia illa 
(„transegere" Cat. 2, 8 et „in" ante „tugurio" Jug. 12, 5) Servius 
in suo libro invenerit; de utroque loco supra jam diximus. 

Ad confirmandam scripturam Vaticani Hist. /F, 61, 17 
(^convenas olim sine patria parentibus, peste conditos orbis 
terrarum'-') valet, tametsi corruptum est, testimonium ad Aen. 
F/Z, 303: ^Conduntur Tybridis alveo; condi proprie dicuntur, 
qui sibi statuunt civitatem. Conduntur ergo sedem stabilem 
locant. Sallustius: parte (V. Guelf. I. II pestem, L. R. Voss. 
Lips. per te) conditor (Guelf. II conditos) orbis terrarum^. — 
„Pesti" aut „pestem" aut „cum peste" scribi opus non est. 
Nam „peste" est ablativus modi*), qui et de modo actioni^ et 
de rebus, quae quasi comitantur actionem vel cum ea con- 
junctae sunt, usurpatur; cf. Jug. 13, 2: urbis partim vi, alias 
voluntate inperio suo adjungit; Cat. 19, 5; Jug. 35, 7: Romam 
fide publica venerat; Cat. 47, 1; Jug. 64, 4: contubernio patris 
ibidem militabat ; 97, 4 : non acie neque ullo more proelii, sed 
catervatim incurrunt; 54,5; 106,4: silentio egredi; Cat. 1, 1; 
Jug. 21, 4: senatus populique Romani verbis nuntient; 25, 11; 
102, 2 ; 53, 7 : strepitu adventare ; 99, 3 ; 64, 5 : cupidine atque 
ira, pessumis consultoribus, grassari; or. Phil. 10: ferro atque 
flamma urbem invadat; adjectivum vel pronomen adjectum est 
J. 89, 6 : oppidum Thalam magna gloria ceperat ; 83, 1 : alie- 

1) nConditos'' oppositum est eis, quae antecedant, yfConvenas olim sine 
patria parentibas'', et idem est, quod „civitatem factos esse" (cf. Cat. 6, 2). 
Quare rainus apte cnm Kritzio ^peste^ explicatur „ex perditissimis orbis 
terrarum hominibus", quamvis saepius Sallustius abstractum pro concreto 
dixerit. Ablativus iustrumonti „pestc" csse non potcst: nam sententia, 
quam Fabri et Jacobs. subjecerunt, non inest. 

nam rem periculo suo curare; 54, 5: minore detrimento illos 
vinci quam suos vincere; ep. Pomp. 2: hacine spe liberos suos 
ad bellum misit; Jug. 38,7: foeda ftiga — collem occupavere; 
106, 3 ; 75, 1 ,* 65, 5 : honestissuma sufiragatione consulatus 
petebatur; 64,5: laxiore inperio quam antea habere; 89,4; 
92, 2; 79, 8: eadem condicione; Cat. 60, 2: maxumo clamore; 
57, 2: magnis itineribus abducit; 52, 10: bonisne an malis 
moribus vivamus. 

Indiligentissime e memoria verba Sallustii allegata sunt 
ab interprete ad Verg, Aen. IX, 387 (T. II, p. 321 ed. Lion.): 
„Scipio cui postea Africano ex virtute nomen inditum hujus 
(corr. „fuit")"; Jug. 5,4: „a P. Scipione, cui p. Afr. cognomen 
ex virt. fuit". 

Ex testimoniis Claudii Donati, quae Woelff linus Philol. XVII, 
p. 528 sqq. adnotavit, tria negligentius e memoria conscripta 
esse videntur: ad Aen, 1, 10: „et injuria accepta ignoscere 
quam persequi malebant" (Cat. 9,5: accepta injuria); 2,442: 
y,po8tquam unae atque alterae scalae commutatae sunt (Jug. 
60,7: ubi unae atque alt. scal. comminutae, qui superstetere, 
afflicti sunt; „comminutae" in Donati testimonio a librario 
corruptum esse videtur in „commutatae"); 6, 520: „uti animum 
aegrum solet, somnus cepit" (Jug. 71, 2: aegrum animum). 
Ad Aen. 1, 349 locus, qui multa verba complectitur, Cat. 10, 4, 
ita ut in optimis Sall. libris legitur (^ceterasque artes bonas^). 
Postremo testimonium ad Aen, 6, 525 (^libido accensa sic, ut 
saepius peteret viros quam peteretur"), quanquam propter im- 
mutatum ordinem verborum locus memoriter citatus esse videtur, 
tamen valet ad confirmandam lectionem „Iibido". Libri Sal- 
lustii Cat, 25, 3 omnes verborum ordinem y^lihid, sic accensa^ 
exhibent, Jibido^ P M M» M« E (m. I) F (m. I) m s r ® 
(m. I), j^libidine^ rel. (supra „Iibido" P* I). Lectio „Iibido" 
cum Jordano restituenda est, primum quod in tali adumbrata 
descriptione Sallustius subinde paulo abruptius subjectum 
variare solet (cf. §. 3—5; 5, 4; Jug. 17, 5; 95, 3), deinde quia 
librarios in ea re offendentes „Iubido" in ^lubidine" mutasse 
veri simillimum est, cur „Iibidine" mutatum sit, causa afferri 
non potest. Accedit, quod Sallustius cum verbo „aceendere" 
ubique accusativum verbi „animus" eorumque verborum, quae 

aQimi affectiones significent, conjunxit (cf. Cat. 20,6; 59; 6; 
Jug.8, 1; 4,5; 30,3; 81, 1; 82,3; 6,3; Cat.23,5; Jug.15,5). 
Praeterea WoelffKnus attulit haec testimonia: Schol.Bern. 
ad Verg. Georg, II, 28: alterum alterius auxilio^) eget = 
Cat. 1, 7; in, 340 = Jug. 18, 8, qui locus satis multa verba 
complectitur: tamen negligentius „appellant" (= P*) pro „vo- 
cant" scriptum est; IV, 429 = Jug. 15, 3 (ubi a librario non- 
nulla corrupta sunt: „Gargitha" pro „Jugurtha"; „anim" pro 
„animum", „libidinem" pro „libidine"). Schol. Persii sat. 2, 61 
= Cat. 1, 1. Schol. Juven. sat. 8, 138 = Jug. 85, 23; 8, 141 
= Cat. 51, 12 (jjin imperio praediti" pro „imp. praed."). Schol. 
Cruq. p. 219 = Jug. 10, 2; p. 263 = Cat. 20, 1; p. 636 = 
Cat. 1, 7; p. 547: „idem velle atque noUe ea demum firma 
amicitia «st" (Cat. 20, 4: „atque idem noUe"; „atque nolle" 

Flavius Vegetius Renatus epit. rei milit. I, 4 allegavit ea, 
quae Cat. 7, 4 leguntur. Quem locum Jordanus in editione 
altera ita scripsit: „Jam primum juventus, simulac belli patiens 
erat, in castris per laborem usum militiae discebat" (plurirai 
Sall. libri: „per laborem usu militiam^^'^ „usum" M* m. I; 
y,militiae'^ P T m*). Conjecturam Jordani probare non possum. 
Primum enim conferri nequeunt ^) Caes. b. G. VI, 40, 6 (nuUo 
etiam nunc usu rei militaris percepto), b. civ. III, 84, 3 (quoti- 
diana consuetudine usum proeliorum percipere), nam „usus" 
ibi de consuetudine proeliorum dictum est („percipere = \\i) 
l^effig ancigncn" Seyffert - MttUer , Cic. Lael. p. 162), Cat. 7,4 
cum verbo „discebat" haud apte conjungitur, et parum est 
dicere , juventutem per lahorem usum militiae, i. e. conauetu- 
dinem proeliorum percepisse. Deinde militiam majoris mo- 
menti ac ponderis et rem eam esse, quam juventus discere et 
percipere debebat, totus locus (§. 4 — 7) , usum ad rationem et 
disciplinam spectare verba „in castris" ostendunt; cf. Jug. 85, 
10—13 (gerere — re atque usu prius est §. 12; quae illi lit- 
teris, ea ego militando didici §. 13). Tum ex coUatione codi- 



J) ^Auxilii eget« ed. Hag. ; cf. Jug. 14,23; 31,29; Hist. II, 41, 4 
(alienae opis). 

2) Cur Jordanus Jug. 84, 3 conferri voluerit, non liquet. 

cum Vegetii cognoscitur, principalem scripturam fuisse eandem^ 
quae in fere omnibus Sall. libris exstat: ^^per laborem usu 
mtlitiam^ eamque duobus modis depravatam esse (1. per la- 
borem usu militia A, militia A>, militiam M; 2. per laborem 
U8U militiae Q, militie jt; 3. per laboris usu militia 8 P; per 
lahorum usu militia G, per laboris usum militiam Giss.). — 
Equidem ego dubito, an verba „per laborem" inter „in castris" 
et „usu" supervacanea et glossema ad „usu" ascriptum existi- 
manda sint derivatum ex eis, quae §. 5 leguntur (^igitur talibus 
viris non labor insolitus"); in paucis libris etiam inter „simul" 
et „ac" interpositum est „laboris". Ceterum Vegetius e me- 
moria aut parum accurate locum attulisse videtur; legitur enim 
apud eum: „Nam (ita codices excepto Giss.; ,jjam^ C. Lang) 
simul ac juventus belli patiens erat, i. c. p. 1. u. m. discebant 
(j^dtscebat^ Giss.), Cat. 7,4: y,Jam primum juventus , simul 
ac belli pat. — discebat, magisque in decoris armis et mili* 
taribus equis — lubidinem hahebant^- cf. Cat. 17, 6; 23, 6. 

In Arusiani Messii exemjplis elocutionum hi sexaginta quat- 
tuor loci ita ut in plerisque et optimis Sallustii codicibus 
leguntur: p. 449 (Keil. VII) Cat. 5,4; p. 450 Cat. 10,5; 
p. 451, 7 Cat. 47, 3; 451, 11 Cat. 56, 2; p. 452 Jug. 11, 3; 
p. 453 Cat. 59, 4; p. 455 Cat. 21, 4; p. 456, 1 („ut prius ver- 
beribus in eos animadverteretur" Cat. 51, 21 ; „iw eos verberi- 
bus" Vg5 ®; verba „prius verberibus" disjungenda non esse 
patet, quia in eorum conjunctione summa totius sententiae posita 
est); p. 456, 3 Jug. 35, 5; p. 459, 3 Jug. 6, 1; 459, 4 Jug. 
52, 1 ; 459, 6 Cat. 53, 3; p. 460, 1 Cat. 6, 6; 460, 10 Jug. 31, 2; 
p. 464, 7 Cat. 40, 2; 464, 18 Cat 25, 2; 464, 19 Cat. 45, 1; 
p. 468 Cat. 31, 3; p. 470 Cat. 33, 1 (Expers illa re, Sall. bello 
Cat. „fama atque fortunis expertes sumus"; Cat. 33, 1: „ple- 
rique patriae („patriae" optimi et vetustissimi libri; „patria^ 
V et plurimi primi et secundi generis), sed omnes fama atque 
fortunis exp. sumus": apparet Arusiani testimonio lectionem 
yipatriae^ fdlciri; conferenda sunt, quae Fabri et Kritzius ad 
hunc locum adnotaverunt) ; p. 473, 20 Jug. 17, 5; p. 474 Jug. 
20,5; p. 477 Cat. 55,3; p. 480,4 Hist. I, 41,11; 480,19 
Hist. I, 48, 5; p. 481 Jug. 31, 20; p. 482 Jug. 30, 3; p. 485 
Cat. 8, 3; p. 486, 20 Jug. 39, 1; 486, 24 Cat. 52, 12; 486,28 

Cat. 20, 1; 486, 30 Hist III, 61, 12 ; p. 487 Jug. 44, 5; p 488, 9 
Cat. 2, 9 („qui aliquo negotio intentus"; cf. Non. p. 212; con- 
ferenda sunt, quae Fabri ad Cat. 2, 9 et Dietschius comm. 
p. 100 adnotaverunt ; Froehner Philol. XV, 4 p. 591 legi vult 
„aliquoi"); p. 488,23 Hist. III, 61,20; 488,25 Cat. 52,3 
p. 490,6 C. 51,29; 490,11 Cat. 4,2; 490,21 Cat. 7,6 
p. 492 Jug. 49,6; p. 493 C. 52, 16; p. 494 Cat. 51,25 
p. 495, 14 Jug. 75, 10; 495, 23 Jug. 79, 6; p. 496, 15 Jug 
20, 2 ; 496, 24 Jug. 57, 1 ; 496, 27 Cat. 1,1; 496, 29 Jug. 31,19 
p. 497 Cat. 37, 11; p. 498, 9 Jug. 26, 1; 498, 23 Cat 57, 2 
498, 28 Cat. 37, 5; p. 499 Cat. 36, 2; p. 500 Hist. III, 61, 8 
p. 501, 10 Cat. 11, 1 (propius virtutem)'^ 501, 11 Jug. 18, 9 
p. 503, 1 Cat. 52, 30 ; 503, 3 Jug. 6, 1 ; 503, 6 Jug. 72, 2 
p. 505,2 Jug. 41,9; 505,9 Hist. I, 41,23; p. 507,6 Cat 
14, 4; 507, 24 Jug. 61, 5; p. 508 Cat. 1, 1; p. 513 Jug. 4, 9 
His adjungendum videtur testimonium p. 451, 14 = Jug. 43, 1 
(cf. ea, quae Keilius adnotavit). Accedunt decem loci, in 
quibus nonnulla verba, quae ad illustrandam elocutionem super- 
vacanea visa sunt, grammaticus omisit: p, 451 Cat. 59, 6; 
p. 459 Cat. 59, 5; p. 461 Jug. 27, 2; p. 472 Jug. 82, 1; p. 476 
Jug. 3,4; p. 486 Cat. 11,6; p. 499,2 Jug. 52,5; 499,13 
Cat. 36, 2; p. 502 Jug. 37, 4; p. 514 Jug. 90, 1 („uter" pro 
„ager" cod. Parrh.)^). — Interdum autem Arusianum memo- 
riter paulo indiligentius Sallustium allegasse complures loci 
indicant, in quibus aut ordo verborum immutatus sit aut falsa 
verba illata aut formae verborum depravatae sint: p. 481 „im- 
perator Romanis erat" (Jug. 7,4: Rom. imp. erat); p, 486 
y,potentia Scauri eos a vero bonoque impediebat" (Jug. 30, 2 : 
ac maxume eos potentia Scauri, quod is auctor et sociuB 
Bestiae ferebatur, a ver. bon. inp.); p. 477: Humi naacuntur, 
Verg. buc. „et humi nascentia fraga", Sall. Cat. „humi de- 
pressus", idem Jug. „humi arido atque harenoso ») nascuntur^ 

1) P. 498, 6 legitur: Sall. Jm^'. „cuncta potiendi"; quae in fragmentis 
Historiarum ponenda sunt (inc. 118 D). 

2) Jug. 48,3: „humi arido atque arenoso^ plerique et ei optnmi 
libri; multi yihumo arida atque arenoaa^, Conferenda sunt ea, quae 
Kritzius ad Jug. 48, 3 et Pratje p. 44 de neutro adjectivi cum genitivis 
substantivorum conjuncto adnotavcrunt. 

(Jug. 48, 3 y,gignuntur^ ; cf. Prisc. XVIII p. 377; y^naacun- 
tur^ 1); p, 490 „principem" pro „consulem" (Jug. 36,2); 
p. 502 „et sua necessaria post illius negotium ducere^ (J^g- 
73, 6: post illius honorem ducerent); p, 450 „neque illi senatua 
de uUo negotio ahnueret^ (,^abnuerat^ G P) pro ,^abnuere 
audebat^ (J"g. 84, 3; subsequitur plusquamperfectum ^decre- 
verat"); p, 460 „et pericula consueta haberem^ (J^g. 85,7: 
habeam)] p, 499 „pluris quam remp. fecere" (Cat. 52,5: 
fecistis); jp. 493: metuens illud, Sal. Jug. ^metuens periQula^ 
(Jug. 40, 2: pericida metuentea)'^ p. 513 „quae ^nmwm ingentes 
sumptus stupro corporis toleraverat^ (Cat. 24, 3: quae primo 

— toleraverant)', p, 514: vacuus ab hac re, idem . . . . „ab 
odio amicitia ira misericordia vacuum esse decet" (Cat. 51, 1: 

— ira atque misericordia vacuos — ). — Dubito, utrum indili- 
gentiae Arusiani an potius errato librarii tribuenda sint, de 
his mendis: p. 451 „habere honeste" (Cat. 13,2 „honeste ha- 
bere"; „hab. hon." s^); p. 458 „agitabantur" pro ^agitabatur" 
(^agitabantur" M m» h Jug. 41, 7; cf. Hist. I, 9); p. 487 „ex- 
spectans" pro „expectas" (Hist, IV, 61, 19); p. 460: consulit 
de hac re, Sal. Cat. „qui de rebus dubiis conaulant^ („con- 
sultant" Cat. 51, 1 ; conferenda sunt ea, quae apud Arusianum 

antecedunt : ^consiUo illi rei, Sal. Cat. reip. consulta- 

ftan^"); p. 477 y,neque vos^ pro y,neque ego vos" etc. (Hist. 
III, 61, 17). — A librariis corruptum esse Ruhnkenius (in 
Vell. II 88 p. 365) conjecit hunc locum : p, 509 Sciens hujus 
rei, Sal, ^seiens horum^ (em. „locorum", coU. Jug. 85, 46: 
yjlocorum sciens^; 97, 3). Idem statuendum vidctur de testi- 

monio p. 451: Ad et apud confuse ponuntur Sal. Jug. 

„ibi latine, nam ad Numantiam loqui didicerat, exclamat" 
(Jug. 101, 6 libri Sall. omnes: «opwc? Numantiam"; Sallustium 
semper „apud" posuisse, ubi quid in vicinia urbis aut esse 
aut factum esse significari voluerit, Fabri ad Jug. 20, 1 („apud 
Numantiam") et Badstiibnerus p. 20 monuerunt) : altemis 
exemplis praepositionum „ad" et „ante" librarium, ut „ad" 
pro „apud" scriberet, adductum puto, quia exemplum prae- 
positionis „apud" praecedit. 

Magni sunt momenti nonnuUa Arusiani testimonia, quia 
insolentiores elocutiones atque constructiones servavenmt, quae 

in nostris Sallustii codicibus fere evanuere et usitatioribus 
mutatae sunt: quas grammaticum in suo libro legisse eo magis 
confidendum est, quod ad usum earum comprobandum verba 
Sallustii attulit: et eum, cum usum verbi vel constructionis 
insolentioris exemplis illustrare vellet, accuratissime unius- 
cujusque scriptoris libros inspexisse pro certo dici potest. 
Haec testimonia sunt: 1. p, 472 Escendo equum, Sal. Jug. 
„pars equos escendere^ etc. (Jug. 97, 5 „scandere" (sup. 
„ascendere") P», „ascendere" rel.j conferenda sunt, quae 
Jacobsius adnotavit). 2. p. 481: imperat hac regione, Sal. 
Jug. „Carthaginienses pleraque Africa imperitabant" (Jug. 
79,2 fere omnes libri: „pleraeque AfHcae"; ^pleraque Africa^ 
m. I. P>, sup. pro var. scr. E, „pleraque africe" p». Kritzius: 
ablativus loci est, non diversus ab eo, qui obtinet adjectivis 
„totus, cunctus, reliquus" cum substantivo conjunctis. Cf. 
Hist. IV, 61, 20: „si tu Mesopotamia, nos Armenia circum- 
gredimur exercitum". Draeger I §. 222, h. Kilhner H 
§. 79, g). 3. p, 492: melior illius pro in illo, Sal. Jug. „rudes 
cum belli melioribus manum conserere^ ') (Jug. 49, 2 „belli" 
PPi; rel. „beIIo". Sallustium hoc loco „6eZZi melioribus" 
scribere potuisse, quia „meIior« opponitur adjectivo „rudes", 
ita ut idem quod „prudens" (Hist. IV, 61; 10; I, 91) sit, Jacob- 
sius adnotavit. Cf. Jug. 63, 2 : animus belli ingens, domi 
modicus. Jug. 13, 1 ,^beUo meliores" in omnibus libris legitur. 
Ceterum Sallustium maxime in Historiis liberius atque eflfusius 
genitivo usum esse ex ipso Arusiano discimus, qui haec ex 
eis exempla attulit: p. 453 consilii aeger; p. 455 ipse animi 
atrox; p. 456 anxius animi atque incertus (cf. p. 487); p. 468 
dubius consilii; p. 470,19 egregius militiae; 470,23 territos 
animi; p. 475 firmatus animi; p. 480,4 agitandi inops; 480,21 
ingens ipse virium atque animi; p. 484 animi immodicus; 
p. 486, 19 servitii insolitum (cf, Jug. 39, 1); p. 488 inquies 
animi; p. 490 frugum pabulique laetus; p. 495 impotens et 
nimius animi; p. 503,4 privus militiae; 503, 14 belli promp- 
tissimos, Cf. Cat. 7, 6: liberalis; 5, 4: profusus; Jug. 79, 6: 
nudus; 90, 1: vacuus). 4. p. 473: Ferax illo — sic Sal. Jug. 



1) ^Conserere'* Arusianus indiligentius scripsit pro „consererent' 

„arbore infecundus" *) (Jug. 17, 5 fere omnes libri „arbori", 
pauei „arboribus" vel „arboris" vel „arborum«, unus P» nci'''' 
bore^] j^arbori^, quod etiam Fronto p. 109 habet, propter 
similem sonum vocis ^pecori", quae antecedit, ortum esse vide- 
tur, simul quia insequens vocabulum litera „i" incipit. Ab- 
lativus adjectivum ^infecundus" eadem ratione sequitur qua 
„liber, vacuus (Hist. I, 101), nudus, expers (Cat. 33, 1), inanis, 
egenus" etc. Draeger I, §. 240; Kiihner II, §. 80, 5. — Ceterum 
insigne studium variandae orationis hoc loco cemitur et in 
coUocatione verborum — chiasmus bis usurpatus est — et in 
constructione adjectivorum : ,^frugum fertilis, bonus pecori, 
arbore infecundus"). 5. p. 498: Proximus illo, *) Sal. Jug. 
y^proxima Carihagine („Carthaginem" P) Numidia appel- 
latur^, idem in eodem ^proximi Hispania Mauri sunt^ ; Jug. 
18,11: j^proxima'-^ solus g*, „proximae" g, ^jproxime^ rel. ; 
jjCarthagine^ solus m>, sed lineavidetur deleta, „Carthaginem^ 
rel. ; „appellatur^ optimi libri primi et secundi generis, satis 
multi y^appellantur^ ; Jug. 19, 4: ^^proximi^ P, ^proximae" 
M' SJlj „proximam" g*, y,proxime^ rel.; j^hispania^ m» (sed ad 
marg. a), „hispanias" P s, „hispanos" p^s» (corr. „is"), rel. 
^hispaniam^. De attractione pronominis relativi „ea loca, 
quae — Numidia appellatur^ cf. Cat. 55, 3 (quod) ; Jug. 75, 6 
(quam); 41, 1; demonstrativi pronominis attractio invenitur Cat. 
7, 6; 20, 4; 51, 14; 58, 16; Jug. 31, 15; 85, 30; Hist. I, 48, 12; 
minus recte conferri puto eos locos, quibus praedicatum non 
ad subjectum, sed ad appositionem subjecti (Hist. I, 41, 17; 
I, 48, 12; Cat. 37, 6; Hist. IV, 1) aut in comparatione ad rem, 
quae comparationi inservit, relatum est (Cat. 25, 3; Jug. 74, 3; 
50, 6 ?). Qua ratione ablativus cum adjectivo „proximus" 
jungi potuerit, ostenderunt Kritzius et Jacobsius ad Jug. 18, 11; 
Draeger I, §. 257, 3 ; Badstiibner p. 32. Minor fides quam 
Arusiani testimonio habenda est Diomedi, qui p. 410 memo- 
riter negligentius Sallustium citavit ac fortasse duos locos 



') Subsequuntur haec: Fertilis hujus (rei, Sal. Jug.) «ager frugum 
fertilis^ : quae verba in eadem paragrapho apud Sallustium leguntur. 

2) Hanc elocutionem praecedit ,,proximus illi'', sequitur ,,proximu8 
illum". 

(Jag. 18, 11 et 18, 4: „proximos nostro mari locos") confiidit: 
„Sed et dativo casui — dixit " — Sallustius : proxima Carthar- 
gini loca^ („proximus" cum dativo constructum est Jug. 78,2; 
61,2; 18,4; Jug. 75,6: „proxumam oppido aquam"; 94,5: 
„muro proxumus" ; accusativus legitur Jug. 49, 6). 

Antiquitus in libris saepius pro litera y,e'^ vitiose scriptam 
esse literam „i" docet testimonium Arusiani j?. 464: Digredior 
lUi locOf Sall. Jug. „Numidas quietos neque coUi digredi anim- 
advertit" (pro ^colle degredi^ Jug. 50, 1: sed y^digredi^ pleri- 
que libri, ^degredi^ vetustissimi habent). Dubito, num Sal- 
lustio addicendae sint formae ^poteretur^ et ^ludi^cari^, quae 
p. 498 et p. 490 apud Arusianum leguntur; p. 498 Potitur 
hujus rei — f^al. Jug. „ut, priusquam legatos conveniret, Ad- 
herbalis poteretur^ (Jug. 25, 10 „potiretur" omnes libri, No- 
nius p. 340, Servius ad Verg. Aen. III, 278. Priscian, XVIII, 
p. 334. Cf. Neue II, p. 419); p. 490 Ludificor illum, Sal. 
Jug. „pacis mov2L principem ludificari^ (Jug. 36, 2 ^ludificare^ 
omnes libri; cf. Neue II, p. 294 sq. Jug. 50,4 ^ludificati" 
passiva vi legitur: verba deponentia saepius Sallustium passiva 
vi usurpasse constat; Fabri ad Cat. 7, 3; cf. Jug. 114,2, ubi 
fere omnes libri „certare", Diom. p. 399 „certari"). Certe, 
cum propter verba „potior" et „Iudificor" grammaticus locos 
Sallustii attulerit, illas formas eum in suo libro legisse satis 
constare videtur, tametsi locum Jug. 36, 2 memoriter relatum 
esse vocabulum „principem" pro „consuIem" positum indicat. 

Cum Arusianum, quamvis alia multa in afferendis Sallustii 
locis indiligentia peccaverit, ad hoc interdum verba scriptoris 
perperam interpretatus esse videatur >), tamen in constructionibus 
lapsum aut exempla constructionum commentum esse et eo 
consilio verba scriptoris adulterasse nusquam effici possit, haud 
scio an vera Icctio Jug, 104, 5 cum Kritzio et Linkero resti- 
tuenda sit e testimonio Arusiani p. 476: Gratiae facio crimen 
meum, Sal. Jug. j^Bocchum quoniam poenitet, delicta gratiae 
facit^ („Bacchum qpfimww poenitet" cod. Parrh.; Keilius con- 



') Cf. p. 600 = Hist. IV, 62 D. , ubi verbum ^propinquantes^ ab- 
soluto prolatum osse, accusativum ex alio verbo pependisse puto; p. 486 
= Jug. 61, 1 (vid. infra). 

jecit iegendum esse „Gratiae facit crimen meum, Sal. Jug. 
Bocchi, quoniam poenitet, delicta gratiae facit^)] Jug. 104, 5 
libri „Boccho, quoniam paenitet, delicti gratiam facit". Nam 
credibile est, insolentiorem structuram — oportet conferri „lucri 
facere aliquid", „arbitrii sui, sui muneris, beneficii sui facere" 
— in archetypo librorum secundi generis mutatam esse ab 
interpolatore secundum locum Cat. 52, 8, ubi „qui mihi atque 
animo meo nullius unquam delicti gratiam fecissem^' legitur; 
cf. Hist. ni, 63: ^quibus senatus belli Lepidiani gratiam fecerat", 
qui locus ab Arusiano in eadem pagina 476 paulo ante locum 
Jug. 104, 5 allatus est. 

P. 455 („a quo aberat mons ferme milia XX" Jug. 48, 3; 
„milia paasuum viginti" Non. p. 126 et plerique Sall. libri) 
etp. 473 (j^viro liberis satis fortunata fuit" Cat. 25, 2; cf. Fronto 
p. 110; »viro atque liberis" JRri^c. XVIII, p. 286 et fere omnes 
libri Sall.) sinceras lectiones Arusianum servasse supra jam 
diximus. — Jug, 61, 1 veram scripturam „ad se defecerant" 
eum in suo libro invenisse indicant testimonia p. 466, 20 et 
p, 485, 23; in fere omnibus Sall. codicibus ^ad se" depravatum 
est in „a6 se". Sed in eodem loco Jug. 61, 1 librum, quo 
Arusianus usus est, vulnus accepisse ostendit testimonium 
p. 485: In his effusus, Verg. Aen. ^exciderat puppi mediis 
effusus in undis": diligentiores quidam grammatici hoc ita 
dividi volunt, cum in mediis undis esset, puppi efiusus ex- 

ciderat . Sed hanc omnem acutae rationis distinctionem 

elocutio Salustiana confundit in Jug. bello ^ah Zama discedit 
in Jiis urbibus quae ad se defecerant". Quae grammaticus 
scribere non potuit, nisi in libro ejus ,^et^ post verbum „dis- 
cedit^ excidisset; nostri libri omnes habent: ^etin eis urbibus, 
quae ad se defecerant satisque munitae loco aut moenibus 
erant, praesidia inponit, ceterum exercitum in provinciam — 
hiemandi gratia conlocat": eamque veram lectionem esse patet; 
nam asyndeton locum habet tantum inter secundum et tertium 
membrum (praesidia inponit, ceterum exercitum — conlocat), 
quae artius cohaerent, quia, quomodo Metellus hiemaverit, ex- 
ponunt; his oppositum est primum membrum (discedit), quod 
obsidionem relictam docet. Ad hoc asyndeton quietiori nar- 
rationi minus accommodatum est. 



«4 

Reliqui sunt tres loei. Primum testimonium |>. 500 (Par 
cum his, Sal. Jug. ^parem eum liberis tuis regnique participem 
fecisti" = Jug, 14, 9) valet ad imminuendam auctoritatem 
Vaticani, in quo ^tuis^ deletum est a grammatico memori 
„usus Romanorum, quo ad „pater, liberi", alia ejusdem generis 
nomina pronomen possessivuiii non adjicitur, nisi contextu 
flagitatur, scilicet ut tollatur sententiae ambiguitas": sed in 
aperto est, quo consilio Sallustius in hac sententia pronomen 
secundae persofiae quater posuerit („Hucine, Micipsa pater, 
beneficia tua evasere, ut quem tu parem cum liberis tuis 
regnique participem fecisti, is potissumum stirpis tuae ex- 
tinctor sit?"). 

Non minoris momenti est alterum testimonium p. 459: 

Consulo illam rem et Sal. Cat. r^quae reges atque po- 

puli^) male consuluerint^^ {consuluerunt G); Cat, 51,4: j^qui 
reges" P P» P* G B T E M« m (ex corr.) p» p» m> m» g* g» 
g3 g* g5 g» g' s s* s* 1 r fx y 9Jl; ^consuluerunt^ V et un- 
decim deteriores libri secundi generis. Dubium non est, quin 
Sallustius scripserit r,quae reges" etc. et librarii „quae" de- 
pravaverint in „gtii" propter verba, quae sequuntur: „reges 
atque populi" (hac ratione Cat. 3, 5 „ab reliquis malis moribus^^ 
pro „ab reliquorum^ etc. scriptum est), quia constructionem 
„ quae — consuluerint " (cf. 52, 35) minus intelligebant. Lectionem 
„quae" cum postulat sententia — nam non interest homines 
male consulentes, sed res male consultas commemorare — tum 
pronomen „ea", quod summa cum gravitate oppositi membri 
primum locum obtinet: et patet, singulas partes utriusque 
membri accuratissime alterius membri partibus respondere: 
Tjmagna mihi copia est memorandi, quae^ = „sed ea malo 
dicere, quae"; wreges atque populi" (i. e. extemi, quae signifi- 
catio saepe in his verbis inest) = „majores nostri"; „ira aut 
misericordia inpulsi" = „contra lubidinem animi sui"; „male 
consuluerint" = „recte atque ordine fecere". De conjunctivo 
modo „consuluerint" Fabri tam egregie disputavit, ut eum 
commendare supersedeam: rectissime Anhaltius p. 23 a Vati- 



^) Verba „ira aut misericordia inpuUi'* ut snpervacanea Arasianus 

laif 



omisit. 

cani correctore propter verbi insequentis similitudinem orationis 
concinnitatem quandam captatam esse dixit (cf. Jug. 31, 18; 
ubi V „vobis — illis" pro „vos — illis"). 

Tertius locus est jp. 453: ago illam rem, Sal. hist. III 
^amiUendum morem hunc quem agitis" (Hist, III, 61, 14) 
Tametsi de verbo „amittendum" testimonium Arusiani minoris 
est quam de verbo, cujus gratia locum attulit, tamen nescio 
an recte atque ordine fecerit Dietschius, qui hoc loco ex Aru- 
siani testimonio contra Vaticani auctoritatem; Jug. 31, 25 e Vati- 
cano contra auctoritatem ceterorum librorum verbum „amit- 
tere" recepit pro „omittere": nam veri simile est pro insolen- 
tiore verbo usitatius, non pro usitatiore insolentius substitutum 
esse. „Ne tantum scelus inpunitum amittatis" dici posse puto, 
quia fere est „ne occasionem puniendi sceleris amiUatis^; 
cf. „rem ininquisitam amittere" Plaut. Amph. 2, 2, 217 (847). 
Cum loco Hist. III, 61, 14 oportet conferri „fidem amittere" 
Nep. Eum. 10,2, „amittenda fortitudo" Cic. Tusc. II, 13, 32 
(KiLhner) ; „amisit vitam, at non perdidit (Decius)" ad Her. IV, 
44, 57. Hanc significationem consulto ac sponte negligendi et 
deponendi prope jam esse puto in loco Sallustii Cat. 33, 5 : 
jjpetimus — lihertatem, quam nemo bonus nisi cum anima 
simul amittit^y non in loco J. 66, 1 («quae spe pacis amiserat"). 

De Augustino pro certo afSrmari potest, in lihris de civi- 
tate dei (recensuit B. Dombart, Lips. 1863) omnes, qui alle- 
gati sunt, Sallustii locos accurate ab eo e Sallustii exemplari 
esse exscriptos. Nam primum saepe tam multos hujus historici 
iocos continuat (cf. V, 12), deinde nonnulli loci tam multorum 
verborum sunt (cf. III, 10; V, 12; I, 5), interdum denique non 
solum Sallustii verba aperte affert, sed etiam tota ejus de- 
scriptio atque sermo prorsus ex Sallustii narratione pendent 
(cf. totum caput V, 12) — ut dubitari non possit, quin semper 
Augustino Sallustii liber ad manum fuerit. — In libris de 
civitate dei Sallustiani loci leguntur: /; 5 Cat. 51, 9; 1,6 Cat. 
9, 5; II 17 Cat. 9, 1 ; II, 18 Cat. 9, 1 (bis); Cat. 5, 9; II, 19 
Cat.5,9; /IZ, 2 Cat. 14, 1 ; 3; ///, 3 Cat. 6, 1 ; /ZZ, 10 Cat. 2, 1 ; 
Cat. 6, 3-5; III, 14 Cat. 2, 2; V, 12 Cat. 7, 6; 6, 7; 7, 3; 
53; 6; 54, 4; 11, 1 — 2 („propius virtutem^y ut vetustissimi libri 
SaU., Aru8., B-isc); 54, 6; 52, 19-23; F, 19 Cat U^^x 

VII, 3 Cat. 8, 1 ; VII, 12 Cat. 11, 3; IX, 9 Cat. 1, 2; XVIII, 2 
Cat. 8, 2; praeterea cf. III, 7 ad Cat. 11, 4; V, 12 ad Cat. 53, 
2—4; XVI, 17 ad Jug. 17, 3; F, 18 ad Cat. 52, 30; XVII, 20 
ad Cat. 11, 8 (cf. Trebell. PoU. Claud. 11). — Hi loci (ex- 
cepta imitatione illa, quae XVI, 17 invenitur) omnes conti- 
nentur Catilinae capitibus 1 — 14, 51—54. 

Recte atque ordine fecere editores, quod e testimoniis 
Augustini //, 18; II, 19 (cf. II, 21) Cat. 5, 9 („ut paulatim 
immutata ex pulcherruma atque optuma pessuma ac flagitio- 
sissima facta sit") verba y^atque optuma^ receperunt, quae tantum 
in p* p« g* leguntur (ex pulcerrima et optima p^ g* v; ex 
pulch. et ex opt. s* r; ex opt. atque pulch. s*; „optima" in 
marg. g"»; pessima ex pulch. opt. ac flagitiosissima g«): ea in 
plerisque Sall. codicibus librariorum culpa evanuisse facile 
concedet, qui, quam Sallustius membrorum aequabilitati stu- 
duerit, non neglexit (cf. Cat. 2, 5; 3, 3; 41, 2; 20, 11; 7; 8; 
6, 7; 7,4; Jug. 4, 7; 76, 6 fin.; Cat 10, 6: civitas immutata, 
imperium ex justissimo atque optumo crudele intolerandumque 
factum) '). — Cum hoc loco in contentionis judicium vocari 
oportet Jug. 1, 5 („quodsi hominibus bonarum rerum tanta 
cura esset, quanto studio aliena ac nihil profutura multaque 
etiam periculoaa petunt, neque regerentur magis quam regerent 
casus et eo magnitudinis procederent, ubi pro mortalibus gloria 
aeterni fierent"); ubi post jjpericulosa^ Dietschius verba 
j^ac pernitiosa^ eodem jure, quo Cat. 5, 9 ^atque optuma", 
recepit ex Augustini epist, 153, 22: „neque apud ipsos qui 
magno studio aliena ac nihil profutura multumque etiam 
periculosa ac perniciosa petunt^, In eo, quod verba non 
nominato Sallustio inserta sunt, offendi non potest, quia 
ceteris quoque locis, qui in Epistolis et Confessionibus repe- 
riuntur, Sallustii nomen praefixum non est. Porro autem 
luculente Dietschius Jug. 1 , 5 vocem „pericuIosa" sententiae 
non satisfacere monet (cf. §. 4: „ad inertiam et voluptates 
corporis pessum datus est, pernitiosa lubidine pauIiBper 
usus" etc); sed cum Linkero ex codice y ^pernitiosa" pro 



') Cf. ad hunc locum et ad Cat. 62, 19 etiam Augusiin, epist, 138, 9: 
„rempablicam, qnam ex parva et inopi magnam opulentamque fecernnt^. 



85 

^periculosa" recipere recusat atque recte ex testimonio 
Augustini locum restituit ad servandam membrorum aequa- 
bilitatem: tamen non tam per chiasmum nihil profiituris peri- 
culosa, pernitiosa alienis respondere puto quam verba ^peri- 
culosa ac pemitiosa" sententiae, quae sequitur: „neque rege- 
rentur magis quam regerent casus" (et verbis „voluptates cor- 
poris" §. 4), verba „aliena ac nihil profutura" sententiae „eo 
magnitudinis procederent, ubi pro mortalibus gloria aetemi 
fierent" (et verbo „inertiam" §. 4). — y,Multumque^j quod 
Augustintis et satis multi libri SaU. habent, pro ^multaquej' 
scriptum esse puto*ab interpolatore propter y^nihil profutura" 
(alii libri Sall. „muItoque"; cf. „quanto studio"). 

Sed redeo ad locos eos, qui in libris de civ. dei leguntur. 
Ex testimonio Vj 12 cum Dietschio emendari oportet CaU 
52,20: „«i ita esset^ (plerique libri: „si ita res esset"; „res" 
om. Emm*pp»g*r®, sup. lin. T g '). Nam id suadet non 
solum Sallustii consuetudo dicendi („ita est" Cat. 51, 11 ; Jug. 
85, 42; „re8 ita se habet" Jug. 53, 8; 85, 23), sed etiam facilius 
glossema interponi quam yocabulum „res« excidere potuisse 
patet. 

Cat. 51, 9 Jordanum jure optimo ex Augustini testimonio 
I, 5 et ex controvers, in Sall. 5, 13 („ad ea patienda, quae 
alteri facere collibuisset") restituisse puto „matres familiarum 
pati, quae victoribus conluhuissef^ („coIIibuissent" fere omnes 
libri; „coIlibuisset" p*Ig«; ^collibuisset", sup. „w", M*m*g»): 
primum quia verbum ^jcollibet" nusquam alibi plurali numero 
dictum est; deinde vero, quia enuntiatum plurali pronomine 
„quae" incipit, in proclivi fuisse patet „coIlibuisset" corrum- 
pere in pluralem. 

Sequuntur tres loci, quorum veram scripturam neque apud 
Augustinum neque in Sallustii libris servatam, sed antiquitus 
corraptam esse puto. — De Cat, 52, 20 supra jam expositum 
est. Nam id, quod Cat. 25,2 fere omnes libri habent: „genere 
atque forma, praeterea viro atque liberis", ferri non posse 
diximus propter Sallustii dicendi usum, qui in enumeratione 
quattuor vel plurium verborum semel tantum bina verba per 
„atqu^" coUigare solet: unum posse conferri locum Cat. 52, 20, 
ubi omnes libri exhibent: „sociorum atquo civium, praeterea 

armoram atq^ue equorum". Sed ille locus e testimoniis Fron- 
tonis et Arusiani emendandus est j^genere atque forma, prae- 
terea viro liberis"; hic in suspicionem vccatur testimonio 
Augustini V, 12: „sociorum atque civium, praeterea armorum 
et equorum": qua discrepantia lectionis, cum accurate Augusti-' 
num Sallustii locos exscripsisse confirmari possit, probari puto, 
hunc locum antiquitus diversis glossematis impletum veramque 
lectionem esse yjsociorum atque civium, praeterea armorum 
equorum^. 

Cat 6, 3 (;,Set postquam res eorum, civibus moribus agris 
aucta, satis prospera satisque poUens videbatur — invidia ex 
opulentia orta est") merito offendit in voce „won6«*«" R. Sprenger 
(Sai^rb. f. ^l^ilol. CXV, 184), primum quia mirum videtur, ab- 
stractum inter duo concreta insertum esse, deinde quod ob ea, 
quae sequuntur, talia enumerari exspectamus, quae invidiam 
regum populorumque finitimorum excitare potuerint. Hunc 
locum jam perantiquis temporibus glossematis inquinatum esse 
docet testimonium Augustini III, 10: ,jlegibu8, moribus, agris 
aucta"i). Quae cum ita sint, coUatis similibus locis, quibus 
de opulentia regum aut urbis dicatur (Jug. 110, 4: arma viros 
pecuniam; 62, 8; ep. Mithr. 16; Jug. 92, 7; 57, 1; Cat. 52,20; 
Jug. 89, 4: muniti non moenibus modo et armis atque viris), 
aut „moribus" corruptione factum esse ex j^muris^ vel nmoeni- 
bu8^ puto aut ^armis^ ante „agris" excidisse, ^moribus" autem 
additamentum esse glossatoris, qui ob ea, quae antea narrata 
sunt (§. 2 : genus hominum agreste, sine legibus, sine inperio etc. ; 
§. 3 : alii alio more viventes), condita urbe etiam mores atque 
leges esse condita exprimendum opinatus sit: quae sententia 
jam inest cum in eis, quae §.2 leguntur: „incredibile memo- 
ratu est quam facile coaluerint", tum in verbis, de quibus 
infra dicemus: ^ita brevi multitudo dispersa atque vaga cow- 
cordia civitas facta erat"; praeterea mores ac leges, funda- 
menta civitatis, minus apte commemorari, ubi de auctis opibus 
reipublicae agatur, manifestum est. Vocabulo „moribus« in 
nonnullis libris ascriptum esje etiam glossema „Iegibus" (Jug. 
18, 2: neque moribus neque lege aut inperio cujusquam rege- 

') „Legibus moribus" membranae Reginenses testante Wassio. 

bantur) et glossema „moribus" veram lectionem exturbasse 
sicut „legibus" in Augustini exemplari vocem „civibus", quae 
omnino abesse nequit, optime potest cogitari. 

CaU 54, 6 nonnulli libri exhibent: ;,ita quo minus petebat 
gloriam, eo magis illum sequebatur^ (;jeo magis sequebatur"), 
aiii: „eo magis illum assequehatur^ (^eo illum magis asseque- 
batur"), alii: „eo magis iUam assequehaiur^ \ Augustinus V^ 12: 
„eo iUum magis sequebatur^. Propter hanc discrepantiam pro- 
nomen „illum« vel „illa" (verbum „assequebatur" , quod om- 
nino ferri non posse Dietschius p. 113 ostendit, e scriptura 
„illa «equebatur" natum esse videtur) glossema esse pro certo 
habeo. Accedit, quod pronomina „illum" aut „illa" haud apte 
interponuntur, quia, quod oppositum sit, non habent, sed summa 
sententiae — quod jam indicat ordo verborum j^petehat gloriam" 
— ex oppositione verborum „petebat" et „sequebatur" pendet. 
Conferri oportet similes aliorum scriptorum sententias, quas 
Dietschius commemoravit, maxime Plin. ep. I, 8, 14: „sequi 
enim gloria, non adpeti debet", praeterea id, quod de voce 
„sequi" Fabri adnotavit. Et in aperto est, cur librarii „illum" 
aut „illa" adjiciendum putaverint: oflFenderunt enim partim, 
quod „sequi" absolute prolatum est, partim quod substantivum, 
quod in antecedenti sententia obliquo casu usurpatum est, tacite 
pro subjecto infertur. Hoc saepe apud Sallustium fieri supra 
jam exposuimus; adda nunc nonnuUa exempla, primum tria, 
quae loco Cat. 54, 6 simillima sunt: subaudiendum est enim 
pro subjecto in enunciato primario substantivum, quod in ante- 
cedenti enunciato secundario obliquo casu positum est: Cat. 51,3 
(ubi intenderis ingenium, valet); Jug. 67, 3 (nisi, quia iUi 
turpis vita potior fuit, improbus intestabilisque videtur); 14, 13 
(quod in familia nostra fuit, praestitit). In enunciato secun- 
dario substantivum , quod in enunciato primario obliquo casu 
usurpatum erat, tacite pro subjecto infertur: Ep. Mithr. 9 
(Bithyniam, Nicomede mortuo, diripuere, cum filius Nysa, 
quamreginam appeUaverat, genitus haud dubie esset); Cat. 19, 1 
(missus est, adnitente CrassOj quod eum infestum inimicum 
Cn. Pompejo cognoverat) ; 40, 5 (propinqua erat) ; 46, 5 (praetor 
erat); Jug. 55, 1 (cognitis MeteUi rebus, ut — gereret)] 86,3 
(per ambitionem consulis — , quod ab eo genero celebratus 

auctusque erat); 20,5 (quam bellum sumere, quia iempisLtum 

— seeus cesserat)] 1, 1 {de natura sua — , quod inbeeilla — 
regatur). 

De testimonio XVIII, 2 (Cat. 8, 4) infra pluribus dicam. 

Ad extremum haec duo vitia, quae in Augustini exem- 
plari fuisse videntur, commemoranda sunt: 1) „paulatim mu- 
tata^ Cat. 5, 9 (= p g m *) pro jjpauktim immutata" (cf. Cat. 
10, 6; 2, 5; 31, 1); II, 18; II, 19; 2) „sicuti ego existimo^ 
Cat. 8, 2 (= T et complures deteriores secundi f^eneris libri) 
pro „aestumo"; XVItl, 2. 

Venio ad paucos illos locos, qui in reliquis lihris Augustini 
leguntur. Horum quattuor ita ut in plerisque Sall. codicibus 
scripti sunt : Epist. (ed. III. Veneta) 138, 9 ; 10 = Cat. 9, 5 ; 
138, 16 = Cat. 11, 6; 167, 7 = Cat. 5, 3; de rhet. p. 13 (ed 
Crecel.) = Cat. 14, 2; praeterea cf. Ep. 166, 14; Conf. IV, 10 
ad Jug. 2, 3; Confess. II, 5 ad Cat. 5, 7. — Ep. 167, 6 legitur: 
„et illud ut innocentibus det astutiam. Quanquam et apud 
illos Romanae linguae disertissimus dixerit neque illi tamen 
ad cavendum dolus aut astutia deeranty astutiam ponens in 
bono" (Cat. 26,2 y^astutiae deerant"; nastutia" s*; „deerat" 
s* M^). Singularem numerum j^astutia^ Augustinus in suo 
libro invenisse videtur, quia postea „as^w^{am ponens" scripsit; 
pluralem „astutiae« veram esse lectionem ex verbo „deerant" 
cognoscimus, nam si singularia substantiva particulis disjunc- 
tivis conjuncta sunt, semper apud Sallustiimi singularis prae- 
dicati invenitur. De substantivis abstractis plurali numero a 
Sallustio dictis cf. Anschiltz, selecta capita de syntaxi Sallust. 

— De testimonio Conf II, 5 (Nam de quo dictum est vecordi 
et nimis crudeli homine qui gratuito potius malus atque cru- 
delis erat, praedicta est tamen causa ne per otium inquit 
torpesceret manus aut animus) in medio relinquendum est, 
„torpesceret" utrum scripturae mendum sit an Augustinus id 
in suo exemplari legerit; Cat. 16, 3 tantum quinque deteriores 
libri II. fam. „torpesceret", reliqui pluralem exhibent. — Ex 
testimonio Ep. 138, 16 (longe antequam Christi nomen eluxisset 
in terris, dictum est: urbem venalem et mature perituram, 
si emptorem invenerit), quanquam e Sallustio Augustinum 

hausisse apparet *) — pergit enim : „In libro etiam belli Cati- 
linae .... idem nobilissimus historicus^ — tamen effici 
nequit, eum „o urbem" in suo libro legisse: nam et illum, qui 
hunc sequitur; et alios locos in Epistolis et Confessionibus 
(Ep. 27; 43; 153; Conf. II, 5; cf. de civ. dei V, 12) quodam- 
modo ipsius compositioni verborum aptavit; Jug, 35, 10 in 
fere omnibus Hbris „o" deest („o urbem" P* Gfx; „o" sup. 
lin. m " m 2) ; quanquam id facillime ante ^urbem" excidere 
potuisse concedo. 

Cat 55, 6 ex imitatoribus ac testimonio Augustini Ep» 
16, 2 (^dignum moribus factisque suis exitum maculati repe- 
rerunt") restituendum esse y,exitum vitae^j quod in paucis libris 
est (E p* g* g« g« g', „exitium" rel.), satis constare videtur; 
cf. Pratje, quaest. Sall. p. 56; Vogel p. 49; pars II. p. 444. 
Saepe in libris ^exitum^^ et „exitium^ commutata sunt; illustre 
exemplum ex Hegesippi codice Cassellano attulit Vogel (I, 
35, 5: hunc exitium tulit). Sed tamen, cum in Augustini 
testimonio „vitae" absit (cf. Sulp. Sever. I, 51, 2: „dignum se 
exitum tulit"), fortasse conjicere licet, veram esse lectionem 
jjexitium invenit^j ^exitium" corruptum esse in ^exitum" ac 
„vitae" glossema esse ascriptum. — 

De testimonio Ep, 153, 22 supra jam diximus. 

Keliquus est locus Ep, 138, 10: „Quid est autem civitas, 
nisi multitudo hominum in quoddam vinculum redacta con- 
cordiae? Apud eos (scil, auctores Romanos) enim ita legitur: 
Brevi multitudo dispersa atque vaga concordia civitas facta 
erat^. Verba ^brevi — facta erat" (vel facta esf^) praemisso 
vocabulo yfita^ Cat, 6, 2 in paucis codicibus (cf. var. script. 
apud Dietschium; Jordan. Herm. I, p. 245) exstant post sen- 
tentiam ^Hi postquam in una moenia convenere, dispari genere, 
dissimili lingua, alii alio more viventes, incredibile memoratu 
est quam facile coaluerint", in ceteris desunt. Ea verba ab 
lectore aliquo satis docto ex Augustini epistola excerpta et 
Cat. 6, 2 ad marginem ascripta, tum a librariis illata esse, 
cum per se veri simile non est, tum propter vocabulum „f^a", 
quod in illis Sallustii libris omnibus exstat, apud Augustinum 



>) Cf. Liv. Epit. LXIV. 

abest. Totam sententiam „ita — facta erat^ in Saliustio Cat 
6, 2 fuisse; in plurimis libiis lacunam exstare >) Rothius jam 
(Mus. Rhen. IX, p. 632 sq.) et Jordanus (1. c.) argumentis 
confirmaverunt. Quod Sallustii nomen in Augustini loco prae- 
fixum non est, offensioni esse nequit. Nam in eadem epistola 
et antecedunt et sequuntur complures aiiae sententiae ex Sal- 
lustii Bellis non nominato scriptore petitae (cf. 9; 10 = Cat. 
9,5; 16 = Jug. 35, 10; Cat. 11,6); et omnino in Epistolis 
et Confessionibus excepto uno loco Ep. 138, 16 verba Sal- 
lustiana neque nomine Sallustii neque titulo libri addito inserta 
sunt. Maximi vero momenti, ne quis credat, verba „apud eos 
enim ita legitur^ de Sallustio dicta esse non posse, est locus 
Ep. 167, 7: „Catilina, ut de illo scripseruntj qui nosse potue- 
runt, frigus sitim famem ferre poterat eratque patiens inediacy 
algoris, vigiliae, supra quam cuiquam credihile est^ (= Cat. 
5, 3). Verba „ita — facta erat" Sallustianae orationis speciem 
prae se ferre, nemo infitiabitur. Et maxime quidem mihi 
plusquamperfectum „facta erat" ex Sallustii dicendi genere 
esse videtur: saepe enim Sallustius plusquamperfectum ita 
usurpat, ut jam intuens insequens tempus tacite ad hoc 
referat factum plusquamperfecto expressum; cf. Cat. 28, 3; 
56, 2 ; Jug. 77, 3 ; 7, 4 (ea res longe aliter evenit. Nam Ju- 
gurtha — in tantam claritudinem hrevi pervenerat, ut etc.); 
Kritz. ad Cat. 24, 1; Fabri ad Cat. 18, 6. Postremo, quod 
gravissimum est, sententiam illam haud bene abesse posse 
ostendit Jordanus ea de causa, quia civitatem factam esse ex 
multitudine soluta ac varia necessario dicendum fuit: tale 
quid desideratur ob ea, quae antecedunt (§. 1: qui — vaga- 
bantur, — sine legibus, sine inperio, liberum atque solutum; 
§. 2: dispari genere, dissimili lingua, alii alio more viventes), 
Cf. Hist. IV, 61, 17 („convenas — conditos"). Etiam de voce 
„dispersa^^ cum Jordano consentio: haec enim lectio e testi- 
monio Augustini recipienda videtur (cf. Jug. 41, 6; ubi cum 
adjectivo „dispersus" junctum est „soIutus", quod ipsum in 
Catilinae cap. 6, §. 1 legitur), non ex paucis illis SaJI. libris 



1) Facillime fieri potnisse, ut librarius a ^coaluerm^'' oculis aberrarct 
ad ^facta erat^, obiter moneo. 

jjdiversa^f quod pro „dispersa'^ ut scriberent, librarii verbis 
eis, quae praecedunt: jjdispari genere, dissimUi lingua" etc, 
adducti esse yidentur. Haud recte autem Jordanus hunc locum 
comparavit cum Cat. 7,3; Jug. 40,3, Rothius cum Cat. 15,4; 
61, 6; Jug. 84, 3; nam verba „ita brevi — facta erat" affe- 
runt non causam rei ante commemoratae, sed id, quod ex ea 
consequitur („concordia" fere idem est quod ^coaluerint"). 
Huic loco simillimi sunt Jug. 45, 3; 63, 3: „stipendiis faciundis, 
non Graeca facundia neque urbanis munditiis sese exercuit: 
ita inter artis bonas integrum ingenium hrevi adolevit". 

De particula ^jita^ pluribus dicendum est in quaestione 
de loco Cat 8, 2 — 3, quem ex Augustini (de civ. dei XVin, 2) 
et Hieronymi {vitsi S. Hilarion. 1, vol. H, p. 13) testimoniis 
ita scribi oportet: „Atheniensium res gestae, sicut ego aestumo, 
satis amplae magnificaeque fuere, verum aliquanto minores 
tamen quam fama feruntur. Sed quia provenere ibi scriptorum 
magna ingenia, per terrarum orbem Atheniensium facta pro 
maxumis celebrantur. Ita eorum, qui fecere (Sall. libri ple- 
rique : „qui ea fccere" ; „ea" om. p* s * I), virtus tanta habetur, 
quantum eam („eam" Fg«, rel. „ea") verbis potuere extollere 
praeclara ingenia". De hoc loco accuratissime disputavit 
Ungermann (93emerfungen ju ©alluft^ 9t^einbac^, ^rogr. 1878), 
qui lectiones „qui ea fecere" „quantum ea" retineri vult. At 
„qui ea, sc. Atheniensium facta, fecere" ferri nequit; Jug. 
31, 10; 26 comparari non possunt. Recepta igitur lectione 
y^quifecere^ quin „quantum eam^ quoque legendum sit, dubium 
non est. Has lectiones in suo exemplari invenisse patet etiam 
Flavium Vopiscum (vit. Probi c. 1: „certum est, quod Sal- 
lustius Crispus, quodque M. Cato et Gellius historici sententiae 
modo in litteras rettulerunt : omnes omnium virtutes tantas esse, 
quantas videri eas voluerint, qui uniuscujusque facta descrip- 
serint^) ; sed idem ei accidit, quod Dietschio aliis, ut perperam 
sententiam interpretaretur singulare exemplum per particulam 
„ita^ ad omnes transferri existimans. Nam exploratis omnibus 
exemplis Ungermannus docuit, nusquam apud Sallustium per 
particulam „i^a" ad id, quod de una re dictum est, adjungi 
sententiam, qua dictum illud ad omnes transferatur, sed a) aut 
per „ita^ adjungi sententiam, quae ex sententia generali con- 

sequitur et ipsa generalis est (Cat. 1,7; 2,6; 51,13), aut 
b) id, quod ex eis, quae de una re dicta sunt, consequitur vel 
efiScitur, sed tantummodo ad unam illam rem pertinet (Cat. 28, 3 
38, 1; 51, 31; 51, 34; 54, 6; 55, 6; 61, 9; Jug. 25, 3; 31, 14 
36,2; 41,4; 5; 9; 44,2; 45,3; 55,4; 59,3; 63,3; 64,5 
67,2; 69,3; 73,7; 74,1; 78,3; 79,9; 80,7; 85,11; 43; 98,5 
101, 3; or. Phil. 18; or. M, 27; or. Cottae 7; nonnulla exempla 
a me inserta sunt, quos Ungermannus omisit; adjunxit is 
quattuor loeos, quibus „ita" cum participio conjungendum ac 
fere idem est quod „hoc modo": Jug. 28,3; 34,2; 60,6; 
111, 4; cf. Cat. 45, 1; Jug. 56, 3; 79, 6; 97, 5; 53, 3). Ab his 
diversi sunt ei loci, quibus per „ita" talia inferuntur, quae 
valeant ad illustrandam sententiam antecedentem: Cat. 15, 4; 
61, 6; Jug. 99, 3; haud recte U. Jug. 55, 4 huc refert, item 
Jug. 81, 3; 88, 4 (ita = si id fieret); cf. Jug. 22, 5 (ita = 
hoc responso dato) ; 50, 6 ; 62, 5 ; ep. Mithr. 14 (ita = quae 
cum ita essent), quibus locis Sallustius uno verbo „ita" ea, 
quae ante dixit, complectitur; sententia particula „ita" incipiens 
ea, quae antecedunt, colligit Jug. 65, 5; 72, 2. — Apparet 
igitur non solum ex oppositione y^At popvlo Romano num- 
quam ea copia fuit" (§. 5), sed etiam e Sallustii dicendi usu 
verba ;jita eorum, qui fecere — praeclara ingenia" dicta esse 
de Atheniensibus. Fortasse dixerit quispiam, hanc esse tauto- 
logiam, Is primum consideret, ^virtutem" non idem esse atque 
^facta" (cf. Ungerm. p. 6), ad hoc in eis, quae antecedunt 
(„per terrarum orbem Atheniensium facta pro maxumis cele- 
brantur"), gloriam Atheniensium et ceterorum populorum com- 
parari, nunc perpendi virtutem auctorum rerum et merita scrip- 
torum*^). Deinde conferri oportet Jug. 63, 3; 45,3; Cat. 6, 2; 
Jug. 31, 14; 55, 4; 85, 11, quibus locis per „ita" non tam nova 
sententia infertur quam ea, quae antecedit, amplificatur. 

Supra jam commemoratus est locus epist 137, 14: „Quid 
ergo fiat hominibus, qui minima contemnunt, majora non cre- 
dunt? Reddita vita defunctis ideo non creditur, quia alii 
fecerunt et parum est deo. Caro propria de virgine creata 



^) Do contentione auctoris rerum et scriptoris cf. §. 5; Cat. 3, 1 — 2. 
Eisdem locis etiam verbum ^facere** absolute prolatum invenitur. 



-^-' 



93 

et a morte in aeternam vitam super coelos levata, ideo non 
creditur, quia nemo fecit et competit deo. Ac per hoc quae 
sihi quisque facilia non factu sed captu putat, aequo animo 
accipit, supra ea veluti ficta pro falsis ducit^ (Cat. 3, 2 : 
facilia factu putat). Ipsius Augustini verba ostendunt, cau- 
sam non fuisse, cur Sallustii locum mutaret, quin etiam verba 
,,facilia non factu, sed captu^ minus convenire ad Augustini 
locum; praeterea nusquam talia ab eo Sallustii verbis immista 
sunt: apparet igitur librum, quo Augustinus usus et, hoc loco 
interpolatum fuisse. 

Praeter locum Cat. 8,4, de quo modo diximus, Hiero- 
nymus exscripsit Cat. 1, 2 (ter); 11, 3; Jug. 3, 3 (apud Hiero- 
nymum „se" ante „fatigando" omissum est sicut in P '; Dietsch. 
comm. p. 73), imitatus est Cat, 3,2; Jug. 10,6; 18,2 (locus 
Hieronymi confirmat lectionem ^quas nox coegerat sedes ha- 
bebant"; cf, Sulp. Sever. I, 15); 18, 8; 19, 2; 48, 3 („humi 
arido atque arenoso"); 63, 6; 78, 3; 89, 7; 92, 5. Loci Hiero- 
nymi a Dietschio et Woelfflino adnotati sunt. 

Ag^oetius quattuor locos Sallustianos attulit: p. 117 (K. 
VII) = Cat. 52, 5; p. 122 = Cat. 19, 5; testimonium, quod 
legitur p. 119, 16 („ita Sallustius obprobrii gratia^) sA 
Cat. 23, 1 (^probri gratia") pertinere et negligentius e memoria 
conscriptum esse videtur, item p, 119,24: „Sallustius bello 
Catilinario: optimum quemque inprimam aciem subduxit^ (Cat. 
59, 3: opt. quemque armatum in prim. ac. subducit). 

Ex Cledonii testimoniis octo cum plerisque et optimis Sall. 
codicibus congruunt: p. 59 (K. V) = Jug. 43, 1; p. 64 = 
Jug. 1, 1; p. 72, 7 = Jug. 106, 4; p. 72, 10 = Cat. 5, 4; 
p. 73 = Cat. 51, 15; p. 74 = Cat. 2, 1; p. 76 = Cat. 36, 2; 
p. 78 = Cat. 36, 2; unum indiligentius e memoria scriptum 
est: p, 42 „bella atque paces exercebant^ (J"g« 31, 20: — bella 
.atque paces^ postremo divina et humana omnia penes paucos 
erant; Cat. 9, 2: jurgia discordias simultates cum hostibus 
exercebant), 

Phocas p. 436 (K. V) ^quaesere" apud Sallustium legi 
testatur. 

Adjungo haec testimonia, quae apud Keilium leguntur: 
Augustini regulae V, p. 519 = Jug. 1, 1. Fragm. Bobiense 

de nom, et pron. V, p. 555: „duobus senati consultis^ (pro 
„d. s. decretis^^] Cat. 36, 5; „senati« = P P» E, Charis. p. 22, 
ex Char. arte gram. exe. p. 539). Albini orthographia VII, 
p. 307 = Cat. 18, 8: „pro curia signa (pro „signum") sociis 
dare". Cf. Fragm. Bohiensia VIE, p. 542 ad Cat. 1, 3; 1, 6. 

Fulgentius Vergil. contin. p. 147 (Muncker): „7iam (pro 
„sed") nostra omnis vis in animo et corpore sita est" (Cat. 1, 2). 
Inc. auct, or. gent Rom. c. 3 p. 26 Schrot. = Cat. 6, 1. 

Reliqua simt testimonia Prisciani (Anhalt. p. 30 sqq.). 
Eorum imdequinquaginta cum plerisque et optimis Sall. codi- 
cibus consentiunt : inst. gram. III, p. 95 {KeiL II) Jug^ 100, 2 ; 
p. 98 Jug. 100, 2 (pro ^dextimos" satis multi libri Sall. „ex- 
tremos"; in utroque loco apud Priscianum „Mallius" pro ^^Man- 
lius"); V, p. 147 Jug. 89, 7; VII, p. 199 Cat. 43, 2; p. 310 
Cat. 12, 4; p. 340 Cat. 31, 7; p. 354 Cat. 31, 7; p. 358 Cat. 1, 1 
(^y^omnis homines"); VIII, p. 393 Jug. 108, 3; p. 404 Jug. 56,3; 
(XI, p. 575 Cat. 51, 15); XIV (K. III), p. 44 Cat. 2, 8 („exi- 
stimo" R D cum parte codd. Sall.); p. 46 Jug. 5, 3; p. 49 
Cat. 20, 10; XV, p. 66 Jug. 81, 2; p. 69 Cat. 11, 6; p. 73 
Cat. 36, 2; p. 85 Cat. 5, 4 {.^eloquentiae^)] (p. 92 Cat.51, 15); 
XVI, p. 103 Cat. 51, 15; (XVII, p. 107 Cat. 1, 6); XVII, 
p. 184 Cat. 56, 5; p. 188 Cat. 36, 4 („condemnatis«) ; XVIII, 
p. 217 Cat. 5, 4; p. 226 Cat. 1, 6; p. 273 Cat. 51, 25; p. 281 
Cat. 40, 2; p. 288 Cat. 1, 6; p. 292, 8 Cat. 11, 6 („propius 
virtutem"); p. 292, 9 Jug. 18, 9; p. 304 Cat. 21, 4; p. 307, 5 
Cat. 51, 29; p. 307, 9 Cat. 40, 2; p. 310 Jug. 88, 4; p. 312 
Jug. 11, 3; p. 318 Jug. 87,. 4; p. 320 Cat. 13, 2; p. 321 
Cat. 35, 3; p. 334 Jug. 25, 10; p. 341 Cat. 11, 7; p. 343 Cat. 
36, 2; p. 353 Jug. 22, 1; p. 348 Cat. 36, 4; p. 354 Caf.^6, 2; 
p. 358 Cat. 51, 29; p. 370 Cat. 1, 1; p. 377 Jug. 48, 3 („humi 
arido atque arenoso"); de jig. num. p. 414 Cat. 6, 2; inst. de 
nom. et pron. p. 455 Cat. 52, 5. Accedunt quattuor loci, in 
quibus verba ut supervacanea omissa sunt: inst. gram. (V, 
p. 193 Cat. 51, 25); XIV, p. 26 Jug. 14, 3 (,,secundum ea 
uti debitis uterer"; multi libri Sall. primi et secundi generis 
„sed ea" pro „secundum ea") p. 49 Cat. 18, 8; XVIII, p. 305 
Cat. 17,2. — Praeterea cf. V, p. 147, 19 („Suthul" Jug. 37; 
„Muthul" Jug. 48, 3); p. 147, 21 („oppidum Suthul« Jug. 37, 3); 



_95_ 

VI, p. 201, 12 („Mulucha"; „Muluccha« B D H; Jug. 19, 7; 
92, 5; „Turia" Hist. H, 96, 6); p. 201, 17 („Capsa« J. 91, 3; 
„Thala" 75, 10; ,jTirimida^ = y Jug. 12, 3, plerique Hbri Sall. 
„Thirmida«) ; VII, p. 323 („ Volux" Jug. 105, 3) ; paH. XII 
vers. Aen, p. 497 („Bellienus« Jug. 104, 1; cf. ea, quae Jor- 
danus adnotavit). — Cum paucissimis SaJl. codicibus veram 
lectionem Priscianum servasse supra jam diximus: VI, p. 258 
(Cat. 53, 1 yfSenati^ = Char. p. 143; Don. ad Ter. Hec. III, 
2, 21), XV, p. 66 (Cat. 40, 5 „a6 Roma" = Prob. inst. art. 
p, 150; Aud. p. 355; Serg. in Don. p. 511); praeex. p. 433 
(jjtransiere^^ Cat 2, 8 = Non. p. 284); accedit locus XVIII, 
p. 285 : „neque plebi militia volenti putabatur" ; Jug, 84, 3 
plurimi libri: plehe militiam volente; cf. ea, quae Fabri ad 
hunc locum adnotavit; Jug. 100, 4: „uti militibus — labos 
volentibus esset". — 

Etsi ipsius Prisciani verba, quae X, p. 527 leguntur (Sal- 
lustius in Jugurthino: „et omnem aetatem Arpini altus"; in 
quibusdam autem codicibus etiam ^^alitus^ invenitur), plura 
Sallustii exemplaria eum inspexisse et attente scripturas legisse 
ostendunt, tamen insignis in afferendis verbis Sallustii indili- 
gentiae ac crimine memoriter citandi liberari non potest. Testis 
est ipse hic locus {Jug. 63, 3), ubi „aetatem" pro „pueritiam" 
posuit: sequuntur enim apud Sallustium verba jjubi primum 
aetas militiae patiens fuit" (^alitus^ pro „altus" in M» et 
duodecim secundi generis libris est). Testes sunt hi loci: 
XVIII, p. 370 „cttm domoii atque villas videas in urbium 
modum exaedificatas" (Cat. 12, 3 yiCognoveris^)\ X, p, 530 
„simul gladium sanguine oblitum ostentans^ (J^g. 101, 6 „osten- 
dere"). Testes graves sunt loci alias aliter relati: 1. Cat. 2, 9 
XVII, p. 158; XVIII, p. 287 „verum enim vero is demum 
mihi vivere atque frui anima videtur'' ita ut in libris Sall.; 
XVI, p. 102 „et" pro „atque"; XVIII, p. 236 „ac^ pro „atque". 
2. Cat, 11, 8 (de quo loco supra jam exposui) XVI, p. 99: 
„ne" quoque in eadem invenitur significatione. Sall. in Catili- 
nario: „quippe secundae res sapientium animos fatigant, ne 
illi corruptis moribus victoriae temperarent" ita ut in pleris- 
que et optimis Sall. codicibus; part. XII vers. Aen. p. 503: 
„Dum" — — est tamen etiam pro conjunctione repletiva — 

et „nedum illi corruptis moribus victoriae temperarent^ : mani- 
festum esty illic, ubi plenior locus allatus est; grammaticum 
de scripto citasse, hic memoriter falsa protulisse. Quid? quod 
saepius Priscianum complures locos Sallustianos memoria con- 
fundentem manifesto deprehendimus? Cf. XVIIIy p, 328: Sal- 
lustius yfSed quoniam tanti viri nos tempus admonuit^ {J^^g* 
95, 2: sed quoniam nos tanti viri res admonuit; Cat. 53, 6; 
Cat, 5,9: quoniam de moribus civitatis tempus admonuit)] 
XV,p.67: Sallustius in Jugurthino yfCetera haud facile con- 
perta narraverim^ (Jug. 17, 2: de eis haud facile conpertum 
narraverim; cetera quam paucissumis absolvam); XV, p.73 
ubi verbis j^haec uhi Eomae comperta sunt^, quae Cat. 36,2 
leguntur, praescripsit „SaIlustius mjugurthino^j quia in mentem 
ei venit similis locus Jug, 39, 1 : „Sed uhi ea Romae con- 
perta sunt^. Eodem referenda mihi videntur haec testimonia ' 
III, p, 101 jjpostquam regidi in unum convenere^ {J'^^' 11,2: 
jjPostquam iUi more regio justa magnifice fecerant, reguli in 
unum convenerunt^ ; Cat. 6, 2: „Hi postquam in una moenia 
convenere^ ; testimonio Prisciani, qui propter diminutivum 
„reguli" Sallustii verba attulit, temere credentes Fabri et 
Anhaltius p. 34 haud recte judicaverunt, Jug. 11, 2 restituendum 
esse jjconvenere^^j quod libri g« (ex corr.) et p* («convenere 
in unum") habent; quanquam voculam insequentem „ut" ad 
mutationem facillimam librarios inducere potuisse concedo); 
XVIII, p. 296: ovx hni]kXo£,d[ir\v dvri Tavrris ovbh. Sallustius in 
Jugurthino „pro metu repente gaudium mutatur^, id est „metus 
gaudio mutatus est" (Jug. 53,8: „Igitur pro metu repente 
gaudium exortum^] ubi ;,mutatur« pro ^^exortum" e Prisciano 
recipientes Jordanus et Anhaltius perperam fecisse videntur. 
Anhaltius p. 35 omne enunciatum praesente historico structum 
esse monet, sed non vidit verba „pro metu repente etc", uni- 
verse dicta esse, ea, quae sequuntur, singula persequi ; ad hoc 
omissa copula — „exortum est^ plerique secundi generis libri 
— glossatorem non sapit, sed e Sallustii usu dicendi est, prae- 
sertim ubi cum quadam gravitate ac vigore narratur. Priscia- 
num plures locos Jug, 53,8; 83, 1 („incerta pro certis mutare'-^)', 
38, 10 confiidisse pro certo habeo. ^ug. 38, 10 plerique et 
optimi libri habent; „quae quanquam gravia et flagiti plena 

erant, tamen, quia mortis metu mutahantury sicuti regi lubuerat^ 
pax convenit" (pro „mutabantur" in compluribus deterioribus 
variae glossae sunt). Ea retineri non possunt. Nam quae in 
illa scriptura usurpatur significatio verbi „mutare" — ;,nan- 
cisci" vel ^consequi", nos eiutaufc^en — apud Sallustium duobus 
tantum locis invenitur: Jug. 85, 10 („num id mutari melius 
sit") ; 83, 1 : in hoc exemplo id, quod missum fit vel datur, 
per praepositionem «pro", in illo omnino non additum est; 
ablativi nuUum exemplum exstat. Immo ubique apud Sal- 
lustium in verbo „mutare" cum accusativo et ablativo juncto — 
sive de permutatione mercium sive de rerum ac conditionum 
mutatione dicitur — significatio „missum facere" vel ^dare" 
inest atque accusativus id, quod datur vel missum fit, ablativus 
rem, quae accipitur, exprimit. Dietscliius igitur „mortis metum 
•intuebaniur^ scripsit, at dici potuit de Romanis ferro et fame 
clausis „mortem intuebantur", sed nuUo pacto „mortis metum 
intuebantur". Id, quod Jordanus olim conjecit, y^nutabant", 
sententiae non sufficit, potius dicendum erat, Romanos mortis 
metu impulsos esse, ut graves ac turpes conditiones acciperent. 
Gehlenii conjecturam ^metiebantur^ simili loco Cat. 31, 2 non 
commendari, sed refutari Eussnerus (SBurjb. ^efigr. p. 192) 
ostendit. Cum ipso e Tacito emendare „mortis metu huc 
mutabantur" dubito ^), quamvis maxime omnium ea conjectura 
placeat. Ipse olim tentavi „quia mortis metus vita (vel „salute") 
mutabatur^ (cf. 39, 1 ; 67, 3). Sed quanquam Priscianum ver- 
bum ^mutare^ — >?qiiia mortis metu" an j^quia pro mortis 
metu mutabantur"? — hoc loco legisse satis constare videtur, 
tamen reputandum erit, nonne pro eo aliud verbum Sallustius 
scripserit et antiquitus hic locus corruptus sit. Fortasse resti- 
tuendum est tale quid: „quia mortis metu agitabantur^ (cf. 
J. 25, 6; Tac. Agr. 16) aut y^quia mortis metus moderabatur'^ 
(cf. J. 73,4: in utroque magis studia partium quam bona aut 
mala sua moderata; C. 51, 25). — Dubitaverim an etiam in his 
testimoniis complures loci Sallustiani a Prisciano confusi sint: 

') In his omnibus emendationibus quod ei, qui in enunciatione can- 
sali rqnift etc." subjectnm sunt (Romani), satis procul (§. 7) commeroo- 
rantur, offensiuni esse ncquit. Cf. ea, quae supra attuli. 

7 

XVIIIy p. 320 „Sedeo in monte" et „in montem" et ^monte" 

et „montem" Sallustius in Jtigurthino: ^Jugurtha exte- 

nuata suorum acie montem insedit^ (Juff' 49, 1 legitur: „Igitur 
in eo colle — Jug. ext. suorum acie consedit, — ipse propior 
montem cum omni equitatu et peditibus delectis suos coUocat" , 
Hist. Ij 9: ,,plebe8 — armata montem sacrum atque Aventinum 
insedit^ ; in libro, quo Priscianus usus est, glossema „montem 
insedit" pro verbo „consedit" irrepsisse, cum antecedat „in eo 
coUe^y minus credibile videtur, quanquam verba, quibus Sal- 
lustius illam regionem descripsit — 48, 3: „ex eo (sc. monte) 
medio quasi collis oriebatur" — fortasse ansam interpolandi 
dare potuerunt et duo Sall. libri similia praebent^). Voca- 
bulum „suorum" ab libris non admodum suspectum — „acie 
suorum" P* s> s* 1, „sue ac.« P», „acie" s. 1. B, ^suorum" 
om. p, „suorum ext. ac." o — in suspicionem vocatum est su 
Dietschio comm. p. 80; dubitaverim, an vitiose derivatum sit 
e verbis ^ipse — suos conlocat". Infra alii. loci enumera- 
buntur, quibus Priscianus eadem glossemata, quae nostri libri 
omnes aut plerique exhibent, legisse videatur) ; • F/, p. 243 : 
invenitur etiam ^^plebes plebei" Sallustius in I historiarum: 
^plebei tribuniciam potestatern^ (nam „plebs plebis" facit gene- 
tivum). Hist. I, 48, 14 Vaticanus habet: „concordiae gratia 
tribuniciam potestatem restitui, ex qua omnes discordiae ac- 
censae"; si ad hunc locum testimonium Prisciani pertineret, 
„plebei" dativus esset: sed is non solum superfluus (cf. Cat. 
38, 1), sed etiam minus accommodatus ad hunc locum videtur 
propter verba, quae opposita sunt: „ex qua omnes discordiae 
accensae", quibus de tota civitate cogitetur^); quae cum ita 
sint, grammaticum memoriter citantem plures locos confudisse 
puto („tribimicia potestas" saepius apud Sallustium, Hist. III, 
61, 15 „tribunos plebei^ legitur). 

Cum ne de eis quidem verbis, quorum causa locum alle- 
gat, Prisciano satis credi posse appareat, recte atque ordine 



^) „Montera yel, in concedit" P', „consedit" sup. »vel in montem" 
B: haec glossemata e testimonio Prisciani illata esse videntur; Bren- 
tano p. 22. 

2) Cf. E. de Leutsch. Philol. XXI, p. 19. 

fecit Jordanus^ quod Cat, 49, 1 lectionem librorum omnium 
^potuere^ retinuit contra testimonium Prisciani X, p, 539, 
quem e memoria indiligentissime Sallustium citasse patet. 
Legimus enim apud Prisc. X, p. 539: „queo quivi" vel „quii" 
— — Sallustius in Catilinario y^sed neque pretio neque gratia 
inpeUi quivit^ *), Cat. 49, 1: ,jSed eisdem temporibus Q. Catvius 
et C Piso neque — Ciceronem inpellere potuere^ („potue- 
runt" P *) : cum paulo post §. 4 ,,inpeUere nequeunt^ legatur, 
haud scio an hos duos locos grammaticus memoria confuderit 
(Jug. 58, 3 jjdepeUi quiverunt"). Sed testimonium Prisciani 
et locus imitatoris Septimii I, 18 (Pratje p. 49) valent ad 
comprobandam emendationem Dietschii, qui, cum plerique libri 
Sall. jjneque precibus neque gratia neque precio" habeant, in 
recentiore primi generis familia optimisque secundi codicibus 
ordo verborum immutatus sit, verba ^neque precibus" ut glos- 
sema^) ejecit, primum quod „preces" vocabulo „gratia" con- 
tinentur, deinde quia „gratia'' Saliustius non conjungere solet 
nisi cum substantivis „pretium" vei „pecunia" (Cat. 52, 23 ; 
Jug. 16,1; 27,2; 29,3; 35; 8). Dubito de collocatione ver- 
borum, utrum propter consensum Prisciani et Septimii „neque 
pretio neque gratia" scribendum sit an id, quod libri Sall. 
commendant, „neque gr. neque pr.", quod fortasse ea de causa 
praeferendum est, quia in tali virO; qualis Cicero erat, gratia 
gravius erat incitamentum. 

Duo loci apud Priscianum ita ut in plurimis vel permultis 
Sall. codicibus vitiose sublato asyndeto leguntur: XVIIIy p,286 
Cat. 25,2: „haec mulier genere atque forma, praeterea viro 
atque liberis satis fortunata fuit" (de quo loco supra diximus); 
inst. de nom. etc. p. 455 Jug. 10, 8 : „vos autem, Adherbal et 
Hiempsal, colite et observate talem hunc virum, iraitamini vir- 
tutem et intuemini^ („colite et obs." P^MM^TFp. pip»p« 
p« m» g gi g2 g4 g« g« g' r h y, „c^^ sup. lin. m; „obs. et 
col." I; jjcolite observate^ rel. ; de asyndeto inter bina verba, in 
quibus eadem vel similis notio insit, usurpato supra dixi ; binos 

') Sequuntur hacc: nidem iu I bistoriarum ^ueque se recipere aut 
instruere proelio quivere" (Hist. I, 95). 

*) ^Precibus" etiam corruptione vocabuli ^procio" natum esse credi- 
bile est. 

imperativos pierumque asyndete eontinuari constat; Draeger II 
§. 359, 1, b, v; ef. Jug. 110,4: „sume utere"). Cum utrumque 
testimonium satis multa verba complectatur, grammaticum de 
scripto citasse et vitia iila — insertas particulas copulativas — 
non ejus indiligentiae ac levitati, sed exemplari Sallustii inter- 
polato deberi putoi). 

Cum his duobus locis compono tertium Jug, 85, 10, quem 
excepto uno lapsu „homines" (pro „hominem") ita ut ter at- 
tulit Priscianum in libro suo legisse veri simillimum est: „Ao- 
mines veteris prosapiae, multarum imaginum ac nullius ati- 
pendii^y quae XVIII, p, 221; p, 360; p. 366 leguntur, sed 
p. 360 omissis verbis j^veteris p7*osapiae^, Cum libri Sallustii 
„veteris prosapiae ac multarum imaginum et nuUius stipendi" 
exhibeant, sed Vg^ „ac^^ omittant, P^ P3 B pro eo j^aut^ 
praebeant, locus in suspicionem interpolationis incidit. Sed 
haud recte Dieckius (p. 42) verba j^multarum imaginum'-^ glos- 
sema ad „veteris prosapiae" ascriptum esse judicavit: ea ut 
contraria verbis ^nuUius stipendi" defenduntur loco non dis- 
simili Hist. III, 61, 18: „Mithridatem Sertorium et reliquias 
exulum persequantur cum imaginibus suis, absit periculum et 
labos, quibus nulla pars fructus est". Equidem ego, cum 
verba „multarum imaginura" „nullius stipendi" contrarie relata 
sint, asyndeton inter ea restituendum puto, praeterea post 
verba „veteris prosapiae". De asyndeto inter verba relata con- 
trarie usurpato supra jam diximus; hic maxime conferendi 
sunt ei loci, quibus tertium membrum asyndete additum sit: 
Cat. 5, 4 {alieni adpetens, sui profususj ardens in cupidi- 
tatibus); 9, 2 {in subpliciis deorum magnifici, domi parci, in 
amicos fideles erant); Jug. 63,2 (animus belli ingens^ domi 
modicus, lubidinis et divitiarum victor, tantummodo gloriae 
avidus); 17,5 (ager frugum fertilis, bonus pecori, arbore in- 
fecundus). 

Sicuti hoc loco vestigia interpolationis in Vaticano et apud 
Priscianum dubitaverim an servata sint etiam in verbis Cat, 
20, 10, quae Priscianus XVIII, p, 364 ita exhibet; „pro deum 

') nlntucmini^ pro ^euitiiniui" in altero loco haud suio an librarii 
errato tribueudum sit, 

atque hominum fidem, victoria nobis in manu est^ *) ; plurimi 
libri Sall.: ^victoria in manu nobis est^'^ Vaticanus, corrector 
codicis P in marg. , libri P* @ p» 1 ^vobis^ pro ^nobis", ^est 
vobis in manu" g^ Pronomen optime abesse potest (§. 2 do- 
minatio in manibus; cf. Seyffert-MuUer, Cic. Lael. p. 551 sq.; 
Liv. VII, 36, 10: dum occasio in manibus esset; Curt. IX, 3, 14: 
gloriam, quae ad manum posita est) ; nam verba „verum enim- 
vero pro d. a. h. fid. vict. — est« opposita sunt eis, quae prae- 
cedunt: „quae quousque tandem patiemini, f. v.? nonne emori 
per virt. praestat quam vitam miseram atque inhonestam — 
per dedecus araittere?" et suspicor interpolatores pronomen 
„nobis" vel ^vobis" adjiciendum putasse ob ea, quae sequuntur: 
j^contra illis annis atque divitiis omnia consenuerunt" (cf. §. 7 
illis — ; ceteri omnes — fiiimus; 8 apud illos — nobis; 11 illis 
— nobis, illos — nobis), at his verbis opposita sunt ^viget 
aetas, animus valet" simillimusque huic est locus §• 12 — 13: 
„divitias suas vincere nequeunt (sc. illi). At nobis est domi 
inopia" etc, ubi pronomine ad prius membrum oppositionis 
non adjecto in posteriore ad augendam gravitatem oppositionis 
scriptor addidit ,jat" sicut hoc loco „contra". 

Idem vitium, quod in omnes libros nostros irrepsit, fuisse 
apparet jam in exemplari Prisciani Cat. 57, 4, qui locus apud 
grammaticum*) atque in plurimis codicibus Sallustii eodem 
modo scriptus est: „Neque tamen Antonius procul aberat, 
utpote qui magno exercitu locis aequioribus expeditos in 
fuga sequeretur" („tn fugam^ M^ et undecim codices Sall. 
secundi generis, Prisciani codex N; ,^expeditu8^ perpauci codd, 
Sall. secundi generis). Haec perversa esse nemo non intelligit. 
Primum enim — ut Dietschii (p. 19) verbis utar — qui magno 
exercitu quamvis locis aequioribus eos, qui expediti fugiant, 
sequatur, si non procul absit, miraculi instar est. Deinde Cati- 
linarii „per montes asperos" (§. 1) proficiscentes „expediti in 
fuga" vocari non possunt. Quae cum ita sint, scriptura pau- 
corum librorum j^expeditus^ restituenda videtur et recte Kritzius 



*) Verba „pro deuni atque horainum fidem" etiam XIV, p. 49 leguntur. 
2) XVlIIy p, 343: Attici ^JtaQEOXEva^orTO «§ jtoitjdovTEs xo'8e" xal 
„;ioiritfai toSe". Similiter nostri. Sall. in Cat. „neque etc.**. 

cum faoc verba ^locis aequioribus^^^onjungenda esse adnotavit, 
quae indicent, qua re effectum sit, ut expeditus Antonius esset. 
At tum „in fuga" prorsus non habere, quo commode referatur, 
ostendit Dietschius. Quare hic ante verba „in fuga" inserendum 
esse censuit „inpeditos", Ritschelius (Mus. Rhen. XXI, p. 319) 
„tardatos". Sed primum, cum in eis, quae proxime antecedunt, 
nusquam Catilinarii commemorentur, hoc loco scriptorem verbis 
„inpeditos (vel „tardatos") in fuga" tam parum definite eos 
significare mirum esset. Deinde, id quod verba jjueque tamen 
Antonius. procul aberat" clarissime demonstrant, Antonius 
magno exercitu locis aequioribus expeditus proficiscens non 
tam Catilinariis quam praetori Q. Metello Celeri, de quo Sal- 
lustius dixit in eis, quae proxime praecedunt, opponitur: ita- 
que in illo enunciato, quod vocabulo „utpote" incipit, maxime 
hoc exprimendum esse patet, quomodo factum sit, ut etiam 
Antonius cum exercitu non procul abesset. His de causis 
cum Jordano verba „in fuga" ut glossema ejicienda esse exi- 
stimo: nam ita Antonii exercitus non solum Catilinariis per 
montes iter facientibus (56,4; 57, 1), sed etiam minori Metelli 
exercitui per montes Catilinam antevenienti opponitur. Ut hoc 
loco de Antonio „qui locis aequioribus sequeretur" ita Jug. 55, 8 
de Jugurtha „per collis sequi" dictum est. Verba „in fuga" 
ascripta esse ab interpolatore , qui „sequi" nude positum (cf. 
Jug. 55, 8; 59, 3; 101, 11; 54, 8; 91, 4) parum intelligeret, eis 
receptis librarios in verbo „sequeretur" absolute prolato oflfen- 
dentes (cf. Cat. 54, 6) „expeditus" in „expeditos" mutasse, 
facile perspicitur. Testimonium Prisciani hunc locum anti- 
quitus in libris Sallustii vitiatum esse indicat. 

Jug, 110, 2 veram esse lectionem ^multis orantibus, aliis 
ultro egomet opem tuli, nuUius indigui^ — quae verba con- 
trarie relata sunt — non id, quod VP* P^ B praebent, „in- 
digus^, confirmat testimonium Prisciani XVIII, p. 323. Ad 
hoc, qui verba ea, quae antecedunt (§. 1 nunquam ego ratus 
sum fore, uti rex maxumus in hac terra et omnium quos novi 
privato homini gratiam deberem), et ea, quae sequuntur (§. 3 
id imminutum, quod ceteri dolere solent, ego laetor: fuerit 
mihi eguisse aliquando tuae amicitiae), attente perlegit, in- 
fitiari non potest, in media illa enunciatione (§. 2) summam 

sententiae eam esse oportere, ut Boechus rex sese ante Sullam 
eognitum nullius indiguisse eum quadam gravitate confirraet. 
Ceterum apud Priscianum XVIII, p. 323 j^JiercuW^y in addita- 
mento ante lib. XVII, p. 107 jjmehercule^ legitur, libri Sal- 
lustiani ipsi dissidcnt. 

Testimonium VIII, p. 436 („conspicor conspicaris — Sal- 
lustius in Jugurthino; Jug. 49, 4) supra commemoratum est. — 
Cat, 56, 4 omnes editores „in Galliam versus" scripserunt e 
testimonio Prisciani part. XII vers. Aen. "p. 514 (^versus" — 
Sallustius taraen etiara praepositionem ei anteposuit in Catili- 
nario „in GaUiam versus^), libri Sall. fere omnes similiter ac 
40, 5 praepositionem omiserunt corrigendi quodam studio („ad 
Galliam versus" M F g^ r; „ad" sup. g*; „ad in Gall. versus" 
E); Jug. 19, 3 „Aegyptum vorsus" legitur vi aliquantum diversa. 
— XVI, p. 94 Priscianus ea, quae Jug. 45, 2 leguntur ,,prae- 
terea — munire", attulit, sed jjhostis adesset^ pro „hostes 
adessent"; hoc utrum negligentiae gramraatici tribuendura an 
mendum librarii sit an in exemplari Prisciani fuerit, injudi- 
catiun relinquo. — X, p. 514 leguntur haec: „cIaudo" pro 
„cIaudico", Sallustius in III historiarum yjconjuratione claudit"; 
verba Sallustii corrupta esse videntur, ad Hist. III, 61, 25 
(„neque enim ignorantia res claudit") pertinere conjecit Klotzius 
(Sfrt^iD fiir ^^il. u. spdb. XV, p. 368). — Testimonium XVIII, 
p. 305 (Sallustius: „in hunc modum disseruit") non ad Jug. 84, 5 
(„hoc raodo disseruit"), sed ad Historiarura locura pertinere 
videtur; Dietsch. Hist. II, 41. 

